
SINTEZA
la proiectul
de lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026)
                                
	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	S.A. „Furnizarea Energiei Electrice Nord”, Nr. 03-247 din 19.03.2026

	S.A. „Furnizarea Energiei Electrice Nord”
	1.
	Sprijinul acordat de stat pentru promovarea mecanismului contorizării nete are ca obiectiv stimularea producerii energiei din surse regenerabile și protejarea intereselor consumatorilor finali beneficiari ai acestui mecanism. Totodată, în forma actuală de reglementare, aplicarea mecanismului generează un impact financiar disproporționat asupra furnizorilor serviciului universal și de ultimă opțiune, care sunt obligați să achiziționeze energia electrică livrată în rețea de către consumatorii finali, și, concomitent, să suporte costuri aferente serviciului de distribuție inclusiv pentru energia electrică restituită din soldul acumulat anterior. În lipsa unor clarificări normative exprese, acest mecanism conduce la transferul unor costuri nejustificate către furnizori, afectând echilibrul financiar al acestora, și, indirect, nivelul prețurilor reglementate aplicabile tuturor consumatorilor finali. Energia livrată anterior în rețea și înregistrată ca sold nu reprezintă un serviciu nou prestat în luna compensării, ci utilizarea unei cantități de energie electrică deja livrate în sistem de către consumator. Argumente justificative 
1. Evitarea dublei facturări a serviciului de distribuție: Energia electrică livrată anterior de către consumatorii finali beneficiari al mecanismului de contorizare netă în rețea și înregistrată ca sold nu trebuie să fie considerată ca energie „distribuită” de operatorul sistemului în luna în care este compensată prin consum (utilizată din soldul la începutul lunii), întrucât nu implică un serviciu suplimentar de distribuție. 
2. Conformitate cu Legea nr. 10/2016: Art. 39, alin. (4) din Legea privind promovarea utilizării energiei din surse regenerabile prevede clar că, în cazul contorizării nete, furnizorul are obligația să compenseze energia livrată în rețea cu cea consumată ulterior. Această compensare nu presupune o prestare suplimentară de servicii de distribuție pentru cantitatea deja introdusă anterior în rețea de către consumatorul final. 
3. Evitarea impactului financiar nejustificat asupra furnizorilor: În forma actuală, furnizorul este obligat să achite serviciile de distribuție pentru energia electrică pe care nu a livrat-o efectiv, ci pe care doar o compensează în contul unui consumator (utilizată din soldul la începutul lunii). Aceste costuri suplimentare nu pot fi încasate de la respectivul prosumator de către furnizor și creează un dezechilibru financiar nejustificat. 
4. Protecția intereselor tuturor consumatorilor finali: Costurile pe care furnizorii le suportă pentru distribuția energiei „compensate” (care provine din soldul consumatorului) se includ în prețul reglementat al energiei electrice aplicabil tuturor consumatorilor din aria de deservire. Aceasta duce la o distribuție inechitabilă a costurilor, prin care consumatorii furnizorului universal și de ultimă opțiune (cei care nu beneficiază de contorizare netă) ajung să suporte indirect costuri ce nu reflectă un serviciu real prestat de operatorul de distribuție. 
5. Aspect ce ține de competitivitate: Menținerea actualului mecanism de facturare a serviciului de distribuție inclusiv pentru energia electrică ce constituie soldul restituit prosumatorilor generează costuri suplimentare pentru furnizorii serviciului universal și de ultimă opțiune. Aceste costuri, vor conduce la creșterea tarifelor reglementate. În consecință, consumatorii non-casnici, în special cei mari, vor fi încurajați să migreze către alți furnizori care pot oferi prețuri mai avantajoase prin contracte negociate față de prețul reglementat de furnizare a energiei electrice. Această migrație va reduce baza de consumatori reglementați, iar costurile distribuite anterior pe un număr mai mare de consumatori vor fi suportate în principal de consumatorii casnici rămași, afectând competitivitatea pieței și stabilitatea financiară a regimului reglementat. 
6. Menținerea actualului mecanism de facturare pentru serviciul de distribuție creează un dezechilibru concurențial. Costurile suplimentare suportate de furnizorii serviciului universal și de ultimă opțiune pentru compensarea soldului de energie electrică duc la majorarea prețului reglementat de furnizare a energiei electrice fapt ce poate determina consumatorii mari, să migreze către furnizori la prețuri negociate. În acest context, costurile respective se vor transfera integral asupra consumatorilor rămași, care sunt preponderent consumatori casnici, afectând astfel competitivitatea pieței și stabilitatea financiară a regimului reglementat.
	Nu se acceptă

Determinarea cantității de energie electrică distribuită și modul de aplicare a tarifelor reglementate pentru serviciile de distribuție sunt stabilite în conformitate cu prevederile Legii nr. 164/2025 cu privire la energia electrică și metodologiile tarifare aprobate de ANRE.
Argumentele ce țin de aspectele concurențiale sunt invocate eronat, activitatea de furnizarea a serviciului universal fiind o activitate reglementată, care se desfășoară conform obligației publice de serviciu public, iar costurile necesare, obligatorii și justificate pentru acest servicii fiind recunoscute în prețul reglementat pentru energia electrică furnizată, inclusiv costurile pentru achitarea serviciilor de distribuție. 
Totodată trebuie notat faptul că tarifele de distribuție și modul de calculare a energiei distribuite sunt aceleași pentru toate categoriile de furnizori de energie electrică, fiind aplicate uniform în raport cu toți furnizorii activi pe piața cu amănuntul




	S.A. „Furnizarea Energiei Electrice Nord”
	2.
	 La articolul 39 alin. (4) lit. a) fraza: ,,Operatorul sistemului de distribuție va înainta furnizorului plata pentru serviciul de distribuție prestat pentru locul de consum respectiv, luând în considerare cantitatea de energie electrică consumată din rețeaua electrică de distribuție pe parcursul lunii de consumatorul final care beneficiază de mecanismul contorizării nete;” va fi substituită cu frazele: 
· „În cazul consumatorilor finali care beneficiază de mecanismul contorizării nete, la determinarea cantității de energie electrică distribuită pentru locul de consum respectiv, operatorul sistemului de distribuție este obligat să excludă cantitatea de energie electrică ce reprezintă soldul pozitiv acumulat de consumatorul final în perioadele anterioare și utilizat de acesta în luna de consum. Pentru cantitatea de energie electrică aferentă soldului pozitiv restituit consumatorului final prin consum ulterior, operatorul sistemului de distribuție nu facturează furnizorului serviciul de distribuție, această energie electrică reprezentând energie livrată anterior în rețeaua electrică de către consumatorul final și compensată ulterior în cadrul mecanismului contorizării nete;”
	Nu se acceptă
Nu ține de scopul Legii nr. 10/2016.
Determinarea cantității de energie electrică distribuită și modul de aplicare a tarifelor reglementate pentru serviciile de distribuție sunt stabilite în conformitate cu prevederile Legii nr. 164/2025 cu privire la energia electrică și metodologiile tarifare aprobate de ANRE.

Prin urmare, orice schimbare privind cantitățile de energie electrică distribuite de operatorul sistemului de distribuție trebuie să fie realizată prin actele normative relevante, în cazul de față – Metodologia calculare, aprobare și aplicare a tarifului reglementat pentru serviciul de distribuție a energiei electrice, aprobată de ANRE:

	Societatea pe Acțiuni „CET-Nord”, Nr. 227-08/0337 din 20.03.2026

	Societatea pe Acțiuni „CET-Nord”
	3.
	Urmare a examinării proiectul de hotărâre privind modificarea Proiectului de lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026), Vă comunicăm despre lipsa propunerilor și/sau obiecțiilor.
	Se ia act

	Congresul Autorităților Locale din Moldova, Nr. 89 din 20 martie 2026

	Congresul Autorităților Locale din Moldova
	4.
	Referitor la Art. I (Legea nr. 10/2016 privind promovarea utilizării energiei din surse regenerabile (…), cu modificările ulterioare, se modifică după cum urmează: 13. După articolul 21 se completează cu articolele 211 - 214, cu următorul cuprins: Articolul 212. Zonele de accelerare a proiectelor regenerabile (17) Terenurile proprietate publică aflate în proprietatea statului sau a unităților administrativ-teritoriale, necesare pentru construcția centralei electrice ce produce energie din surse regenerabile amplasată în limita teritorială a zonei de accelerare a proiectelor regenerabile desemnată prin Hotărâre de Guvern se transmit în folosință cu titlul gratuit producătorului eligibil mare câștigător al licitației organizate conform Regulamentului privind desfășurarea licitațiilor pentru oferirea statutului de producător eligibil mare pentru locații specifice, pentru perioada de exploatarea centralei respective, dar nu mai mult de 35 de ani. Dreptul de folosință cu titlu gratuit asupra terenurilor pe durata de exploatare a centralei ce produce din surse regenerabile, se constituie prin efectul prezentei legi):
Potrivit Constituției, nimeni nu poate fi obligat, fără dreaptă și prealabilă despăgubire pentru exproprierea pentru cauză de utilitate publică, să își cedeze proprietatea sa, inclusiv atributul dreptului de proprietate – dreptul de folosință.
Prin urmare, această prevedere privind obligarea unităților administrativ teritoriale să își cedeze cu titlu gratuit bunurile sale în folosința unor persoane de drept privat intră în contradicție cu principiile constituționale privind inviolabilitatea proprietății și autonomiei locale și necesită a fi reformulată pentru a avea caracter de recomandare pentru autoritățile administrației publice locale, sau, alternativ, declararea și efectuarea exproprierii pentru cauză de utilitate publică de interes național. Orice normă legală contrară acestor principii constituționale va fi lovită de neconstituționalitate.
	Se accepta 

Prevederea inclusă în art. 212 alin. (17) a fost modificată, pentru a asigura că orice regim special aplicat la darea în folosință a terenurilor proprietate publică pentru construcția centralei electrice ce produce energie din surse regenerabile amplasată în limita teritorială a zonei de accelerare a proiectelor regenerabile este realizată doar cu consimțământul și concursul autorităților în proprietatea cărora se află terenurile vizate. De asemenea, norma propusă a fost armonizată cu prevederile Legii nr. 121/2007 privind administrarea și deetatizarea proprietății publice

	Congresul Autorităților Locale din Moldova
	5.
	Referitor la Art. IV (Legea nr. 86/2014 privind evaluarea impactului asupra mediului (…), cu modificările ulterioare, se modifică după cum urmează):
menționăm că prevederile excesiv și nejustificat de complexe, dar și imprevizibile, care obligă producătorii și autoritățile administrației publice locale la obținerea multor acte de la autoritățile de mediu – constituie principala piedică în dezvoltarea accelerată a producerii energiei din surse regenerabile. Până nu va fi simplificată procedura respectivă, în acord cu practica altor state în domeniu, dar și ținând cont de provocările energetice recente pe plan mondial, nu vor exista investiții serioase în acest sector, necesare pentru ca Republica Moldova să obțină independența energetică.
	Se accepta 

Proiectul include modificări care vizează simplificarea și eficientizarea procesului de autorizare de mediu prin oferirea unor proceduri simplificate în cazul obținerii acordului de mediu, acordate proiectelor ce urmează a fi amplasate în zonele de accelerarea proiectelor regenerabile

	Congresul Autorităților Locale din Moldova
	6.
	Propunem completarea proiectului cu norme care să prevadă prioritizarea instalării structurilor fotovoltaice flotante pentru producția de energie regenerabilă, concepute pentru a fi instalate pe suprafețe de apă neutilizate, cum ar fi lacuri, iazuri de irigare sau alte corpuri de apă, transformându-le concomitent în spații productive din punct de vedere energetic. Aceste soluții oferă alternative eficiente și sustenabile la sistemele tradiționale montate pe teren. Pe lângă utilizarea eficientă a spațiului, economisind terenurile pentru alte utilizări esențiale, este important și aspectul privind eficiența energetică crescută. Datorită amplasării acestora pe apă, panourile beneficiază de un efect de răcire natural, ceea ce duce la o performanță mai bună în generarea energiei solare. Totodată, temperaturile mai scăzute din jurul panourilor contribuie la reducerea pierderilor de energie și la creșterea duratei de viață a componentelor, contribuie la reducerea evaporării apei din bazinele astfel acoperite, deci contribuie la conservarea resurselor de apă, un aspect deosebit de important în contextul procesului secării corpurilor de apă și coborârii nivelului apelor freatice în Republica Moldova.
	Se acceptă parțial

Proiectul de modificare a legii stabilește la art. 212 alin. (5) o listă scurtă de amplasamente care urmează a fi prioritizarea la dezvoltarea proiectelor regenerabile.
Totodată, vă aducem la cunoștință că la data de 28.11.2025, a fost semnat ordinul nr. 78 al Ministrului Energiei cu privire la aprobarea Metodologiei privind stabilirea normelor tehnice, modul de amplasare, instalare și demontare a centralelor electrice fotovoltaice, care stabilește normele tehnice, modul de amplasare, instalare și demontare a centralelor electrice fotovoltaice – inclusiv cele flotante.

	Agenția Proprietăți Publice, Nr. 05-04-1850 din 18.03.2026

	Agenția Proprietăți Publice
	7.
	Urmare demersului Ministerului Energiei nr. 04-576 din 10.03.2026, înregistrat cu număr intern 2718 din 11.03.2026, Agenția Proprietății Publice a examinat proiectul de lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026), autor – Ministerul Energiei și, în limita competențelor funcționale, expune lipsă de obiecții și propuneri. Totodată, reieșind din faptul că proiectul a fost expediat spre consultare S.A. „Rețelele Electrice de Distribuție Nord”, S.A. „Furnizarea Energiei Electrice Nord”, S.A. „CET-Nord”, S.A. „Termoelectrica”, S.A. „Energocom”, solicităm să se țină cont de poziția acestora la definitivarea proiectului.
	Se ia act

	Agenția Geodezie, Cartografie și Cadastru, Nr.36/01-06/340 din 19.03.2026

	Agenția Geodezie, Cartografie și Cadastru
	8.
	În Art. I punctul 5 din proiect recomandăm substituirea sintagmei „Legii nr. 86/2014 privind evaluarea impactului de mediu” cu textul „Legii nr. 86/2014 privind evaluarea impactului asupra mediului”, conform denumirii oficiale a actului normativ menționat.
	Se acceptă

	Agenția Geodezie, Cartografie și Cadastru
	9.
	În privința Art. I punctul 11 notăm că, textul art. 17¹, articol care urmează a fi introdus în Legea nr. 10/2016 privind promovarea utilizării energiei din surse regenerabile, este, în general, aliniat conceptual la cerințele infrastructurii naționale de date spațiale (INDS), întrucât prevede crearea și actualizarea seturilor de date spațiale, face trimitere expresă la cadrul legal privind INDS, stabilește colaborarea interinstituțională, include cerințe privind metadatele și accesul la date. Totuși, se constată unele neclarități juridice în raport cu prevederile Legii nr. 254/2016 cu privire la infrastructura națională de date spațiale, în special în ceea ce privește utilizarea noțiunii de „infrastructură națională de date spațiale privind resursele energetice”.
Infrastructura națională de date spațiale reprezintă un sistem unitar, iar autoritățile publice au responsabilitatea de a crea, gestiona și furniza seturi de date spațiale și servicii de rețea, aferente domeniilor de competență. În acest sens, se recomandă reformularea prevederii „infrastructura națională de date spațiale privind resursele energetice” prin raportare la seturile de date spațiale privind resurselor energetice.
În context, în Art. I punctul 11 din proiect, referitor la art. 171, în alin. (1) textul ”Guvernul prin intermediul organului central de specialitate al administrației publice în domeniul energeticii asigură crearea, funcționarea și actualizarea infrastructurii naționale de date spațiale privind resursele energetice.” se va modifica după cum urmează: ”Guvernul, prin intermediul organului central de specialitate al administrației publice în domeniul energeticii, asigură crearea, gestionarea și furnizarea seturilor de date spațiale deținute și a serviciilor de rețea, precum și descrierea acestora prin metadate, în condițiile cadrului normativ privind infrastructura națională de date spațiale”.
	Se acceptă

	Agenția Geodezie, Cartografie și Cadastru
	10.
	Pentru claritate și consecvență alin. (2) din același punct 11 se propune a fi reformulat în următoarea redacție: ”La îndeplinirea obligației stabilite la alin. (1) organul central de specialitate al administrației publice în domeniul energeticii, în colaborare cu autoritatea administrativă centrală responsabilă de coordonarea infrastructurii naționale de date spațiale, asigură conformitatea seturilor de date spațiale și serviciilor de rețea cu prevederile Legii nr. 254/2016 cu privire la infrastructura națională de date spațiale, inclusiv în ceea ce privește interoperabilitatea, standardizarea, crearea și gestionarea metadatelor, precum și furnizarea serviciilor de rețea”.
	Se acceptă

	Agenția Geodezie, Cartografie și Cadastru
	11.
	De asemenea, pentru claritate propunem reformularea textului din alin. (3) cu următorul conținut: ”În scopul dezvoltării infrastructurii naționale de date spațiale privind resursele energetice organul central de specialitate al administrației publice în domeniul energeticii documentează datele geospațiale ce țin de resursele de energie regenerabilă, potențialul acestora, amplasarea centralelor ce produc din surse regenerabile de energie, infrastructura de rețea aferentă, inclusiv cea de stocare, bazându-se pe cele mai bune date disponibile și utilizând următoarele informații fără a se limita la: a) seturile, serviciile de date spațiale și metadatele care fac parte infrastructura națională de date spațiale, conform Legii nr. 254/2016 cu privire la infrastructura națională de date spațiale;” după cum urmează: ”În vederea creării datelor spațiale privind resursele energetice, organul central de specialitate al administrației publice în domeniul energeticii asigură colectarea, integrarea, actualizarea și documentarea seturilor de date spațiale relevante, ce țin de resursele de energie regenerabilă, potențialul acestora, amplasarea centralelor ce produc din surse regenerabile de energie, infrastructura de rețea aferentă, inclusiv cea de stocare, bazându-se pe cele mai bune date disponibile, inclusiv, fără a se limita la: a) seturile de date spațiale, serviciile de rețea și metadatele existente în cadrul infrastructurii naționale de date spațiale;”
	Se acceptă

	Agenția Geodezie, Cartografie și Cadastru
	12.
	Subsidiar, alin. (4) se propune a fi reformulat în următoarea redacție: ”În scopul asigurării integrării și utilizării seturilor de date spațiale privind resursele energetice în cadrul infrastructurii naționale de date spațiale, la solicitarea organului central de specialitate al administrației publice în domeniul energeticii, autoritățile publice centrale și locale, autoritățile și instituțiile publice, precum și operatorii sistemelor de transport și de distribuție asigură partajarea seturilor de date spațiale și a serviciilor de rețea, inclusiv accesul gratuit la acestea, în condițiile legislației privind infrastructura națională de date spațiale, cu respectarea cerințelor de interoperabilitate”.
	Se acceptă

	Agenția Geodezie, Cartografie și Cadastru
	13.
	La alin. (5) se propune reformularea prevederii, după cum urmează: „Metadatele aferente seturilor de date spațiale privind resursele energetice sunt elaborate în conformitate cu art. 6 din Legea nr. 254/2016 cu privire la infrastructura națională de date spațiale, inclusiv conțin informații care să evidențieze dacă dezvoltarea centralelor ce produc energie din surse regenerabile în anumite locații ar putea fi supusă unui regim special de autorizare pentru a evalua respectarea cerințelor de mediu, de securitate națională, protecție civilă, etc.”.
	Se acceptă

	Agenția Geodezie, Cartografie și Cadastru
	14.
	La alin. (6) se propune revizuirea textului „infrastructurii naționale de date spațiale privind resursele energetice”, întrucât cadrul normativ nu prevede existența unor infrastructuri de date spațiale sectoriale distincte. Infrastructura națională de date spațiale este un sistem unitar, care include seturi de date spațiale organizate pe categorii tematice, inclusiv cele aferente resurselor energetice. În acest sens, se recomandă reformularea textului prin referire la seturile de date spațiale relevante. La același alin. (6) textul ”În baza infrastructurii naționale de date spațiale privind resursele energetice dezvoltate conform alin. (1) – (5), organul central de specialitate al administrației publice în domeniul energeticii” se propune a fi substituit cu următorul text: ”În baza datelor spațiale colectate și integrate, organul central de specialitate al administrației publice în domeniul energeticii”.
	Se acceptă

Redacția alin. (6) a fost revizuită pentru a respecta terminologia stabilită în Lega nr. 254/2016

	Agenția Geodezie, Cartografie și Cadastru
	15.
	De asemenea, atragem atenția asupra faptului că, în Art. I din proiect, punctul 10 este numerotat de două ori. În acest sens, se recomandă revizuirea numerotării, în vederea asigurării unei succesiuni coerente și conforme a punctelor.
	Se acceptă

Numerotarea punctelor a fost actualizată

	Agenția Geodezie, Cartografie și Cadastru
	16.
	În art. I punctul 24 din proiect propunem substituirea textului „(51 ) Până la 31 martie 2027 organul central de specialitate al administrației publice în domeniul energeticii în colaborare cu organul central de specialitate în domeniul infrastructurii naționale de date spațiale și autoritatea administrativă centrală responsabilă de implementarea politicii în domeniul infrastructurii naționale de date spațiale dezvoltă infrastructura națională de date spațiale privind resursele energetice.” cu textul”(5¹) Până la 31 martie 2027, organul central de specialitate al administrației publice în domeniul energeticii va asigura elaborarea, integrarea și publicarea seturilor de date spațiale privind resursele energetice și a serviciilor de rețea, în cadrul infrastructurii naționale de date spațiale”. Subsidiar, în același punct 24 referitor la alin. (54 ) recomandăm substituirea textului „infrastructurii naționale de date spațiale privind resursele energetice” cu textul ”setului de date spațiale privind resursele energetice”.
	Se acceptă

	Agenția Geodezie, Cartografie și Cadastru
	17.
	Se propune excluderea cuvântului „național” din sintagma „datele spațiale privind resursele energetice”, pe tot parcursul proiectului, întrucât utilizarea acestuia este redundantă. În conformitate cu prevederile Legii nr. 245/2016 cu privire la infrastructura națională de date spațiale, cadrul juridic reglementează o infrastructură unică de date spațiale la nivel național, în care sunt integrate toate seturile de date spațiale relevante, indiferent de domeniul sectorial.
	Se acceptă

	Centrul de Armonizare a Legislației, Nr. 31/02-126-3157 19 martie 2026

	Centrul de Armonizare a Legislației
	18.
	I. Obiectul proiectului 
Proiectul național prezentat pentru expertiza de compatibilitate urmărește avansarea gradului de transpunere în legislația națională a prevederilor Directivei (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile, prin modificarea cadrului normativ primar de reglementare – Legea nr. 10/2016 privind promovarea utilizării energiei din surse regenerabile, Codul urbanismului și construcțiilor nr. 434/2023, Legea nr. 86/2014 privind evaluarea impactului asupra mediului și Legea nr. 488/1999 privind exproprierea pentru cauză de utilitate publică în vederea eficientizării procesului de autorizare a producerii energiei din surse regenerabile. Menționăm că, unele acte naționale supuse modificării sunt acte armonizate cu legislația UE, în speță: Legea nr. 10/2016 privind promovarea utilizării energiei din surse regenerabile transpune parțial Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile, în varianta adaptată și aprobată prin Decizia Consiliului ministerial al Comunității Energetice nr. 2021/14/MC-EnC; și Legea nr. 86/2014 privind evaluarea impactului asupra mediului transpune Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului, așa cum a fost modificată prin Directiva 2014/52/UE a Parlamentului European și a Consiliului din 16 aprilie 2014, precum și prevederile art. 6 alin. (3) și (4) din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică, așa cum a fost modificată prin Directiva 2013/17/UE din 13 mai 2013.
	Se ia act

	Centrul de Armonizare a Legislației
	19.
	II. Evaluarea din perspectiva compatibilității cu Dreptul UE 
Din punct de vedere al dreptului UE, prin prisma obiectului de reglementare, prezentul demers normativ se circumscrie reglementărilor statuate la nivelul UE, subsumate Capitolului 15 „Energie”. Astfel, din perspectiva proiectului examinat, la nivelul legislației europene, prezintă relevanță directă dispozițiile Directivei (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (reformare). a) Analiza transpunerii dispozițiilor Directivei (UE) 2018/2001 În ceea ce privește transpunerea Directivei (UE) 2018/2001, se constată că proiectul național asigură transpunerea parțială a prevederilor actului UE, în special, a procedurilor de acordare a autorizațiilor pentru proiectele în domeniul energiei din surse regenerabile stabilite de art. 3, art. 15 - 18, art. 20 - 20a și art. 23 din actul UE. b) Măsuri naționale de transpunere a Directivei (UE) 2018/2001planificate Potrivit Programului Național de Aderare a Republicii Moldova la Uniunea Europeană pentru perioada 2025-2029, aprobat prin HG nr. 306/2025, continuarea transpunerii prevederilor Directivei (UE) 2018/2001 urmează a fi realizată printr-o serie de acte normative complementare proiectului de lege prezentat, și anume: – Proiectul de Lege pentru modificarea Legii nr. 10/2016 privind promovarea utilizării energiei din surse regenerabile (pentru transpunere versiunea consolidată) (acțiunea nr. 11 din Cap. 15, Cluster 4, termen – octombrie 2027); – Proiectul Hotărâre de Guvern cu privire la aprobarea Strategiei Energetice a Republicii Moldova 2050 (acțiunea nr. 12 din Cap. 15, Cluster 4, termen – iulie 2026); – Proiectul Hotărâre a Guvernului privind modificarea Hotărârii Guvernului nr. 1051/2018 pentru aprobarea Regulamentului cu privire la calificarea și înregistrarea instalatorilor de cazane, furnale sau sobe pe bază de biomasă, de sisteme fotovoltaice și termice solare, de sisteme geotermale de mică adâncime și pompe de căldură (acțiunea nr. 13 din Cap. 15, Cluster 4, termen – iunie 2026); – Proiectul Hotărâre de Guvern cu privire la aprobarea Regulamentului privind normele de verificare a biocarburanților, biolichidelor și combustibililor din biomasă, recunoașterea schemelor voluntare, precum și modificarea unor acte normative (acțiunea nr. 14 din Cap. 15, Cluster 4, termen – decembrie 2026).
	Se ia act

	Centrul de Armonizare a Legislației
	20.
	Din punct de vedere al dreptului UE, prin prisma obiectului de reglementare, prezentul demers normativ se circumscrie reglementărilor statuate la nivelul UE, subsumate Capitolului 15 „Energie”.
Astfel, din perspectiva proiectului examinat, la nivelul legislației europene, prezintă relevanță directă dispozițiile Directivei (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (reformare).
a) Analiza transpunerii dispozițiilor Directivei (UE) 2018/2001 În ceea ce privește transpunerea Directivei (UE) 2018/2001, se constată că proiectul național asigură transpunerea parțială a prevederilor actului UE, în special, a procedurilor de acordare a autorizațiilor pentru proiectele în domeniul energiei din surse regenerabile stabilite de art. 3, art. 15 - 18, art. 20 - 20a și art. 23 din actul UE. b) Măsuri naționale de transpunere a Directivei (UE) 2018/2001planificate Potrivit Programului Național de Aderare a Republicii Moldova la Uniunea Europeană pentru perioada 2025-2029, aprobat prin HG nr. 306/2025, continuarea transpunerii prevederilor Directivei (UE) 2018/2001 urmează a fi realizată printr-o serie de acte normative complementare proiectului de lege prezentat, și anume: – Proiectul de Lege pentru modificarea Legii nr. 10/2016 privind promovarea utilizării energiei din surse regenerabile (pentru transpunere versiunea consolidată) (acțiunea nr. 11 din Cap. 15, Cluster 4, termen – octombrie 2027); – Proiectul Hotărâre de Guvern cu privire la aprobarea Strategiei Energetice a Republicii Moldova 2050 (acțiunea nr. 12 din Cap. 15, Cluster 4, termen – iulie 2026); – Proiectul Hotărâre a Guvernului privind modificarea Hotărârii Guvernului nr. 1051/2018 pentru aprobarea Regulamentului cu privire la calificarea și înregistrarea instalatorilor de cazane, furnale sau sobe pe bază de biomasă, de sisteme fotovoltaice și termice solare, de sisteme geotermale de mică adâncime și pompe de căldură (acțiunea nr. 13 din Cap. 15, Cluster 4, termen – iunie 2026); – Proiectul Hotărâre de Guvern cu privire la aprobarea Regulamentului privind normele de verificare a biocarburanților, biolichidelor și combustibililor din biomasă, recunoașterea schemelor voluntare, precum și modificarea unor acte normative (acțiunea nr. 14 din Cap. 15, Cluster 4, termen – decembrie 2026).
	Se acceptă
Transpunerea Directivei (UE) 2018/2001 va continua conform Programului Național de Aderare a Republicii Moldova la Uniunea Europeană pentru perioada 2025-2029, proiectele  menționate în declarația de compatibilitate urmând a fi promovate de către Ministerul Energiei conform prin inițiative separate.

	Centrul de Armonizare a Legislației
	21.
	III. Respectarea mecanismului de armonizare 
a) Obiecții privind clauza de armonizare Potrivit cerințelor art. 31, alin. (2) și art. 44 din Legea 100/2017 cu privire la actele normative și pct. 34 din Regulamentul privind armonizarea legislației Republicii Moldova cu legislația Uniunii Europene, aprobat prin Hotărârea de Guvern nr. 1171/2018, se impune introducerea clauzei de armonizare a proiectului în discuție, după cum urmează: „Prezenta lege transpune parțial Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (reformare) (Text cu relevanță pentru SEE), publicată în Jurnalul Oficial al Uniunii Europene L 328 din 21 decembrie 2018, CELEX: 32018L2001, așa cum a fost modificată ultima dată prin Directiva (UE) 2024/1711 a Parlamentului European și a Consiliului din 13 iunie 2024”. De asemenea, pct. 1 din proiect, care reflectă clauza de armonizare a Legii nr. 10/2016 va menține redacția clauzei astfel prevăzută supra.
	Se acceptă

	Centrul de Armonizare a Legislației
	22.
	IV. Concluzii
Ca urmare a expertizei de compatibilitate realizate, se va asigura revizuirea clauzei de armonizare prin prisma obiecțiilor enunțate în prezenta Declarație de compatibilitate.
	Se acceptă

	Ministerul Justiției al Republicii Moldova, nr.04/2-2745 din 13.03.2026

	Ministerul Justiției al Republicii Moldova
	23.
	Cu referire la demersul nr. DGPȘG-1767-18-69-857 din 13 martie 2026, prin care se solicită avizarea proiectului de lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026), Ministerul Justiției, în limita competențelor funcționale, comunică următoarele. Se atestă că proiectul prezentat spre avizare nu are tangență cu domeniile de activitate ale Ministerului Justiției, stabilite conform Regulamentului privind organizarea și funcționarea Ministerului Justiției, aprobat prin Hotărârea Guvernului nr. 698/2017. Potrivit art. 37 al Legii nr. 100/2017 cu privire la actele normative, Ministerul Justiției efectuează expertiza juridică care este obligatorie pentru toate proiectele actelor normative elaborate de către autoritățile administrației publice centrale de specialitate și autoritățile publice autonome. În conformitate cu art. 34 alin. (3) din aceeași lege, expertiza juridică se efectuează la etapa finală, după definitivarea proiectului actului normativ potrivit avizelor, expertizei de compatibilitate cu legislația UE și rezultatelor consultărilor publice. Totodată, art. 37 alin. (11 ) din Legea nr. 100/2017 cu privire la actele normative, stabilește că proiectul actului normativ, însoțit de nota de fundamentare, de sinteză și, după caz, de tabelul de concordanță, se expediază Ministerului Justiției spre expertiză juridică. Astfel, după avizare și consultare publică, proiectul actului normativ, însoțit de nota de fundamentare, de sinteză și, după caz, de tabelul de concordanță, se expediază Ministerului Justiției. Expertiza juridică are menirea de a asigura: a) concordanța între proiectul actului normativ și prevederile Constituției, ale tratatelor internaționale la care Republica Moldova este parte, ale legislației naționale și ale legislației Uniunii Europene, concordanța între proiectul actului normativ, precum și jurisprudența Curții Constituționale și cea a Curții Europene a Drepturilor Omului; b) respectarea standardelor internaționale în domeniul drepturilor omului; c) reglementarea integrală a raporturilor sociale abordate în proiect; d) încadrarea dispozițiilor proiectului în cadrul normativ în vigoare; e) corespunderea proiectului actului normativ normelor tehnicii legislative. În acest context, proiectul definitivat potrivit avizelor se va prezenta pentru efectuarea expertizei juridice, urmare respectării procedurii expuse supra.
	Se ia act

	Instituția Publică „Serviciul Tehnologia Informației și Securitate Cibernetică”, nr.1.4/601/26 19.03.2026

	Instituția Publică „Serviciul Tehnologia Informației și Securitate Cibernetică
	24.
	Prin prezenta, în ordinea examinării proiectului de lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026), Instituția Publică „Serviciul Tehnologia Informației și Securitate Cibernetică”, prin prisma competențelor sale funcționale, comunică lipsa de obiecții și propuneri.
	Se ia act

	Grupul de lucru al Comisiei de stat pentru reglementarea activității de întreprinzător, opinie

	Grupul de lucru al Comisiei de stat pentru reglementarea activității de întreprinzător
	25.
	Evaluarea proiectului de act normative
Concluzia: Proiectul corespunde în mare parte cu principiile de reglementare a activității de întreprinzător
Privind instituirea Ghișeul unic de autorizare a producerii de energie din surse regenerabile Obiectivul proiectului de lege este unul benefic pentru mediul de afaceri și anume simplificarea și accelerarea procesului de inițiere și autorizare a proiectelor din domeniul energiei regenerabile. Cu toate acestea, se impune o atenție sporită asupra modului în care această simplificare este realizată din punct de vedere juridic și instituțional. În prezent, există deja un cadru normativ general instituit prin Legea nr. 160/2011, care prevede un mecanism de ghișeu unic digital și un sistem informațional centralizat – SIA GEAP – prin intermediul căruia solicitanții trebuie să depună cererile și să obțină actele permisive. Acest sistem este conceput ca fiind unic și obligatoriu pentru toate autoritățile emitente, tocmai pentru a asigura coerența, transparența și uniformitatea procedurilor. În aceste condiții, instituirea prin proiect a unui Ghișeu Unic sectorial, chiar dacă formal se prevede interconectarea acestuia cu sistemele existente, conduce în mod inevitabil la crearea unui mecanism paralel, cu funcționalități similare, ceea ce generează riscuri de suprapunere instituțională, fragmentare a proceselor administrative și confuzie pentru mediul de afaceri. Actele permisive care sunt deja incluse în sfera Legii nr. 160/2011 trebuie, prin definiție, să fie integrate și gestionate prin SIA GEAP. Dacă în practică există disfuncționalități sau blocaje, acestea trebuie analizate la nivelul esenței sistemului existent și remediate prin ajustarea cadrului legal sau instituțional, nu prin crearea unor platforme paralele. În același timp, proiectul scoate în evidență o problemă și anume existența unor acte care, deși condiționează în mod real desfășurarea activității, nu sunt incluse în Nomenclatorul actelor permisive a Legii nr. 160/2011. Această situație reprezintă o problemă sistemică, care necesită o soluție clară: fie includerea acestor acte în Nomenclatorul actelor permisive și integrarea lor în SIA GEAP, fie eliminarea lor sau redefinirea rolului lor juridic. Menținerea lor într-o zonă gri și includerea lor într-un ghișeu unic sectorial nu rezolvă problema, ci o perpetuează. În forma actuală, soluția propusă riscă să conducă la instituționalizarea unui mecanism paralel, în care ghișeul unic devine o platformă care agregă atât acte permisive, cât și acte nepermisive, fără o delimitare clară a regimului juridic aplicabil. În aceste condiții, ghișeul unic poate deveni, în mod indirect, un „paravan” juridică pentru includerea și operarea unor acte care nu sunt reglementate corespunzător în cadrul general, ceea ce afectează transparența și previzibilitatea procesului.
Totodată, ideea unui GU sectorial poate fi justificată doar în măsura în care acesta are un rol strict informațional și consultativ, oferind investitorilor o imagine clară și integrată asupra tuturor etapelor, actelor și autorităților implicate în procesul de autorizare. Un asemenea instrument ar avea valoare adăugată reală, întrucât ar permite accesul dintr-o singură sursă la informații privind succesiunea procedurilor, documentele necesare și punctele de contact relevante. În redacția propusă de art.21/1 pe lângă funcțiile de informare și ghidare, ghișeului unic îi sunt atribuite și funcții de natură operațională, precum confirmarea caracterului complet al cererilor, solicitarea completărilor, facilitarea schimbului de informații în cadrul procedurii, monitorizarea respectării termenelor și participarea implicită la inițierea și gestionarea proceselor administrative. Aceste atribuții depășesc sfera unui instrument consultativ și îl apropie de un mecanism de coordonare procedurală, care interferează cu funcțiile deja reglementate prin SIA GEAP și Legea nr. 160/2011
	Se acceptă parțial
Conceptul inițial propus al Ghișeului unic de autorizare a producerii de energie din surse regenerabile, urmărește transpunerea prevederilor Art. 16 alin. (3) – (5) din Directiva UE 2018/2001 în versiunea modificată prin Directiva UE nr. 2023/2413 (RED III), prin care statele membre sunt obligate să asigure că termenele pentru procedurile de acordare a autorizațiilor stabilite în directivă sunt respectate, prin instituirea unui punct de contact, care să asiste solicitanții în procedura de autorizare.

Conceptul inițial al ghișeului unic a fost modificat pentru a asigura integrarea cu portalul guvernamental al serviciilor publice, bazându-se pe avizul primit de la Agenția de Guvernare Electronică și luând în considerare toate comentariile primite în acest sens

	Grupul de lucru al Comisiei de stat pentru reglementarea activității de întreprinzător
	26.
	Evaluarea notei de fundamentare (analizei impactului de reglementare)
Concluzia: Nota de fundamentare corespunde parțial cu Legea nr.100/2017 cu privire la actele normative.
Secțiunea 2.2 conține o descriere a contextului național și identifică, în linii mari, o problemă reală și relevantă – complexitatea procedurilor de autorizare în domeniul energiei din surse regenerabile. Totuși, din perspectiva cerințelor stabilite prin HG nr. 574/2024, analiza rămâne preponderent descriptivă, și necesită anumite ajustări de a fundamenta riguros intervenția propusă. Problema (problemele) este formulată corect, însă nu este descrisă prin indicatori clari și măsurabili. Includerea cuantificării dimensiunii problemei – cum ar fi durata medie a procedurilor (nota conține obiectivul de scădere semnificativă a duratei medii până în 20230 dar care este ea nu aici nu se menționează), numărul total de acte necesare sau costurile administrative suportate de investitori diferențe între tipuri de proiecte (mici vs. mari) – ar ajuta în argumentarea analizei și ar permite evaluarea proporționalității intervenției. Un aspect special la care trebuie de atras atenția ține de analiza actelor permisive. Autorii menționează corect faptul că, pe lângă actele permisive reglementate prin Legea nr. 160/2011, există o serie de avize, aprobări și decizii care influențează în mod direct dezvoltarea proiectelor, însă modul în care acestea sunt prezentate creează o anumită ambiguitate conceptuală. Ele sunt tratate ca fiind „în afara” regimului actelor permisive, când, în realitate, funcțional vorbind, acestea sunt tot acte permisive, doar că nu sunt integrate în cadrul unificat și digitalizat al sistemului permisiv existent. Din această cauză, problema poate fi reformulată. Nu este vorba doar despre existența unor proceduri suplimentare și complexe, ci despre o fragmentare a cadrului de autorizare, în care coexistă un sistem formal (Legea nr. 160 și SIA GEAP) și un sistem paralel de acte sectoriale, neintegrate și neuniformizate. Se recomandă ca această idee să fie formulată mai explicit, pentru că ea reprezintă, de fapt, una dintre cauzele principale ale complexității procedurilor. În NF se descrie simptomele (multe avize, multe instituții), dar nu formulează clar problema sistemică – existența „actelor permisive ascunse” sau neintegrate. De asemenea, ar fi util de accentuat că aceste acte nu sunt incluse în circuitul unic de autorizare, nu sunt standardizate ca procedură, nu sunt gestionate prin aceleași instrumente digitale, și generează lipsă de predictibilitate pentru investitori. În același timp, este necesar de realizat o delimitare clară între problemă, cauze și efecte, acestea fiind uneori „amestecate„ în textul analizei. Astfel, elemente precum lipsa capacității administrative sau fragmentarea cadrului normativ sunt tratate simultan ca probleme și cauze, iar riscurile pentru investitori sunt prezentate fără a fi legate de efectele cauzale ale problemei. Analiza nu respectă pe deplin cerința de identificare și caracterizare a părților interesate. Deși sunt menționați implicit dezvoltatorii de proiecte, autoritățile și operatorii de sistem, nu se prezentă sistematic categoriile afectate și evaluarea diferențiată a impactului asupra acestora. În secțiunea 3 obiectivele sunt formulate în mod general și declarativ, fără indicatori măsurabili, termene de realizare (doar la obiectivul general este formulat termenul de 2030, când va scădea semnificativ durata medie a procedurilor de autorizare energiei din surse regenerabile) sau elemente de cuantificare. Metodologia AIR impune ca obiectivele să fie formulate ca schimbări concrete ale situației existente și, în măsura posibilului, să fie măsurabile și fixate în timp (SMART). În secțiunea 4.3. analiza impactului asupra sectorului privat are un caracter declarativ ce evidențiază efectele pozitive ale proiectului, precum creșterea predictibilității și reducerea barierelor administrative. Se recomandă ca autorii să includă o descriere mai concretă a costurilor existente în situația actuală, în special cele generate de procedurile de autorizare, cum ar fi durata extinsă a proceselor, numărul mare de acte necesare, inclusiv avize și aprobări neintegrate în cadrul Legii nr. 160/2011, precum și necesitatea interacțiunii cu multiple autorități. Totodată, este necesar de evidențiat modul în care intervenția propusă va modifica aceste costuri. În special, ar trebui clarificat în ce măsură măsurile propuse contribuie la reducerea sarcinii administrative, la scurtarea duratei procedurilor și la creșterea predictibilității pentru investitori. Se recomandă, chiar și în lipsa unor date exacte, utilizarea unor estimări sau descrieri comparative (situația actuală versus situația după intervenție). Pentru ca secțiunea 6 "Avizarea și consultarea publică" să respecte cerințele Metodologiei AIR, ar trebui să includă o prezentare clară a procesului de consultare publică, să arate cum au fost implicate părțile interesate, ce opinii au fost primite și cum a fost integrate în versiunea finală a proiectului.
	Se acceptă
Nota de fundamentarea a fost actualizată pentru a îmbunătăți aspectele invocate ce țin de definirea problemei, includerea detaliilor suplimentare privind integrarea ghișeului unic în infrastructura digitală a portalului guvernamental al serviciilor publice, și prezentarea detaliilor suplimentare privind impactul preconizat al implementării proiectului de lege

	Societatea pe Acțiuni „REȚELELE ELECTRICE DE DISTRIBUȚIE NORD”, Nr. SOSE-03/585 din 23.03.2026

	Societatea pe Acțiuni „REȚELELE ELECTRICE DE DISTRIBUȚIE NORD”
	27.
	Prin prezenta, OSD S.A. „RED-Nord” a examinat adresarea. Dvs. cu privire la examinarea, avizarea și consultarea proiectului de hotărâre privind modificarea proiectului de lege pentru modificarea unor acte normative (eficientizarea procesului de autorizare a producerii energiei din surse regenerabile) număr unic 210/MEn/2026 și vă comunicăm următoarele: S.A. „RED-Nord” susține toate inițiativele de actualizare a cadrului legal care ar permite impulsionarea investițiilor în proiectele regenerabile și accelerarea tranziției energetice către un sector energetic durabil.
	Se ia act

	Î.S. „Moldelectrica”, Nr.46-39/950 din 23.03.2026

	Î.S. Moldelectrica”
	28.
	Ghișeul unic este un concept prevăzut în contextul transpunerii Directivei  (UE) 2018/2001 A Parlamentului European și a Consiliului din 11 decembrie 2018 privind promovarea utilizării energiei din surse regenerabile și este orientat, în special, pe auto consumatorii de energie din surse regenerabile și pentru comunitățile de energie din surse regenerabile. Astfel de mecanisme au fost create în România ( a se vedea ”Ghișeul unic de Eficiență Energetică”, care este creat pentru cetățeni, pentru a-i sprijini să ia decizii informate privind consumul de energie, renovarea locuințelor și utilizarea surselor regenerabile[footnoteRef:1] . În acest sens, având în vedere proiectul Hotărârii Consiliului de administrație al ANRE privind aprobarea Regulamentului privind racordarea la rețelele electrice și prestarea serviciilor de transport și de distribuție a energiei electrice ( nr. 2515) care se află la etapa de consultări publice și care cuprinde ” Secțiunea 2. Cererea de racordare”, astfel că, la pct. 25 din proiect, care prevede expres că ” Cererea de racordare, însoțită de actele menționate în pct. 20, se transmite operatorului de sistem prin intermediul platformei informaționale comune a operatorilor de sistem, gestionată de OST”, nu este clar cum vor funcționa aceste platforme, având în vedere termenii indicați în proiectul HANRE, precum și alte interacțiuni ( de exemplu, prezentarea și coordonarea proiectului tehnic), modalitatea de restituire a dosarului, alte aspecte importante ce țin de procedura de emitere și prelungire a termenului de valabilitate a avizului de racordare, garanții financiare și altele. 
 [1: ] 

	Se acceptă parțial
Conceptul inițial propus al Ghișeului unic de autorizare a producerii de energie din surse regenerabile, urmărește transpunerea prevederilor Art. 16 alin. (3) – (5) din Directiva UE 2018/2001 în versiunea modificată prin Directiva UE nr. 2023/2413 (RED III), prin care statele membre sunt obligate să asigure că termenele pentru procedurile de acordare a autorizațiilor stabilite în directivă sunt respectate, prin instituirea unui punct de contact, care să asiste solicitanții în procedura de autorizare.

Conceptul inițial al ghișeului unic a fost modificat pentru a asigura integrarea cu portalul guvernamental al serviciilor publice, bazându-se pe avizul primit de la Agenția de Guvernare Electronică și luând în considerare toate comentariile primite în acest sens

	Î.S. „Moldelectrica”
	29.
	Suplimentar, proiectul HANRE exclude verificarea de către operatorii de sistem a autorizațiilor de construire, ca temei de prelungire a avizului de racordare. În acest sens, considerăm oportun de a analiza în corelare aceste proiecte, or nu este doar o diferență tehnică, ci una conceptuală: legea mută procesul spre un model centralizat/digital integrat, iar regulamentul păstrează modelul operator-cu-solicitant cu introducerea unei platforme unice de gestionare a avizelor de racordare. 
	Nu se acceptă

Prevederile propuse la art. 211 nu înlocuiesc sau intervin în responsabilitățile  autoritățile emitente si nici procesele de eliberarea a unui act permisiv individual, ci doar creează un flux de schimb de informații intre emitent și gestionarul ghișeului unic, prin organizarea unui flux digital de date/raportări.

În acest sens, etapele specifice ale eliberării unui act permisiv (inclusiv în cazul avizului de racordare) sunt stabilite la nivelul legislației sectoriale. 
Pe de altă parte, ghișeul unic de autorizare a producerii de energie a energiei din surse regenerabile urmărește procesul de autorizare (toate etapele de autorizare) si asigură informarea părților, facilitând schimbul de informații.

	Î.S. „Moldelectrica”
	30.
	În practică, această lipsă de aliniere ar crea dubii asupra canalului juridic valid de depunere și asupra obligației reale a operatorului de a lucra prin ghișeul unic. Procesul de acces la rețeaua electrică reprezintă un proces cu mai multe etape, care include solicitarea de emitere a avizului de racordare, examinarea inițială a cererii, modificarea avizului de racordare, depunerea garanției financiare, coordonarea proiectului de tehnic execuție, realizarea instalației de racordare în baza contractului de racordare, condiții flexibile, pregătirea de punere sub tensiune, etc. Aceste etape necesită o conlucrare între solicitant și operator.
În această ordine de idei, la aspectul accesul la rețelele electrice, este oportun examinarea aplicării ghișeului unic pe unele categorii limitate de solicitări (similare practicii sus menționate) și/sau ca platformă informativă și de ghidare a solicitanților, și recepționare a informației din partea operatorilor de sistem.
	Se acceptă

Versiunea actualizată a art. 211 diferențiază mai bine rolul ghișeului unic și modul de interoperabilitatea a acestuia cu infrastructura portalul guvernamental al serviciilor publice.
Pentru mai multe detalii vă rugăm să vedeți versiunea revizuită a art. 211 din proiect.

	S.A. Energocom, nr. 1/10/07 - 1136 din 20.03.2026

	S.A. Energocom
	31.
	S.A. „Energocom”, în contextul adresei Ministerului Energiei al Republicii Moldova nr. 04-576 din 10.03.2026, prin care se solicită examinarea proiectului de hotărâre privind modificarea proiectului de Lege pentru modificarea unor acte normative (eficientizarea procesului de autorizare a producerii energiei din surse regenerabile), număr unic 210/MEn/2026, elaborat de Ministerul Energiei, informează, reieșind din competența sa funcțională, lipsa de propuneri asupra acestuia.
	Se ia act

	S.A. Termoelectrica, Nr. 79/78e din 24.03.2026

	S.A. Termoelectrica
	32.
	Prin prezenta, „Termoelectrica” S.A. Vă informează că, a examinat proiectul de Lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026) și comunică lipsa propunerilor, în partea ce ține de competența sa.
	Se ia act

	Agenția Servicii Publice, Nr. 01/2572 din 24.03.2026

	Agenția Servicii Publice
	33.
	Agenția Servicii Publice a examinat solicitarea referitoare la avizarea proiectului de lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026) și, în limita competențelor funcționale, comunică lipsa propunerilor și obiecțiilor la proiect.
	Se ia act

	OPEM – Operatorul Pieței de Energie M S.R.L. din Republica Moldova, nr. 74 din 24.03.2026

	OPEM – Operatorul Pieței de Energie M S.R.L. din Republica Moldova
	34.
	1. Nota de fundamentare 
La pct. 2.2 „Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative”, în pag. 8 propunem corecții/reformulări ale următoarelor 2 paragrafe: 
„Dacă e să comparăm atât numărul de avize de racordare eliberate și capacitățile acestora cu numărul proiectelor realizate, se constată că rata de finalizare a proiectelor este destul de înaltă în cazul proiectelor cu capacități instalate mici, destinate prosumatorilor / autoconsumului, însă scade din ce în ce mai mult odată cu creșterea puterii instalate a centralei electrice, iar în cazul proiectelor de mari, rata de finalizare a acestora fiind foarte mică. 
Acest fapt se explică prin mai mulți factori cum ar fi lipsa momentană a piețelor organizate de energie electrică (urmează a fi lansate de OPEM în perioada următoare), dorința investitorilor de a-și asigura accesul la scheme de sprijin oferite de stat pentru a iniția etapa de construcție a proiectului, necesitatea deschiderii pieței de energie electrică spre concurență și eliminarea barierelor de tranzacționare a energiei electrice impuse prin contractarea reglementată a întregii producției de energie electrică din surse regenerabile cu furnizorul central, precum și procedurile de obținere a aprobărilor și actelor permisive necesare dezvoltări unui proiect de generare a energiei din surse regenerabile.” 
Justificare 
După cum am informat încă din data de 22.12.2025 prin adresa OPEM S.R.L. nr.219, comunicată către Cancelaria de Stat și către Ministerul Energiei, în considerarea angajamentului asumat de către operatorul pieței de energie electrică, cu privire la implementarea Agendei de reforme aferente Planului de creștere al Republicii Moldova pentru anii 2025–2027, aprobată prin Hotărârea Guvernului nr. 260/2025, pentru măsurile din cadrul Pilonului nr. 6 „Securitate și eficiență energetică”, măsura de reformă 6.1.5. „Piața de energie electrică deschisă și competitivă” a fost realizată integral prin lansarea de către OPEM S.R.L. a funcționării comerciale a piețelor pe termen scurt, organizate în conformitate cu standardele europene, cu cerințele stabilite de cadrul normativ aplicabil și cu respectarea termenului de realizare stabilit, respectiv: 
- Piața pentru Ziua Următoare (PZU), în data de 10 decembrie 2025, 
- Piața Intrazilnică (PI) în data de 17 decembrie 2025. Reamintim faptul că Secretariatul Comunității Energetice a fost invitat de Ministerul Energiei să propună măsuri pe termen scurt pentru a stimula participarea și lichiditatea pe PZU și pe PI și în urma analizei modelului de piață aplicat în prezent și a limitărilor acestuia, Secretariatul Comunității Energetice a concluzionat:
„structura și organizarea actuală a pieței de energie electrică din Moldova nu favorizează concurența pe piețele pentru ziua următoare și intrazilnice și potențialul de creștere a lichidității pe termen scurt este foarte limitat în condițiile actuale.”
În cele 3 luni de la implementarea PZU și a PI, constatăm faptul că facilitățile acordate participanților la PZU/PI de a utiliza, pentru echilibrarea portofoliilor de vânzare/cumpărare cu prognozele privind cantitățile estimate a fi produse/ consumate pe fiecare interval de decontare, cât mai aproape de momentul livrării, pentru a evita dezechilibrele care înseamnă costuri ridicate ale sistemului energetic, transferate, în prezent, integral, în facturile consumatorilor finali, platformele de tranzacționare care utilizează principiile și algoritmii aplicați în întreaga Uniune Europeană, puse la dispoziție de către OPEM S.R.L., nu sunt atractive pentru participanții la PZU și la PI și în acest context ne punem problema posibilității reale a cuplării piețelor pe termen scurt din Republica Moldova cu piețele similare din regiune, obiectiv asumat pe termen mediu de către Republica Moldova.
	Se accepta



	OPEM – Operatorul Pieței de Energie M S.R.L. din Republica Moldova
	35.
	LEGE pentru modificarea unor acte normative (eficientizarea procesului de autorizare a producerii energiei din surse regenerabile)
La Art. I
1) Propunem completarea Articolul 3 cu noțiunea „piață intrazilnică” și eliminarea noțiunii „piață pe parcursul zilei lichidă”: „piață intrazilnică - piață angro a energiei electrice, organizată de operatorul pieței energiei electrice, care asigură participanților la piață posibilitatea de a-și acoperi curba reală de sarcină pentru o zi de livrare, prin mecanisme de tranzacționare conform cărora vânzarea și cumpărarea energiei electrice se efectuează în baza tranzacțiilor care au loc pentru o zi de livrare, după închiderea pieței pentru ziua următoare și înainte, cu o anumită perioadă, de începerea livrărilor;” „piață pe parcursul zilei lichidă – piață pe parcursul zilei stabilită și funcțională, al cărei statut este constatat în conformitate cu prevederile Legii nr. 107/2016 cu privire la energia electrică și care întrunește următoarele criterii: a) există o platformă de tranzacționare operațională, bazată pe licitații sau pe un mecanism de tranzacționare prin corelare continuă, și unde piața pe parcursul zilei este funcțională de cel puțin 12 luni; b) este posibilă modificarea ofertelor până la o oră înainte de livrare (h-1); c) produsele disponibile pentru a fi comercializate sunt în concordanță cu intervalul de decontare a dezechilibrului din zona respectivă de licitație;”
Justificare
Definiția „pieței intrazilnică” propusă este în conformitate cu prevederile Art.2 din Legea 164/2025 cu privire la energia electrică, care a înlocuit noțiunea „piața pe parcursul zilei”. Menționăm că interesul pentru tranzacționarea pe PI, în primele 3 luni de la implementarea acestei platforme, este practic inexistent și s-au tranzacționat 1 MWh în luna decembrie 2025, 6 MWh în luna ianuarie 2026 și nu a fost efectuată nici o tranzacție în lunile februarie și martie 2026, deși platforma informatică a PI, îndeplinește următoarele condiții: 
- pune la dispoziție participanților la PI, mecanismul de tranzacționare prin corelare continua, în fiecare zi calendaristică (24 ore/24 ore și 365 zile/365 zile), 
- oferă mecanisme de tranzacționare orare și în ziua de livrare cu până la 90 minute înaintea livrării (acest termen a fost solicitat de Î.S. Moldelectrica, deși platforma informatică permite modificarea ofertelor până la o oră înainte de livrare), 
- produsele disponibile pentru a fi comercializate sunt în concordanță cu intervalul de decontare a dezechilibrului (1 oră) din zona de licitație Republica Moldova.
Precizăm faptul că piața intrazilnică de energie electrică a fost creată în Europa cu scopul de a oferi producătorilor instrumente pentru tranzacționare cât mai aproape de momentul livrării și deși în Republica Moldova există o capacitate instalată de producere a energiei electrice din E-SRE de cca. 800 MW deținută de producătorii eligibili sau cu activitate într-o piață parțial liberă, acești producători nu au ofertat/tranzacționat pe PZU sau pe PI.
Reamintim faptul că potrivit Art. 37 alin. (10), costurile dezechilibrelor producătorilor eligibili din surse regenerabile care au încheiat contracte reglementate cu furnizorul central, sunt transferate consumatorilor finali prin intermediul furnizorilor acestora:
„(10) Costurile dezechilibrelor producătorilor eligibili care utilizează sursa eoliană sau sursa fotovoltaică în intervalele stabilite la alin. (7)–(9) se suportă de furnizorul central de energie electrică și se transferă furnizorilor consumatorilor finali prin intermediul prețului reglementat pentru energia electrică din surse regenerabile.”
O piață de energie electrică dominată de contractele reglementate încheiate de către producători cu furnizorul central la prețuri/tarife reglementate și de contracte negociate pe termen lung cu furnizorii serviciului universal conform prevederilor art. 383 alin. (1), dar cu intervenția statului conform dispozițiilor alin. (2) și alin. (3) împiedică participarea întreprinderilor electroenergetice la PI și implicit lichiditatea acestei piețe.
Subliniem faptul că îndeplinirea condiției de lichiditate a pieței intrazilnice nu poate fi realizată, în lipsa modificării de către legiuitori a cadrului normativ actual necesar pentru crearea concurenței reale pe piața angro a energiei electrice, numai prin implementarea funcționalităților pieței intrazilnice.
	Se accepta parțial
În tot textul referințele la piața pe parcursul zilei au fost modificate cu referințe la piața intrazilnică

Totodată, au fost păstrate elementele de stabilire a nivelului de lichiditate a pieței intrazilnice, acestea fiind un element structural al schemelor de sprijin aprobate până în acest moment în condițiile stabilite în Legea nr. 10/2016 privind promovarea utilizării energiei din surse regenerabile.
De notat că prevederile ce țin de dezechilibrele producătorilor de eligibili nu restricționează/previn participarea acestora la piața zilei următoare sau piața intrazilnică pentru ajustarea poziției sale nete contractuale. Mai mult, cadrul legal actual stabilește la art. 37 alin. (7) și (8) din Legea nr. 10/2016 a intervalelor maxime pentru care producătorii eligibili nu sunt taxați pentru dezechilibrele produse, iar orice depășire a acestui interval transpunându-se întru cost cu dezechilibrul pentru aceștia. 

	OPEM – Operatorul Pieței de Energie M S.R.L. din Republica Moldova
	36.
	2) Propunem completarea Articolul 3 cu următoarea noțiune: „piața organizată a contractelor bilaterale - piață organizată pentru încheierea între participanții la piață, în mod transparent, prin licitație publică, a contractelor cu livrare fizică de energie electrică, organizată și administrată de operatorul pieței energiei electrice, având ca bază ofertarea publică și nediscriminatorie, cu scopul de a contracta energia electrică pe termen determinat, la un preț transparent, rezultat din echilibrul cererii și al ofertei;”
Justificare 
Introducerea definiției pieței organizată a contractelor bilaterale, administrată de operatorul pieței energiei electrice conform art.87 alin. (4) din Legea nr.164/2025.
	Nu se accepta
Art. 87 alin. (4) din Legea 164/2025 cu privire la energie electrică nu stabilește o piață organizată distinctă, ci oferă dreptul operatorului pieței de energie electrică să înființeze o platformă de tranzacționare pentru contracte bilaterale de energie electrică. Cerințele pentru această platformă de tranzacționare sunt deja stabilite la art. menționat din Legea 164/2025 cu privire la energie electrică

	OPEM – Operatorul Pieței de Energie M S.R.L. din Republica Moldova
	37.
	3) Propunem reconsiderarea prevederilor de la Art.301 alin.(3) lit. c) 
„c) costurile de echilibrare ale producătorilor eligibili, în limita intervalelor și limitelor stabilite în conformitate cu art. 37 alin.(7)–(11) pentru o perioadă de tranziție de până la stabilirea existenței unui nivel suficient de lichiditate pe piața energiei electrice pe parcursul zilei;” Justificare 
Aceeași argumentație de la pct.1).
	Nu se acceptă
Elementele de stabilire a nivelului de lichiditate a pieței intrazilnice, acestea fiind un element structural al schemelor de sprijin aprobate până în acest moment în condițiile stabilite în Legea nr. 10/2016 privind promovarea utilizării energiei din surse regenerabile.
De notat că prevederile ce țin de dezechilibrele producătorilor de eligibili nu restricționează/previn participarea acestora la piața zilei următoare sau piața intrazilnică pentru ajustarea poziției sale nete contractuale. Mai mult, cadrul legal actual stabilește la art. 37 alin. (7) și (8) din Legea nr. 10/2016 a intervalelor maxime pentru care producătorii eligibili nu sunt taxați pentru dezechilibrele produse, iar orice depășire a acestui interval transpunându-se întru cost cu dezechilibrul pentru aceștia.

	OPEM – Operatorul Pieței de Energie M S.R.L. din Republica Moldova
	38.
	4) Propunem abrogarea prevederilor de la alin. (11) de la art.37: „(11) Prevederile alin. (7)–(10) se aplică tuturor producătorilor eligibili până la stabilirea existenței unei piețe pe parcursul zilei lichide.” Justificare 
Aceeași argumentație de la pct.1).
	Nu se acceptă
Elementele de stabilire a nivelului de lichiditate a pieței intrazilnice, acestea fiind un element structural al schemelor de sprijin aprobate până în acest moment în condițiile stabilite în Legea nr. 10/2016 privind promovarea utilizării energiei din surse regenerabile.
De notat că prevederile ce țin de dezechilibrele producătorilor de eligibili nu restricționează/previn participarea acestora la piața zilei următoare sau piața intrazilnică pentru ajustarea poziției sale nete contractuale. Mai mult, cadrul legal actual stabilește la art. 37 alin. (7) și (8) din Legea nr. 10/2016 a intervalelor maxime pentru care producătorii eligibili nu sunt taxați pentru dezechilibrele produse, iar orice depășire a acestui interval transpunându-se întru cost cu dezechilibrul pentru aceștia.

	OPEM – Operatorul Pieței de Energie M S.R.L. din Republica Moldova
	39.
	5) Propunem reformularea Articolul 381 alin.(1) după cum urmează: 
„(1) Contractele reglementate pentru achiziționarea energiei electrice din surse regenerabile încheiate cu producători eligibili mari stabiliți în cadrul procedurilor de licitații înainte de îndeplinirea condițiilor stabilite în prezentul alineat sunt înlocuite cu contracte pentru diferențe, cu decontare financiară, în termen de 6 luni, de la adoptarea prezentei legi. după îndeplinirea următoarelor condiții: 
a) piața pentru ziua următoare este înființată și este operațională; 
b) prețul pentru fiecare interval de tranzacționare pe piața pentru ziua următoare este stabilit pe durata ultimelor 6 luni consecutive.”
Justificare 
Legea nr. 10/2016 privind promovarea utilizării energiei din surse regenerabile (în continuare „Legea nr.10/2016”) art. 29 alin. (1), alin. (11 ) și alin. (2), legiferează dominația totală a pieței angro de energie electrică de către furnizorul central, care cumpără toată energia electrică produsă, pe baza unor contracte reglementate, de la producătorii eligibili mari și mici care utilizează surse regenerabile de energie și de la producătorii care dețin centrale electrice de termoficare urbane și revinde energia electrică furnizorilor, până la îndeplinirea condițiilor prevăzute la art. 381 alin. (1) din Legea nr.10/2016, cu precizarea faptului că aceste condiții nu pot fi niciodată îndeplinite în contextul legislativ actual care permite furnizorului central să intermedieze, practic, toate tranzacțiile cu energie electrică între producătorii din surse regenerabile care beneficiază de scheme de sprijin și furnizorii de energie electrică ai consumatorilor finali.
Mai mult, conform art. 34 alin. (5) și alin. (6), citate în continuare: 
„(5) Prin contractul reglementat pentru achiziționarea energiei electrice din surse regenerabile, producătorul eligibil se obligă să vândă, cu respectarea condițiilor stabilite în Regulile pieței energiei electrice, întreaga cantitate de energie electrică produsă (conform notificărilor) de centrala/centralele electrice pentru care a obținut statutul de producător eligibil.
(6) Producătorul eligibil poate renunța oricând la contractul reglementat pentru achiziționarea energiei electrice din surse regenerabile, fără drept de revenire asupra deciziei de renunțare.”, producătorii eligibili sunt obligați să vândă, întreaga cantitate de energie electrică produsă furnizorului central și practic acești producători au interdicția de a participa la alte piețe angro de energie electrică, inclusiv PZU și PI, piețe care au fost implementate tocmai pentru a pune la dispoziția acestora producători instrumentele necesare în vederea tranzacționării cât mai aproape de timpul real, inclusiv pentru reducerea dezechilibrelor între posibilitățile reale de producere prognozate și obligațiile contractuale. 
Astfel, se constată faptul că ne aflăm, din punct de vedere legislativ, în prezența „unui cerc vicios”, prin care actualul cadrul normativ: 
- nu creează condiții pentru a permite participanților la piață să tranzacționeze liber și să se genereze lichiditate pe PZU și pe PI,
 - dar condiționează introducerea contractelor pentru diferență și tranzacționarea liberă de existența lichidității pe PZU și respectiv pe PI.
 La 3 luni de la lansarea PZU și a PI, piața de energie electrică din Republica Moldova este în continuare puternic reglementată și este de așteptat ca, în cazul în care nu mai sunt adoptate alte modificări ale legislației primare, cota pieței concurențiale să fie în continuare practic „0”. 
Alternativa propusă este: 
- înlocuirea contractelor reglementate pentru achiziționarea energiei electrice din surse regenerabile încheiate de producători eligibili mari cu furnizorul central, cu contracte pentru diferențe, care vor fi încheiate de către producătorii eligibili mari cu furnizorul central de energie electrică, 
- producătorii eligibili mari și producătorii fără schemă de sprijin vor tranzacționa pe piețele organizate de energie electrică, respectiv pe Piața organizată a contractelor bilaterale și pe piețele pe termen scurt PZU și PI, 
- producătorii eligibili mari vor participa nemijlocit la PZU pentru a contribui la formarea prețului de referință pe baza căruia se determină prima variabilă de care vor beneficia în baza contractului pentru diferență.
	Nu se acceptă
Elementele de stabilire a nivelului de lichiditate a pieței intrazilnice, acestea fiind un element structural al schemelor de sprijin aprobate până în acest moment în condițiile stabilite în Legea nr. 10/2016 privind promovarea utilizării energiei din surse regenerabile.
Articolul 381 alin.(1) stabilește momentul trecerii de la contracte pentru achiziționarea energiei electrice din surse regenerabile de la producătorii eligibili mari la contracte pe diferențe, iar lipsa unui nivel suficient de lichiditate pe piața zilei următoare poate afecta veniturile producătorilor eligibili mari, ceea ce ar reprezenta o deviere esențială de la particularitățile schemei de sprijin, după cum a fost stabilită în documentația de licitație. 

	OPEM – Operatorul Pieței de Energie M S.R.L. din Republica Moldova
	40.
	6) La pct. 22 Propunem reformularea Articolul 383 alin.(4) după cum urmează: 
„(4) Producătorii de energie electrică din surse regenerabile și furnizorii de energie electrică care activează în piață liberă sunt în drept să se angajeze voluntar în tranzacții pe piața organizată a contractelor bilaterale sau să negocieze și să semneze contracte de vânzare-cumpărare a energiei electrice din surse regenerabile pe termen lung, să tranzacționeze pe piața pentru ziua următoare și pe piața intrazilnică în condițiile stabilite în Legea nr. 164/2025 și Regulile pieței energiei electrice, aprobate de Agenție.” 
Justificare 
Având în vedere prevederile art.87 alin. (4) din Legea nr.164/2025 și anume:
„În conformitate cu Regulile pieței energiei electrice, operatorul pieței energiei electrice poate înființa în mod transparent și nediscriminatoriu o platformă de tranzacționare pentru contracte bilaterale de energie electrică. Tranzacțiile de vânzare-cumpărare a energiei electrice pe platforma de tranzacționare pentru contracte bilaterale de energie electrică se desfășoară în mod transparent, public și nediscriminatoriu.”
vă informăm că OPEE a elaborat și urmează să propună spre consultare publică (după actualizarea Regulilor pieței energiei electrice pentru punerea în aplicare a prevederilor Legii nr.164/2025) și ulterior să transmită la ANRE, spre avizare, următoarele documente, în vederea implementării platformei de tranzacționare a Pieței organizate a contractelor bilaterale (POCB):
– Contractul cadru de participare la POCB; 
– Procedura privind tranzacționarea pe Piața organizată a contractelor bilateral (POCB); 
– Contractul cadru de vânzare-cumpărare aferent POCB.
	Nu se acceptă

Redacția propusă limitează dreptul furnizorilor și producătorilor de energiei electrică din surse regenerabile de a tranzacționa energia electrică. Totodată precizăm că Legea nr. 164/2025 cu privire la energia electrică stabilește dreptul organizării unei platforme de tranzacționare, fără a institui o piață organizată a contractelor bilaterale.

	Ministerul Afacerilor Interne al Republicii Moldova, Nr.16/ 1186 din 26.03.2026

	Ministerul Afacerilor Interne al Republicii Moldova
	41.
	Ministerul Afacerilor Interne a examinat proiectul de lege pentru modificarea unor acte normative (eficientizarea procesului de autorizare a producerii energiei din surse regenerabile) (număr unic 210/MEn/2026) și, în limitele competențelor funcționale, comunică lipsa obiecțiilor și a propunerilor asupra proiectului.
	Se ia act

	Ministerul Mediului al Republicii Moldova, Nr.13-05/989 din 27.03.2026

	Ministerul Mediului al Republicii Moldova
	42.
	Art. I pct. 5, la art. 5 alin. (4) se propune completarea la finalul alineatului cu următorul text: „cu respectarea legislației în domeniul protecției mediului, conservării biodiversității și fără a aduce atingere obiectivelor de conservare a habitatelor naturale și speciilor de interes național și internațional.”
	Nu se acceptă
Prevederile propuse la art. 5 alin. (4) fac deja referință la cadrul legal aferent legislației în domeniul mediului, iar statutul de interes public major urmează a fi interpretat în conformitate cu prevederile Legii nr. 86/2014, Legii nr. 11/2017 și Legii nr. 272/2011 la care se face referință în redacția propusă.

	Ministerul Mediului al Republicii Moldova
	43.
	Art. I pct. 11, la art. 17¹ alin. (3) se propune completarea cu o literă nouă, cu următorul cuprins: 
„h) date privind distribuția habitatelor naturale, a speciilor de floră și faună sălbatică, coridoarele ecologice și zonele de importanță majoră pentru biodiversitate, inclusiv cele identificate în cadrul rețelei ecologice naționale și rețelei Emerald.”
	Nu se acceptă

Art. respectiv urmărește dezvoltarea datelor privind resursele energetice, inclusiv in contextul Legii 254/2016 cu privire la infrastructura națională de date spațiale.
De menționat că lit. a) de la redacția propusă a art. 17¹ alin. (3) face referință directă la seturile de date spațiale, serviciile de rețea și metadatele existente în cadrul infrastructurii naționale de date spațiale, organul central de specialitate al administrației publice în domeniul energeticii urmând să considere celelalte seturi de date spațiale dezvoltate conform Legii nr. 254/2016, inclusiv cele ce țin de domeniul mediului.

	Ministerul Mediului al Republicii Moldova
	44.
	Art. I pct. 13, la art. 21¹ alin. (3) se propune completarea cu o literă nouă: „o¹) asigură integrarea avizelor și acordurilor de mediu în procesul digitalizat de autorizare, inclusiv consultarea obligatorie a autorității de mediu la toate etapele relevante ale procedurii.”
	Se acceptă parțial

Considerarea actelor permisive în domeniul mediului este deja asigurată prin referința la SIA GEAP, care acoperă inclusiv actele permisive în domeniul mediului.
De asemenea art. 21¹ alin. (3), specifică rolul de mediator al gestionarului ghișeului unic în raport cu solicitantul și autoritățile publice, instituțiile și întreprinderile energetice responsabile de eliberarea actelor permisive, conform Legii nr. 160/2011 privind reglementarea prin autorizare a activității de întreprinzător

	Ministerul Mediului al Republicii Moldova
	45.
	La art. 21² alin. (5) se completează cu textul: „Determinarea acestor zone se realizează în baza studiilor de biodiversitate actualizate și a evaluării impactului asupra mediului.”
	Nu se accepta.
Cerințele specifice ce țin de studiile de biodiversitate și evaluare a impactului de mediu a proiectelor ce urmează a fi dezvoltate în cadrul zonelor de accelerare a proiectelor regenerabile sunt incluse la art. 21² alin. (10) – (14) prin care sunt stabilite obligativitatea realizării unei evaluări strategice de mediu înainte de aprobarea unei zone de accelerare a proiectelor regenerabile, cu elaborarea unui regulament privind măsurile de atenuare a impactului de mediu, pentru fiecare zona de accelerare. 
Proiectul nu stabilește excepții de la studiile de  biodiversitate, aceasta urmând a fi realizate la etapele de evaluare strategică de mediu sau în cazul evaluării impactului de mediu, în modul stabilit în Legea nr. 11/2017, respectiv Legea nr. 86/2014. 
Totodată, orice derogări de la procedura de evaluare a impactului de mediu pot fi acordate doar cu respectarea cerințelor descrise la art. 21² alin. (14).

	Ministerul Mediului al Republicii Moldova
	46.
	Suplimentar se atrage atenția asupra faptului că în textul legii lipsește Art. III; numărătoarea sare de la II la IV, iar la art. IV, alin, 34, pct. (62 ) urmează a fi modificată forma cuvântului „reconstrucție” în „reconstrucției”
	Se acceptă

Ordinea de numerotare și ortografia textului a fost revizuită.

	IP Centrul Național pentru Energie Durabilă, 15-759 din 30.03.2026

	IP Centrul Național pentru Energie Durabilă
	47.
	La Clauza de armonizare, Art. I, pct. 1., se propune revederea referințelor actelor legislative ale Uniunii Europene, în vederea asigurării concordanței depline cu prevederile legale efectiv transpuse în textul proiectului de lege.
	Se acceptă
Clauza de armonizare a fost redactată cu considerarea recomandărilor primite de la Centrul de armonizare a legislației

	IP Centrul Național pentru Energie Durabilă
	48.
	Se propune ca în tot textul legii, sintagma „instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile”, la orice formă gramaticală, să fie substituită cu „Centrul Național pentru Energie Durabilă (CNED)” pentru alinierea la ultimele modificări efectuate la Legea nr. 139/2018 cu privire la eficiența energetică.
	Nu se acceptă 
Organizarea și funcționarea instituției publice de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile este reglementată printr-un act normativ de nivel inferior (HG), atât denumirea acesteia cât și modul de organizare fiind posibil de modificat prin intervenții la nivel de Guvern. Pentru a exclude conflictul de norme, în eventualitatea unor modificări în denumirea instituției publice de suport, la nivelul legislației primare se va păstra sintagma „instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile”

	IP Centrul Național pentru Energie Durabilă
	49.
	La Noțiuni se propune includerea noțiunii de „notificare simplificată” deoarece este utilizata de mai multe ori în proiectul de Lege.
	Nu se acceptă
Detaliile aferente procedurii de notificare simplificată sunt incluse și detaliate prin modificările propuse la art. 28 din Legea nr. 10/2016

	IP Centrul Național pentru Energie Durabilă
	50.
	La numerotarea punctelor din cadrul proiectului de lege (Art. I), se propune corectarea erorii de numerotare prin renumerotarea secvențială a punctelor de modificare. Astfel, punctul care începe cu sintagma „Articolul 17 după alin. (1) se completează...” va fi renumerotat din „10” în „11”, cu ajustarea corespunzătoare și consecutivă a numerotării pentru toate punctele ulterioare din proiect.
	Se acceptă

	IP Centrul Național pentru Energie Durabilă
	51.
	La art. 16, alin. (11 ) se propune corectarea punctuației la finalul alin. (11) (eliminarea punctelor duble).
	Se acceptă

	IP Centrul Național pentru Energie Durabilă
	52.
	La alin. (5), includerea expresă a ANRE, alături de INST, cu atribuții de control de stat, conform competențelor stabilite prin HG nr. 6/2026.
	Nu se acceptă
Art. 16 stabilește atribuțiile autorităților publice centrale și locale în domeniul construcțiilor, iar ANRE nu face parte din această categorie

	IP Centrul Național pentru Energie Durabilă
	53.
	La art. 211 se propune ajustarea redacțională a finalului de frază pentru fluență: „...fără a se limita la, după cum urmează:”.
	Se acceptă

	IP Centrul Național pentru Energie Durabilă
	54.
	La art. 211 se propune adăugarea cuvântului „energie” pentru completarea corectă a sintagmei „centralelor ce produc energie din surse regenerabile”, la litera i) și j) la fel.
	Se acceptă

	IP Centrul Național pentru Energie Durabilă
	55.
	Articolul 211 , alineatul (3), se propune completarea textului cu o literă nouă, care va avea următorul cuprins: „p) servește drept platformă centralizată pentru monitorizarea continuă a activității producătorilor, prosumatorilor, comunităților de energie din surse regenerabile, a instalațiilor de stocare a energiei, precum și a oricăror altor instalații care produc energie din surse regenerabile, în perioada de exploatare, asigurând colectarea automatizată a datelor privind capacitățile instalate, cantitățile de energie produsă sau stocată, modificările de putere și starea de funcționare a fiecărei instalații individuale, facilitând raportarea electronică unificată prin interconectarea cu sistemele informaționale ale operatorilor de transport, de distribuție și ale furnizorilor.”
- Această propunere este justificată de necesitatea transformării Ghișeului unic dintr-un simplu instrument de autorizare într-un ecosistem complet de gestionare a datelor energetice. În prezent, Centrul Național pentru Energie Durabilă colectează lunar date privind producția și capacitățile instalate, proces care implică un efort administrativ major de interconectare cu operatorii de rețea și furnizorii. Prin extinderea funcționalităților Ghișeului unic, toate aceste raportări se vor unifica. Sistemul va permite urmărirea precisă a ciclului de viață al fiecărei instalații individuale – de la racordare, la modificări de putere instalată sau sistarea activității – incluzând aici prosumatorii, comunitățile de energie din surse regenerabile, capacitățile de stocare și orice alte noi instalații regenerabile racordate la rețea. Colectarea centralizată a acestor date este esențială pentru aplicarea riguroasă a Hotărârii Guvernului nr. 74/2025 privind calculul consumului de energie din surse regenerabile și determinarea ponderii acesteia. Totodată, digitalizarea acestui flux complex de informații va contribui la monitorizarea în timp real a gradului de îndeplinire a obiectivelor naționale și a țintelor asumate prin Planul Național Integrat privind Energia și Clima (PNIEC).
	Nu se acceptă

Legea nr. 10/2016 privind promovarea utilizării energiei din surse regenerabile nu stabilește atribuții de monitorizare pentru CNED. Atribuții de monitorizarea sunt stabilite pentru Ministerul Energiei, ANRE, Agenția de mediu, cu limitarea acestora la un scop definit, în funcție de rolul acestei instituții stabilit conform cadrului legal.
Crearea unor fluxuri paralele de transmitere și procesare a datelor, poate duce la cheltuieli bugetare ineficiente și dublarea sarcinilor, cu risc crescut de inconsistență a datelor. 
Prin urmare, procesarea datelor trebuie realizată de către fiecare instituție conform atribuțiilor, iar eventualele centralizări de date poate fi realizată prin colaborarea instituțiilor.

	IP Centrul Național pentru Energie Durabilă
	56.
	La art. 211 , alineatul (4) se propune completarea denumirii integrale a actului normativ: „Legea nr. 160/2011 privind reglementarea prin autorizare a activității de întreprinzător”.
	Nu se acceptă
Abrevierea utilizată este specificată mai sus, la alin. (3)

	IP Centrul Național pentru Energie Durabilă
	57.
	La articolul 212 , alineatul (6), litera f) la determinarea limitelor teritoriale ale zonelor de accelerare, se propune modificarea textului, care va avea următorul cuprins: „f) zonele de reproducere, hrănire, odihnă și rutele de migrare ale păsărilor sălbatice, exclusiv în cazul planificării zonelor de accelerare pentru proiecte eoliene; corpurile de apă artificiale, lacurile și bazinele artificiale, în cazul în care tehnologia de producere a energiei din surse regenerabile poate pune în pericol viața păsărilor sălbatice.”

 Această completare este justificată de necesitatea delimitării clare a impactului de mediu în funcție de tehnologie. Riscul semnificativ asupra rutelor de migrare este specific centralelor eoliene, astfel, specificarea previne impunerea unor bariere administrative nejustificate pentru alte tehnologii (ex: fotovoltaice).
	Nu se acceptă
Redacția propusă deja face referință la tehnologiile de producere a energiei din surse regenerabile care pot pune în pericol viața păsărilor sălbatice

	IP Centrul Național pentru Energie Durabilă
	58.
	La art. 211 , alineatul (7) și (10) se propune corectarea erorilor gramaticale și de acord: utilizarea formei de genitiv-dativ „Ghișeului unic”, „funcționare al acestuia” (alin. 7) și „prin intermediul ghișeului unic” (alin. 10).
	Se acceptă

	IP Centrul Național pentru Energie Durabilă
	59.
	La art. 211 , alineatul (9) se propune divizarea alineatului în două părți/alineate distincte: o parte pentru elaborarea documentației/rezultatelor și o parte separată pentru prezentarea propunerilor de îmbunătățire către Ministerul Energiei.
	Se acceptă

	IP Centrul Național pentru Energie Durabilă
	60.
	La articolul 212 se propune includerea prevederilor ce vor avea scop evitarea fraudelor și a speculei cu proiecte energetice. Norma garantează că investitorul care câștigă licitația organizată de stat își asumă și finalizează proiectul, prevenind vânzarea „pe hârtie” a statutului de producător eligibil mare. Implementarea va necesita corelarea cu prevederile HG 690/2018.
Astfel, se propune completarea Articolului 212 cu un nou alineat, care va avea următorul cuprins: 
„(21) Orice schimbare directă sau indirectă a controlului acționar asupra producătorului eligibil mare căruia i-a fost oferit statutul în cadrul licitației organizate conform Regulamentului privind desfășurarea licitațiilor pentru oferirea statutului de producător eligibil mare pentru locații specifice, survenită în perioada de la câștigarea licitației până la expirarea a 24 de luni de la punerea în funcțiune a centralei ce produce energie din surse regenerabile, necesită aprobarea prealabilă a organului central de specialitate al administrației publice în domeniul energeticii. 
Prin schimbarea controlului acționar se înțelege orice tranzacție sau serie de tranzacții care are ca rezultat dobândirea, direct sau indirect, de către o persoană fizică sau juridică ori de către un grup de persoane care acționează în mod concertat, a cel puțin 25% din drepturile de vot sau din participațiunile/acțiunile producătorului eligibil mare ori ale societății care deține, direct sau indirect, controlul asupra acestuia. 
Organul central de specialitate al administrației publice în domeniul energeticii aprobă schimbarea controlului acționar cu condiția îndeplinirii cumulative a următoarelor cerințe: 
a) noul titular al controlului acționar întrunește cerințele de admisibilitate stabilite în Regulamentul privind desfășurarea licitațiilor pentru oferirea statutului de producător eligibil mare; 
b) schimbarea controlului acționar nu afectează respectarea graficului de construcție și a termenului de punere în funcțiune a centralei; 
c) noul titular al controlului acționar preia integral obligațiile asumate de producătorul eligibil mare în cadrul licitației, inclusiv cele referitoare la garanția de bună execuție a contractului. Realizarea unei schimbări a controlului acționar fără aprobarea prealabilă a organului central de specialitate al administrației publice în domeniul energeticii constituie temei pentru retragerea statutului de producător eligibil mare.”
	Nu se acceptă

Contravine drepturilor deja acordate producătorului eligibil stabilite la art. 37, care includ posibilitatea înstrăinării centralei de către producătorul eligibil mic și mare, cu considerarea cerințelor stabilite în art. menționat. 

	IP Centrul Național pentru Energie Durabilă
	61.
	Totodată, la Articolul 212 se propune completarea cu un nou alineat, care va avea următorul cuprins: „(22) Dreptul de folosință cu titlu gratuit asupra terenurilor proprietate publică constituit prin efectul prezentei legi în beneficiul producătorului eligibil mare câștigător al licitației este un drept în considerarea persoanei și nu poate fi cedat, subînchiriat, gajat sau transmis sub orice formă către terți, integral sau parțial, pe toată durata de valabilitate a acestuia. Servituțile constituite în beneficiul producătorului eligibil mare conform alin. (19) sunt accesorii dreptului de exploatare a centralei ce produce energie din surse regenerabile și nu pot fi exercitate separat de acesta. Încercarea de cesiune, subînchiriere sau transmitere a drepturilor menționate în prezentul alineat constituie temei pentru retragerea statutului de producător eligibil mare și revenirea terenului în circuitul public, fără compensații pentru investițiile nerealizate.”
Această completare este justificată de necesitatea protejării patrimoniului statului și al unităților administrativ-teritoriale, din moment ce aceste terenuri se transmit în folosință cu titlu gratuit. Norma asigură că terenurile și servituțile acordate prin efectul legii sunt utilizate strict în scopul utilității publice (producerea de energie regenerabilă) și elimină riscul tranzacționării paralele sau blocării abuzive a terenurilor publice. La articolul 21², alineatul (17), se propune instituirea unui mecanism care să asigure beneficii directe pentru comunitățile locale. Astfel, în situația în care terenurile transmise în folosință gratuită aparțin unităților administrativ-teritoriale, autoritățile publice locale vor avea dreptul să obțină din partea producătorului eligibil mare contribuții destinate exclusiv dezvoltării comunității.
	Se acceptă parțial

Regimul de acordare a dreptului de folosință pentru terenurile aflate în proprietate publică a fost modificat, urmare a mai multor comentarii la acest subiect.
Prevederile actualizate au fost incluse la alin. (17) și (18) din art. 212.

	IP Centrul Național pentru Energie Durabilă
	62.
	La articolul 212 , alineatul (18), se propune includerea unui mecanism de garanție financiară. Potrivit proiectului actual, costurile rezultate din exproprierea terenurilor sunt rambursate organului central de specialitate abia în termen de 6 luni de la finalizarea procedurii de expropriere. Astfel, dacă investitorul intră în insolvență sau abandonează proiectul în acele 6 luni, statul rămâne cu banii plătiți proprietarilor privați și cu terenul blocat, fără a-și recupera costurile.
	Nu se acceptă

Conform propunerilor de modificare dezvoltarea proiectelor în cadrul zonelor de accelerare se va face doar în cadrul licitațiilor. Totodată, modalitatea de organizare a licitațiilor pentru oferirea statutului de producător eligibil implică oferirea garanțiilor de bună execuție pentru proiect.

	IP Centrul Național pentru Energie Durabilă
	63.
	La art. 213 , alineatul (1), se propune substituirea denumirilor proprii ale ministerelor (Ministerul Mediului, MIDR) cu sintagma: „organul central de specialitate al administrației publice în domeniul mediului” / „în domeniul dezvoltării regionale”.
	Se acceptă

	IP Centrul Național pentru Energie Durabilă
	64.
	La art. 263 , alineatul (12 ), se propune completarea normei referitoare la beneficiile APL-urilor (în calitate de membri ai comunităților energetice) în cadrul achizițiilor publice cu sintagma „conform legii dedicate comunităților energetice” care va fi elaborată, astfel va avea următorul cuprins: „ Totodată, cerințele legale privind achizițiile publice urmează să includă prevederi dedicate modului în care autorității publice locale beneficiază în calitate de membru a unei comunități de energie din surse regenerabile de energia produsă la nivelul comunității din care face parte, conform legii dedicate comunităților energetice.”
	Nu se acceptă

Nu pot fin incluse referințe la un act normativ neaprobat.

	Agenția Națională pentru Reglementare în Energetică, nr. 03-04 2048 din 27.03.2026
(Propunerile la proiectul de lege pentru modificarea unor acte normative (număr unic 210/MEn/2026) + Propuneri la Legea nr. 10/2016 ce ar eficientiza eforturile cu privire la promovarea utilizării energiei din surse regenerabile )

	Agenția Națională pentru Reglementare în Energetică
	65.
	La art. I, pct. 3 din cadrul proiectului de lege - Se propune excluderea următorului text „„obligație referitoare la energia din surse regenerabile” înseamnă o schemă de sprijin care impune producătorilor de energie să includă în producția lor o anumită proporție de energie din surse regenerabile, care impune furnizorilor de energie să includă în furnizarea de energie o anumită proporție de energie din surse regenerabile sau care impune consumatorilor de energie să includă în consumul lor o anumită proporție de energie din surse regenerabile, inclusiv scheme în cadrul cărora astfel de cerințe pot fi îndeplinite prin utilizarea certificatelor verzi;”.








· noțiunea ,,punct de reîncărcare de putere normală” de expus în 
următoarea redacție:
 „punct de reîncărcare de putere normală - un punct de reîncărcare cu o putere de ieșire mai mică și egală cu 22 kW pentru transferul de energie electrică către un vehicul electric;” – în conformitate cu redacția în limba engleză a noțiunii cu nr. 37 din Regulamentul (UE) 2023/1804;
·     titlul noțiunii ,,starea de sănătate a bateriei” de substituit cu 
sintagma ,,starea tehnică a bateriei”








·     de completat cu următoarea noțiune:
„punct de reîncărcare de putere înaltă” - un punct de reîncărcare cu o putere de ieșire mai mare de 22 kW pentru transferul de energie electrică către un vehicul electric; – în conformitate cu noțiunea prevăzută la pct.31 din Regulamentul (UE) 2023/1804, redacția în limba engleză.
Argumentarea:
Legea nr. 10/2016 privind promovarea utilizării energiei din surse regenerabile (în continuare - Legea nr. 10/2016) și proiectul de lege nu prevede scheme de sprijin precum sunt expuse în noțiune, inclusiv cea aferentă certificatelor verzi.
	Nu se acceptă
Noțiunea vizată urmărește asigurarea unui grad mai înalt de transpunere a prevederilor Directivei UE 2018/2001 (reformată). 
Chiar daca nu avem o așa schema de sprijin pentru moment, aceasta ar putea apărea ulterior, mai ales în contextul necesității creșterii ponderii regenerabilelor în transport, în încălzire și răcire. 


Se acceptă





Nu se acceptă
Redacția inițială corespunde noțiunii incluse în Regulamentul (UE) 2023/1542 al Parlamentului European și al Consiliului din 12 iulie 2023 privind bateriile și deșeurile de baterii

Se acceptă

	Agenția Națională pentru Reglementare în Energetică
	66.
	La art. I, pct. 9 din cadrul proiectului de lege - Se propune excluderea art. I, pct. 9 din cadrul proiectului de lege: „Articolul 14  în alin (1)  după lit. g1) se completează cu lit. g2) cu următorul g2)  „aprobă prin hotărâre prețul pentru energia electrică livrată în rețeaua electrică de prosumatorii de energie electrică din surse regenerabile care au semnate contracte de furnizare cu furnizorii serviciului universal și furnizorii de ultimă opțiune.””.
Argumentarea:
Pachetul energetic III exclude dreptul instituțiilor de reglementare de a aproba prețuri reglementate pentru energie, cu excepția cazurilor de impunere a obligației de serviciu public. În acest sens, atribuțiile suplimentare propuse prin modificare  sunt improprii direcției de dezvoltare a pieței energiei electrice, care prevede dereglementarea activităților de producere și furnizare, și nu de a include mecanisme noi de reglementare excesivă;.
Ținând cont de cele menționate, se propune includerea unei reguli simple pentru ca furnizorii serviciului universal să aplice direct legea fără a fi nevoie de aprobare a unor prețuri lunare de către Agenție. Suplimentar, orice procedură de aprobare se supune condițiilor de transparență decizională, care însumează circa 22-25 zile calendaristice. Prețurile aplicate urmează să respecte un algoritm simplu de calcul , care să echivaleze costul energiei cu prețul acesteia în momentul generării.
	Se acceptă


	Agenția Națională pentru Reglementare în Energetică
	67.
	La art. I, pct.13, art.211 La articolul 211 în titlu, de substituit cuvântul ,,producerii de” cu cuvintele ,,construcției, reconstrucției și modernizării centralelor ce produc energie din surse regenerabile”.
Argumentarea:
Titlul articolului 211 în forma actuală poate genera confuzii, întrucât face referire la ,,producerea energiei din surse regenerabile”, activitate deja reglementată distinct și supusă licențierii de către ANRE. Astfel, este necesar de substituit cu formularea propusă, care vizează etapele de construcție, reconstrucție și modernizare a centralelor.

	Nu se acceptă.

Activitatea de producere implică și acțiunile aferente procesului de dezvoltare și modernizarea a unei centrale. Având în vedere că intenția este de a stabili un punct unic de contact, o denumire complexă a acestuia creează premise pentru un interes mai scăzut din partea publicului, intimidat de complexitatea activităților atribuite acestuia.

	Agenția Națională pentru Reglementare în Energetică
	68.
	La art. I, pct. 22, alin. (5) din cadrul proiectului de lege - Se propune excluderea art. I, pct. 22, alin. (5) din cadrul proiectului de lege: “(5) În cadrul exercitării funcției de monitorizare a piețelor de energie electrică, stabilită prin prevederile Legii nr. 164/2025 Agenția evaluează barierele normative și administrative din calea încheierii contractelor de vânzare-cumpărare a energiei electrice din surse regenerabile pe termen lung, inclusiv a contractelor transfrontaliere, cu reflectarea rezultatelor în Raportul anual de activitate, împreună cu recomandările privind modalitatea de înlăturare a barierelor identificate.”.
Argumentarea:
În conformitate cu art. 101 alin. (8) din Legea nr. 164/2025, Agenția întocmește un raport privind piețele de energie electrică, care este parte integrantă a raportului anual de activitate prevăzut la art. 7 alin. (4) și care conține informații detaliate privind organizarea și funcționarea piețelor de energie electrică, privind nivelul de lichiditate al piețelor angro, privind tendințele evoluțiilor înregistrate pe piețele de energie electrică, precum și alte informații legate de funcțiile Agenției privind monitorizarea pieței energiei electrice. Astfel, cadrul legal primar deja prevede o obligație. Energia regenerabilă nu poate fi tratată privilegiat în procesul de organizare a pieței contractelor bilaterale și trebuie să se conformeze acelorași condiții, caz contrar vor denatura principiile de organizare a piețelor. Totodată, atât Ministerul Energiei cât și Agenția întreprind eforturi administrative cu privire la creșterea lichidității pe piețele organizate PZU și PI, ținând cont că piața locală este formată preponderent din contracte bilaterale.
	Nu se acceptă

Norma propusa urmărește transpunerea prevederilor art. 15 alin (8) din Directivei 2018/2001 (reformată) și este conformă cu responsabilitățile atribuite ANRE prin Legea nr. 164/2025 ce țin de promovarea, monitorizarea și asigurarea transparenței pieței de energie electrică, și  nu include prevederi care ar acorda privilegii/facilități energiei din surse regenerabile comparativ cu alte tipuri de surse de energie sau vine în contradicție cu atribuțiile ANRE stabilite în art. 7 și 8 din Legea nr. 164/2025 cu privire la energia electrică. Din contra, se urmărește identificarea barierelor care previn utilizarea contractelor pe termen lung. 
Referința la efortul autorităților în creșterea lichidității piețelor organizate sunt un exemplu  cum masurile propuse pot crea efecte transversale, care să contribuie și la  înlăturarea barierelor pentru contractele pe termen lung

	Agenția Națională pentru Reglementare în Energetică
	69.
	Art. I, pct. 23, din cadrul proiectului de lege 
Se propune substituirea textului din art. I, pct. 23, din cadrul proiectului de lege:
“(2) În vederea aplicării schemei de sprijin pentru prosumatorii de energie electrică din surse regenerabile, furnizorii serviciului universal și furnizorii de ultimă opțiune care au semnate contracte de prosumator de energie electrică din surse regenerabile procură energia electrică livrată de prosumatori în rețeaua electrică de distribuție la prețul stabilit prin hotărâre de către Agenția Națională pentru Reglementare în Energetică, astfel încât să reflecte valoarea de piață a energiei electrice respective și care poate lua în considerare valoarea pe termen lung a energiei electrice introduse pentru rețea, mediu și societate. Prețul pentru energia electrică livrată în rețeaua electrică de prosumatorii de energie electrică din surse regenerabile care au semnate contracte de furnizare cu furnizorul care furnizează energie electrică la prețuri negociate se stabilește în contract, în urma negocierilor dintre furnizor și prosumatorul de energie electrică din surse regenerabile.” 
cu următorul text:
“(2) În vederea aplicării schemei de sprijin pentru prosumatorii de energie electrică din surse regenerabile, furnizorii serviciului universal și furnizorii de ultimă opțiune care au semnate contracte de prosumator de energie electrică din surse regenerabile procură energia electrică livrată de prosumatori în rețeaua electrică de distribuție la prețul mediu ponderat de închidere a  pieței pentru ziua următoare, calculat pentru intervalele orare 09:00 – 16:00 a lunii calendaristice. Până la stabilirea unei piețe pentru ziua următoare lichide, furnizorii serviciului universal și cei de ultimă opțiune vor aplica prețul mediu ponderat de închidere a pieței pentru ziua următoare administrată de OPCOM S.A., calculat pentru intervalele orare 09:00 – 16:00 a lunii calendaristice. Prețul pentru energia electrică livrată în rețeaua electrică de prosumatorii de energie electrică din surse regenerabile care au semnate contracte de furnizare cu un furnizor care furnizează energie electrică la prețuri negociate se stabilește în contract, în urma negocierilor dintre furnizor și prosumatorul de energie electrică din surse regenerabile.”
Argumentarea:
Redacția propusă de autori o considerăm inacceptabilă din următoarele considerente:
· Agenția nu dispune de instrumente de stabilire a prețului care „ să reflecte valoarea de piață a energiei electrice respective și care poate lua în considerare valoarea pe termen lung a energiei electrice introduse pentru rețea, mediu și societate”. Implementarea propunerii enunțate ar însemna necesitatea elaborării unei metodologii dedicate de calcul al acestui preț, or o astfel de obligație nu este stabilită pentru ANRE conform Legilor 174 și 164/2025;
· Valoarea de piață a energiei diferă semnificativ în funcție de orele de livrare în rețea a energiei, dar și de sezon. Prin urmare, o reflectare corectă a valorii de piață a energiei ar însemna aprobarea unor hotărâri ale ANRE în fiecare lună, cu parcurgerea etapelor obligatorii de consultări publice, cu prețuri diferite. Respectiv – propunerea duce la o birocratizare excesiva a procesului de stabilire a prețului;
· Modificarea propusă creează confuzie privind semnificația prețului de piață (stabilit în baza cererii și ofertei de energie electrică) și prețurile reglementate, care prin definiție nu sunt prețuri de piață;
· Modificarea propusă schimbă principial mecanismul deja existent în Lege, care face referință la prețul de piață, dar nu specifică doar care este piața și care este intervalul de timp, respectiv Agenția propune o modificare de precizare, și nu de schimbare completă a conceptului;
· Prevederea propusă creează o diferență semnificativă de concept și cuantum între ofertele furnizorilor nereglementați versus furnizorul serviciului universal. Astfel, aplicarea altor repere de preț decât cele din piață va constitui un impediment de ieșire în piață pentru consumatorii activi; 
În această ordine de idei, propunerea Agenției este de a stabili prin Lege un mecanism simplu, bazat pe semnalele de preț ale pieței, și care ar putea fi aplicat de furnizorii serviciului universal direct, fără a fi nevoie de hotărâri ale Agenției.
	Nu se acceptă. 

Prezenta propunere excede atribuțiile funcționale ale Ministerul Energiei. 
Aceasta se încadrează în aria de competență a Agenției Naționale pentru Reglementare în Energetică.

	Agenția Națională pentru Reglementare în Energetică
	70.
	Art. VII, alin. (2) din cadrul proiectului de lege - Se propune excluderea art. VII, alin. (2) din cadrul proiectului de lege: “(2) Agenția Națională pentru Reglementare în Energetică: a) în termen de trei luni de la data intrării în vigoare a prezentei legi, va aproba prin hotărâre prețul pentru energia electrică livrată în rețeaua electrică de prosumatorii de energie electrică din surse regenerabile care au semnate contracte de furnizare cu furnizorii serviciului universal și furnizorii de ultimă opțiune.”
Argumentarea:
Ținând cont de propunerile Agenției cu privire la metoda de calculare a prețului aferent energiei electrice livrate de prosumatori, prevederea dată urmează a fi exclusă.
	Se acceptă

	Agenția Națională pentru Reglementare în Energetică
	71.
	Art. 32 alin. (1)
(1) Garanțiile de origine pot fi utilizate în termen de 12 luni de la data producerii unității de energie corespunzătoare. După utilizare, garanțiile de origine se anulează automat. 
- Se propune substituirea textului din art. 32 alin. (5) cu următorul text:
“(1) Garanțiile de origine pot fi anulate în termen de 12 luni de la data producerii unității de energie corespunzătoare. Utilizarea garanțiilor de origine se realizează doar după anularea acestora.”
Argumentarea:
În practică garanțiile de origine se anulează (cancellation) prin depunerea unei cereri la emitent, fiind indicată perioada de consum, cantitatea de energie și beneficiarul energiei din surse regenerabile. Ulterior, furnizorul/consumatorul final utilizează garanțiile de origine anulate, sau efectiv utilizează declarația (statement) de anulare a garanțiilor de origine eliberată de emitent, în scopul demonstrării originii energiei electrice consumate prin factură care poate fi remisă sau raport care poate fi publicat chiar și după perioada de 12 luni de la producere a energiei electrice aferente garanțiilor de origine.
	Se acceptă parțial

Art. 32 alin. (1) a fost ajustat pentru a lua în considerare recomandarea ANRE, prin alinierea la versiunea modificată a art. 19 din Directiva UE 2018/2001 (reformată). În versiunea definitivată, norma menționată va fi inclusă în următoarea redacție:

„Garanțiile de origine sunt valabile pentru tranzacții timp de 12 luni de la producerea unității de energie în corespunzătoare. Garanțiile de origine care nu au fost anulate expiră cel târziu după 18 luni de la producerea unității de energie în corespunzătoare. Garanțiile de origine expirate se includ în calculul mixului energetic rezidual. 

	Agenția Națională pentru Reglementare în Energetică
	72.
	Art. 32 alin. (5)
Garanțiile de origine emise de autoritățile statelor membre ale Uniunii Europene și de autoritățile Statelor Contractante ale Tratatului Comunității Energetice pot fi supuse procedurii de recunoaștere în condițiile prezentei legi și potrivit regulamentului elaborat și aprobat de Agenția Națională pentru Reglementare în Energetică. 
În acest scop, un participant la piața energiei electrice depune la Agenția Națională pentru Reglementare în Energetică o cerere privind recunoașterea garanțiilor de origine pe teritoriul Republicii Moldova, cu condiția că recunoașterea acestora se solicită în scopul de a demonstra unui consumator final că toată energia electrică sau o parte din aceasta este produsă din surse regenerabile.
· Se propune substituirea textului din art. 32 alin. (5) cu următorul text:
“(5) Garanțiile de origine emise de autoritățile statelor membre ale Uniunii Europene și de autoritățile Statelor Contractante ale Tratatului Comunității Energetice se recunosc prin efectul prezentei legi exclusiv ca dovadă a elementelor menționate la art. 31, alin. (5), fără a fi necesară parcurgerea unor proceduri naționale în acest sens.”
Argumentarea:
Actualmente pentru a fi recunoscută o garanție de origine este necesară depunerea unei cereri la Agenție pentru fiecare iterație de recunoaștere. Astfel, pentru a debirocratiza procesul dat se propune recunoașterea automată a garanțiilor de origine eliberate de autoritățile statelor membre ale Uniunii Europene și de autoritățile Statelor Contractante ale Tratatului Comunității Energetice. Suplimentar redacția propusă de Agenție ar transpune prevederile din Art. 11 din Directiva (UE) 2018/2001 în varianta adaptată și aprobată prin Decizia Consiliului ministerial al Comunității Energetice nr. 2021/14/MC-EnC: “Contracting Parties shall recognise guarantees of origin issued by other Contracting Parties in accordance with this Directive exclusively as evidence of the elements referred to in paragraph 1 and points (a) to (f) of the first subparagraph of paragraph 7.”.
	Se acceptă parțial
Prevederile art. 19 din versiunea adaptată prin Decizia Consiliului ministerial al Comunității Energetice nr. 2021/14/MC-EnC, implică o verificare a elementelor minime care trebuie să le întrunească o garanție de origine. Prin urmare, art. 32 alin. (5) poate fi ajustat pentru a simplifica procedura administrativă, totuși sunt lăsate la discreția ANRE de a stabili la nivelul Regulamentului privind garanțiile de origine cerințele care trebuie realizate pentru recunoașterea garanțiilor de origine eliberate de alte țări.
Prin urmare, alin. (5) urmează a fi ajustat prin excluderea celei dea- doua frază.

	Agenția Națională pentru Reglementare în Energetică
	73.
	Art. 32 alin. (6)
Agenția Națională pentru Reglementare în Energetică examinează, în termen de 30 de zile, cererea prevăzută la alin. (5) și adoptă decizia privind recunoașterea unei garanții de origine emise de autoritățile statelor membre ale Uniunii Europene și de autoritățile părților contractante la Tratatul de constituire a Comunității Energetice.
· Se propune substituirea textului din art. 32 alin. (6) cu următorul text:
“Garanțiile de origine emise de autoritățile statelor terțe se recunosc în cazul  în care Uniunea Europeană sau Comunitatea Energetică a încheiat un acord cu țara terță respectivă privind recunoașterea reciprocă a garanțiilor de origine emise în Uniunea Europeană și părțile contractante și există  sistem compatibil de garanții de origine instituite în țara terță respectivă și numai în cazul în care există import sau export direct de energie.”
Argumentarea:
Actualmente pentru a fi recunoscută o garanție de origine este necesară depunerea unei cereri la Agenție pentru fiecare iterație de recunoaștere, iar Agenția urmează să adopte hotărâri ale consiliului de administrație al ANRE pentru fiecare cerere depusă. Astfel, pentru a debirocratiza procesul dat a fost propus o redacție nouă la alin. (5), prin urmare prevederea din alin. (6) urmează a fi exclusă.
Totodată, pentru a reglementa și situația în cazul în care se propune recunoașterea garanțiilor de origine emise de autoritățile statelor terțe se propune o redacție dedicată situației date. 
Suplimentar, redacția propusă de Agenție ar transpune prevederile din Art. 11 din Directiva (UE) 2018/2001 în varianta adaptată și aprobată prin Decizia Consiliului ministerial al Comunității Energetice nr. 2021/14/MC-EnC: “ Contracting Parties shall not recognise guarantees of origins issued by a third country except where the Union or the Energy Community has concluded an agreement with that third country on mutual recognition of guarantees of origin issued in the Contracting Parties and compatible guarantees of origin systems established in that third country, and only where there is direct import or export of energy.”.
	Se acceptă

Alin. (6) urmează a fi modificat după cum urmează:

„(6) Garanțiile de origine emise de autoritățile din țări terțe pot fi recunoscute în cazul  în care Uniunea Europeană sau Comunitatea Energetică a încheiat cu țara respectivă un acord privind recunoașterea reciprocă a garanțiilor de origine emise, există un sistem compatibil de garanții de origine instituit în țara terță respectivă, și numai în cazul în care există import sau export direct de energie cu Uniunea Europeană sau Comunitatea Energetică.”

	Agenția Națională pentru Reglementare în Energetică
	74.
	Art. 32 alin. (7)
Agenția Națională pentru Reglementare în Energetică refuză recunoașterea unei garanții de origine în măsura în care există îndoieli întemeiate cu privire la exactitatea, fiabilitatea și veridicitatea acesteia. Constituie motiv de refuz și nerecunoașterea reciprocă a garanțiilor de origine emise în conformitate cu legislația națională a statelor membre ale Uniunii Europene și/sau a părților contractante la Tratatul de constituire a Comunității Energetice. Agenția Națională pentru Reglementare în Energetică notifică organul central de specialitate al administrației publice în domeniul energeticii și Secretariatul Comunității Energetice despre refuzul de a recunoaște garanția de origine și motivele refuzului.
· Se propune substituirea textului din art. 32 alin. (7) cu următorul text:
“Agenția Națională pentru Reglementare în Energetică refuză recunoașterea unei garanții de origine în măsura în care există îndoieli întemeiate cu privire la exactitatea, fiabilitatea și veridicitatea acesteia.
Agenția Națională pentru Reglementare în Energetică notifică organul central de specialitate al administrației publice în domeniul energeticii, Secretariatul Comunității Energetice și/sau Comisia Europeană despre refuzul de a recunoaște garanția de origine și motivele refuzului.
În cazul în care Secretariatul Comunității Energetice și/sau Comisia Europeană consideră că un refuz de a recunoaște o garanție de origine este neîntemeiat, Secretariatul Comunității Energetice și/sau Comisia Europeană poate emite un aviz prin care invită Agenția Națională pentru Reglementare în Energetică să o recunoască. Agenția Națională pentru Reglementare în Energetică va ține cont în cea mai mare măsură de avizul respectiv și va furniza în scris motivele pentru orice abatere.”
Argumentarea:
Se propune transpunerea prevederilor din Art. 11 din Directiva (UE) 2018/2001 în varianta adaptată și aprobată prin Decizia Consiliului ministerial al Comunității Energetice nr. 2021/14/MC-EnC: 
“ A Contracting Party may refuse to recognize a guarantee of origin only where it has well-founded doubts about its accuracy, reliability or veracity. The Contracting Party shall notify the Secretariat of such a refusal and its justification. If the Energy Community Secretariat finds that a refusal to recognise a guarantee of origin is unfounded, the Energy Community Secretariat may issue an opinion inviting the Contracting Party in question to recognise it. The Contracting Party in question shall take utmost account of the opinion and provide reasons for any deviation in writing.”

	Se acceptă

	Agenția Națională pentru Reglementare în Energetică
	75.
	Art. 321 alin. (3)
În cazul producătorului eligibil mic, inclusiv al producătorului de energie electrică care beneficiază de schema de sprijin stabilită până la intrarea în vigoare a prezentei legi, garanția de origine este emisă către furnizorul central de energie electrică. Agenția Națională pentru Reglementare în Energetică dispune, cu o anumită periodicitate, comercializarea de către furnizorul central de energie electrică a garanțiilor de origine neexpirate direct furnizorilor sau consumatorilor finali ori în cadrul unui proces competitiv. Veniturile generate din comercializarea garanțiilor de origine sunt utilizate de furnizorul central de energie electrică în vederea reducerii prețului reglementat pentru energia electrică din surse regenerabile achitat de furnizorii de energie electrică.
- Se propune substituirea textului “Agenția Națională pentru Reglementare în Energetică dispune, cu o anumită periodicitate, comercializarea de către furnizorul central de energie electrică a garanțiilor de origine neexpirate direct furnizorilor sau consumatorilor finali ori în cadrul unui proces competitiv.” 
cu următorul text:
“Furnizorul central de energie electrică comercializează furnizorilor și/sau consumatorilor finali în cadrul unui proces competitiv garanțiile de origine neexpirate  în conformitate cu regulamentul privind garanțiile de origine aprobat de Agenția Națională pentru Reglementare în Energetică.”.

Argumentarea:
Actualmente pentru organizarea proceselor competitive de către furnizorul central de energie electrică Agenția adoptă hotărâri repetitive ale consiliului de administrație al ANRE pentru fiecare procedură de comercializare. Astfel, pentru a debirocratiza procesul dat, se propune ca reglementările privind comercializarea garanțiilor de origine să fie expuse în cadrul regulamentului privind garanțiile de origine aprobat de Agenție ce ar simplifica procedurile și ar facilita organizarea proceselor competitive.
	Se acceptă

A doua frază din Art. 321 alin. (3) se modifică după cum urmează:
„Comercializarea garanțiilor de origine neexpirate direct furnizorilor sau consumatorilor finali se realizează de către furnizorul central de energie electrică în cadrul unui proces competitiv”

	Agenția Națională pentru Reglementare în Energetică
	76.
	Art. 321 alin. (3)
(4) Prin derogare de la alin.(3), în condițiile în care organizarea unor procese competitive de către furnizorul central de energie electrică nu duce la comercializarea garanțiilor de origine, Agenția Națională pentru Reglementare în Energetică dispune transferul unor cote definite fiecărui furnizor de energie electrică. O astfel de decizie este aprobată în mod transparent și comunicată participanților la piața energiei electrice.
- Se propune substituirea textului 
“(4) Prin derogare de la alin.(3), în condițiile în care organizarea unor procese competitive de către furnizorul central de energie electrică nu duce la comercializarea garanțiilor de origine, Agenția Națională pentru Reglementare în Energetică dispune transferul unor cote definite fiecărui furnizor de energie electrică. O astfel de decizie este aprobată în mod transparent și comunicată participanților la piața energiei electrice.” 
cu următorul text:
“(4) Prin derogare de la alin.(3), în condițiile în care organizarea unor procese competitive de către furnizorul central de energie electrică nu duce la comercializarea garanțiilor de origine, furnizorul central de energie electrică transferă garanțiile de origine necomercializate conform unor cote definite furnizorilor de energie electrică în conformitate cu regulamentul privind garanțiile de origine aprobat de Agenția Națională pentru Reglementare în Energetică.”

Argumentarea:
Actualmente pentru a transfera garanțiile de origine necomercializate Agenția adoptă hotărâri repetitive ale consiliului de administrație al ANRE pentru fiecare transfer care inclusiv sunt consultate public cu părțile interesate. Regula de alocare a cotelor aferente garanțiilor de origine pentru fiecare furnizor este deja expusă în regulamentul privind garanțiile de origine aprobat iar în procesul de consultare Agenția nu recepționează careva propuneri sau obiecții în acest sens. 
Astfel, pentru a debirocratiza procesul dat, se propune ca reglementările privind transferul garanțiilor de origine necomercializate să fie expuse în cadrul regulamentului privind garanțiile de origine aprobat de Agenție ce ar simplifica procedurile și ar facilita organizarea procesului de transfer.
	Se acceptă

	Agenția Națională pentru Reglementare în Energetică
	77.
	Articolul 322
(1) Agenția Națională pentru Reglementare în Energetică calculează și include în raportul de activitate pentru anul precedent informații cu privire la cantitățile și valorile procentuale ale tuturor surselor de energie electrică din surse regenerabile în energia electrică furnizată consumatorilor finali în anul calendaristic precedent.
- Se propune substituirea textului 
“Agenția Națională pentru Reglementare în Energetică calculează și include în raportul de activitate pentru anul precedent informații cu privire la cantitățile și valorile procentuale ale tuturor surselor de energie electrică din surse regenerabile în energia electrică furnizată consumatorilor finali în anul calendaristic precedent.”
cu următorul text:
“Instituție publică de suport calculează cantitățile și valorile procentuale ale tuturor surselor de energie electrică din surse regenerabile în energia electrică furnizată consumatorilor finali în anul calendaristic precedent.”
Argumentarea: 
 În conformitate cu art. 7, alin. (13) Instituția publică care asigură suportul în implementarea politicii statului în domeniul eficienței energetice și al promovării utilizării energiei din surse regenerabile (denumită și instituție publică de suport) calculează ponderea energiei din surse regenerabile pentru anul precedent de gestiune, în conformitate cu prevederile prezentei legi și ale Regulamentului privind calculul consumului de energie din surse regenerabile, și prezintă rezultatele calculelor în raportul său anual de activitate, elaborat în conformitate cu prevederile art.(11) alin.(7) din Legea nr.139/2018 cu privire la eficiența energetică, sau organului central de specialitate al administrației publice în domeniul energeticii, la cererea acestuia.
Astfel, obligativitatea de calcula ponderea energiei din surse regenerabile în energia furnizată/consumată de consumatorii finali este atribuită CNED-ului. Inclusiv, CNED calculează mixul rezidual ce urmează a fi utilizat de furnizori pentru demonstrarea originii energiei electrice furnizate.
	Se acceptă parțial

Art. 322 a fost redactat ținând cont de atribuțiile și responsabilitățile ANRE ce țin de gestionarea registrului garanțiilor de origine, și de ținere a registrului producătorilor eligibili..
Astfel, în calitate de sursă primară de informație ANRE urmează să prezintă informațiile necesare pentru calculul ponderii energiei regenerabile, cum ar fi cele privind utilizarea garanțiilor de origine, și a producerii de energie de către producătorii eligibili.

	Agenția Națională pentru Reglementare în Energetică
	78.
	Articolul 322
(2) La îndeplinirea prevederii alin. (1), Agenția Națională pentru Reglementare în Energetică ia în considerare garanțiile de origine utilizate și expirate.
- Se propune substituirea textului 
“La îndeplinirea prevederii alin. (1), Agenția Națională pentru Reglementare în Energetică ia în considerare garanțiile de origine utilizate și expirate.
cu următorul text:
“La îndeplinirea prevederii alin. (1), Instituție publică de suport ia în considerare garanțiile de origine anulate/utilizate și expirate.”
Argumentarea:
Ținând cont de propunerea Agenției privind alin. (1) al Art. 322, se propune ajustarea corespunzătoare a prevederilor din alin. (2).
	Se acceptă parțial

Art. 322 a fost redactat ținând cont de atribuțiile și responsabilitățile ANRE ce țin de gestionarea registrului garanțiilor de origine, și de ținere a registrului producătorilor eligibili..
Astfel, în calitate de sursă primară de informație ANRE urmează să prezintă informațiile necesare pentru calculul ponderii energiei regenerabile, cum ar fi cele privind utilizarea garanțiilor de origine, și a producerii de energie de către producătorii eligibili.

	Agenția Națională pentru Reglementare în Energetică
	79.
	Articolul 322
(3) Furnizorii de energie electrică, în contextul obligației impuse conform art. 69 alin.(7) lit. a) din Legea nr.107/2016 cu privire la energia electrică, calculează și prezintă consumatorului final date privind ponderea fiecărei surse de energie în totalul energiei electrice furnizate, pe baza datelor publicate de Agenția Națională pentru Reglementare în Energetică în temeiul alin. (1) din prezentul articol și a garanțiilor de origine utilizate.
- Se propune substituirea textului 
“Furnizorii de energie electrică, în contextul obligației impuse conform art. 69 alin. (7) lit. a) din Legea nr.107/2016 cu privire la energia electrică, calculează și prezintă consumatorului final date privind ponderea fiecărei surse de energie în totalul energiei electrice furnizate, pe baza datelor publicate de Agenția Națională pentru Reglementare în Energetică în temeiul alin. (1) din prezentul articol și a garanțiilor de origine utilizate”
cu următorul text:
“Furnizorii de energie electrică, în contextul obligațiilor impuse conform Regulamentului privind calculul consumului de energie din surse regenerabile și a Regulamentului privind furnizarea energiei electrice, calculează și prezintă consumatorului final date privind ponderea fiecărei surse de energie în totalul energiei electrice furnizate, pe baza datelor publicate de Instituția publică de suport în temeiul alin. (1) din prezentul articol și a garanțiilor de origine anulate și utilizate”
Argumentarea:
Ținând cont de propunerea Agenției privind alin. (1) al Art. 322, se propune ajustarea corespunzătoare a prevederilor din alin. (3).
Suplimentar, în conformitate cu art. 112 alin. (1) din Legea nr. 164/2025 cu privire la energia electrică, pentru energia electrică furnizată, fiecare furnizor emite o factură în conformitate cu cerințele stabilite în prezenta lege și în Regulamentul privind furnizarea energiei electrice. 
Menționăm că Anexa nr. 1 cu privire la Cerințe minime privind facturarea și informațiile de facturare din Directiva (UE) 2019/944, urmează a fi transpusă în Regulamentul privind furnizarea energiei electrice.
Anexa nr. 1 cu privire la Cerințele minime privind facturarea și informațiile de facturare include cerințe cu privire la obligația Furnizorilor de a specifica în facturi contribuția fiecărei surse de energie la energia electrică achiziționată de clientul final (Disclosure of energy sources).
Suplimentar, în conformitate cu pct. 29 din Regulamentul privind calculul consumului de energie din surse regenerabile, furnizorii care furnizează energie electrică consumatorilor finali le prezintă acestora informații cu privire la structura și ponderea tuturor tipurilor de surse de energie în energia electrică pe care au furnizat-o prin intermediul unui raport.
	Se acceptă 
Art. 322 alin. (3) se modifică după cum urmează:
„Furnizorii de energie electrică, calculează și prezintă consumatorului final date privind ponderea fiecărei surse de energie în totalul energiei electrice furnizate, respectând  obligațiile impuse în acest sens în Regulamentul privind calculul consumului de energie din surse regenerabile, aprobate de Guvern, și în Regulamentul privind furnizarea energiei electrice, aprobat de Agenția Națională pentru Reglementare în Energetică. ”

	Agenția Națională pentru Reglementare în Energetică
	80.
	Articolul 383
Contractele de vânzare-cumpărare a energiei electrice din surse regenerabile pe termen lung
(1) Producătorii de energie electrică din surse regenerabile și furnizorii serviciului universal sunt în drept să negocieze și să semneze contracte de vânzare-cumpărare a energiei electrice din surse regenerabile pe termen lung în următoarele condiții, care trebuie îndeplinite cumulativ la data semnării:
a) prețul de contract este cu cel puțin 10% mai mic decât cel mai mic preț fix stabilit în cadrul celei mai recente licitații organizate conform art. 35 pentru aceeași tehnologie;
b) contractul nu depășește durata de 15 ani;
c) echipamentul de producere a energiei electrice utilizat nu are o dată de fabricare mai veche de 48 de luni la momentul punerii în funcțiune;
d) puterea instalată pentru fiecare loc de producere nu depășește 18 MW.
(2) Puterea instalată totală pentru care se pot negocia contracte de vânzare-cumpărare a energiei electrice din surse regenerabile pe termen lung este stabilită de Guvern, conform art.10 alin.(1), lit. e2), pentru fiecare furnizor al serviciului universal proporțional cotei-părți deținute pe piață de furnizorul respectiv.
(3) Prețul de contract poate varia, pe durata contractului, proporțional cu ajustările efectuate de Agenția Națională pentru Reglementare în Energetică la prețurile fixe în vigoare la data semnării contractelor, în conformitate cu procedura stabilită la art.37 alin.(1) pentru producătorii eligibili.
- Se propune excluderea alin. (1), alin. (2) și alin. (3) din art. 383.

Argumentarea:
Ministerul Energiei cât și Agenția întreprind eforturi administrative cu privire la creșterea lichidității pe piețele organizate PZU și PI, ținând cont că piața locală este formată preponderent din contracte bilaterale.
Totodată, generarea provenită de la capacitățile deținute de producătorii eligibili, de prosumatori și de consumatorii ce beneficiază de contorizare netă deja creează în anumite intervale supraproducție de energie electrică pentru care este garantată achiziția de către furnizorul central de energie electrică sau de către furnizorii serviciului universal. Prin urmare, se propune excluderea unor prevederi ce ar impune garantarea achiziției de energie electrice de către furnizorii serviciului universal.  
Subliniem faptul că furnizorii de pe piața nereglementată au toate oportunitățile să semneze contracte de vânzare-cumpărare a energiei electrice din surse regenerabile pe termen lung cu producătorii de energie electrică fără a fi nevoie de cote sau de reglementarea prețurilor.
	Nu se acceptă

Normele vizate au drept scop crearea premiselor de dezvoltare a producerii de regenerabile în condițiile inexistenței piețelor spot și a unei piețe de energie electrică cu amănuntul concentrate la nivelul furnizorilor serviciului universal.
Chiar dacă apariția piețelor pentru ziua următoare și a pieței intrazilnice reprezintă un pas important în schimbarea paradigmei, barierele care previn apariția unor contracte pe termen lung pentru energia produsă din surse regenerabile  încă persistă, pe fonul unei lichidități încă insuficiente pe piețele organizate menționate mai sus. 
Prin urmare, păstrarea prevederilor respective oferă Guvernului în continuare o măsură de intervenție suplimentară, care ar putea genera economii și pentru consumatorii finali, considerând condițiile pentru încheierea contractelor pe termen lung vizate. Precizăm că un element important al aplicării prevederilor vizate în comentariul ANRE este aprobarea de către Guvern a cotelor ce urmează a fi alocate pentru contracte pe termen lung. O decizie în acest sens ar putea fi luată doar în condițiile în care aceasta ar fi în interesul socio-economic general.

	Agenția Națională pentru Reglementare în Energetică
	81.
	Art. 381, alin. (1) 
Contractele reglementate pentru achiziționarea energiei electrice din surse regenerabile încheiate cu producători eligibili mari stabiliți în cadrul procedurilor de licitații înainte de îndeplinirea condițiilor stabilite în prezentul alineat sunt înlocuite cu contracte pentru diferențe, cu decontare financiară, în termen de 6 luni, după îndeplinirea următoarelor condiții:
a) piața pentru ziua următoare este înființată și este operațională;
b) prețul pentru fiecare interval de tranzacționare pe piața pentru ziua următoare este stabilit pe durata ultimelor 6 luni consecutive.
Art. 37, alin. (41) 
Producătorii eligibili sunt obligați să facă parte din grupul de echilibrare pentru care este responsabil furnizorul central de energie electrică. La stabilirea existenței unei piețe pe parcursul zilei lichide, producătorii eligibili sunt în drept să decidă asupra grupului de echilibrare din care să facă parte.

Se propune a se revedea condiționalitatea inclusă în Lege cu privire la posibilitatea producătorilor eligibili de a face parte dintr-un grup de echilibrare distinct față de cel al furnizorului central de energie electrică.
Subliniem faptul că conform Legii nr. 10/2016 la stabilirea existenței unei piețe pe parcursul zilei lichide, producătorii eligibili sunt în drept să decidă asupra grupului de echilibrare din care să facă parte și nu la încheierea contractului pentru diferență care se încheie cu condiția existenței pieței pentru ziua următoare și cerințele prevăzute în art. 381, alin. (1) din Legea nr. 10/2016

Argumentarea:
În conformitate cu art. 3 din Legea nr. 10/2016, noțiunea de piață pe parcursul zilei lichidă este definite ca piață pe parcursul zilei stabilită și funcțională, (…) și care întrunește următoarele criterii:
a) există o platformă de tranzacționare operațională, bazată pe licitații sau pe un mecanism de tranzacționare prin corelare continuă, și unde piața pe parcursul zilei este funcțională de cel puțin 12 luni;
b) este posibilă modificarea ofertelor până la o oră înainte de livrare (h-1);
c) produsele disponibile pentru a fi comercializate sunt în concordanță cu intervalul de decontare a dezechilibrului din zona respectivă de licitație.
Prevederile menționate sunt inclusiv prevăzute în Modelul contractului reglementat pentru achiziționarea energiei electrice din surse regenerabile pentru producătorii eligibili mari, aprobat prin Hotărârea Consiliului de administrație al ANRE nr. 296/2024 (în continuare – Modelul contractului) inclus ca Anexa nr. 13 la Documentația de licitație pentru producătorii eligibili mari
Ținând cont de cele menționate, Agenția constată divergența prevederilor incluse în Legea nr. 10/2016 și Modelul contractului cu următoarele prevederile din Anexa nr. 7 a Documentației de licitație:
3.5 În perioada CfD, Instalația de stocare și Centrala electrică pot face parte din același grup de echilibrare, iar notificările corespunzătoare și decontările de dezechilibru pot fi efectuate de către partea responsabilă cu echilibrarea desemnată de Investitor. Plățile primei CfD se vor baza pe producția sprijinită, calculată utilizând dispozitivele de măsurare descrise la punctul 3.3 de mai sus.
3.6. Până la trecerea la CfD, notificările și decontarea dezechilibrelor pentru Centrala electrică (Capacitate sprijinită) se vor efectua în cadrul grupului de echilibrare al furnizorului central de energie electrică, în conformitate cu regulile pieței de energie electrică și procedurile relevante ale OST. Notificările și decontarea dezechilibrelor pentru Instalația de stocare se efectuează în cadrul grupului de echilibrare BESS de către partea responsabilă de echilibrare desemnată de Investitor.

	Nu se acceptă
Participarea producătorilor eligibili în cadrul grupului de echilibrare este un element al schemei de sprijin oferită producătorului eligibil respectiv, cu scopul de atenuare a devierilor financiare a dezechilibrelor provocate de acesta.
Totuși. art. 37, alin. (41) stabilește dreptul producătorului eligibil de a schimba grupul de echilibrare, decizie care are drept efect doar asupra costului de echilibrare a producătorului eligibil respectiv. Prin comparație cu schimbarea contractelor de achiziționare a energiei electrice cu contractele pe diferențe, care în condițiile lipsei lichidității pe piața de energie electrică pe parcursul zilei poate afecta veniturile producătorului eligibil din comercializarea cantității produse de energie electrică.
Prin urmare, aici sunt două elemente distincte ale schemei de sprijin, care urmează a fi implementate în conformitate cu prevederile legale existente.

	Agenția Națională pentru Reglementare în Energetică
	82.
	Art. 3 
prețul pieței angro a energiei electrice (în continuare – preț de piață) – prețul stabilit pe piața pentru ziua următoare, în conformitate cu Regulile pieței energiei electrice, și care este utilizat drept referință pentru stabilirea valorii primei variabile;
Art. 34, alin. (1) 
preț fix, stabilit în cadrul licitației, conform art. 35, pentru producătorul eligibil mare care urmează să dețină o centrală electrică/centrale electrice cu o putere electrică instalată/cumulată mai mare decât limita de capacitate stabilită conform art.10 alin.(1), lit. e). La îndeplinirea condițiilor prevăzute la art. 381 alin. (1), în cadrul procedurilor de licitație are loc stabilirea prețului de exercitare, care este utilizat în vederea cuantificării valorii primei variabile ca diferența dintre acest preț și prețul de piață al tranzacționării pe piața pentru ziua următoare a energiei electrice produse;
Art. 381, alin. (3) 
(3) Furnizorul central de energie electrică și producătorii eligibili mari convin asupra încheierii contractului pentru diferențe, care prevede păstrarea echilibrului dintre beneficii, drepturi și responsabilități, riscuri și compensații, după cum s-a convenit între părți la semnarea contractului reglementat pentru achiziționarea energiei electrice din surse regenerabile. Prevederile privind prețul de comercializare a energiei electrice obținut în cadrul procedurii de licitație se completează cu prevederi privind prețurile de piață înregistrate pe piața pentru ziua următoare și privind prima variabilă determinată de diferența dintre prețul de piață și prețul de exercitare stabilit în cadrul licitației.

Se propune modificarea noțiunii din art. 3 după cum urmează:
“prețul pieței angro a energiei electrice (în continuare – preț de piață) – prețul stabilit pe piața pentru ziua următoare, piața intrazilnică, și piața de echilibrare după caz, în conformitate cu Regulile pieței energiei electrice, și care este utilizat drept referință pentru stabilirea valorii primei variabile;”
Se propune modificarea art. 34, alin. (1) după cum urmează:
“a) preț fix, stabilit în cadrul licitației, conform art. 35, pentru producătorul eligibil mare care urmează să dețină o centrală electrică/centrale electrice cu o putere electrică instalată/cumulată mai mare decât limita de capacitate stabilită conform art.10 alin.(1), lit. e). La îndeplinirea condițiilor prevăzute la art. 381 alin. (1), în cadrul procedurilor de licitație are loc stabilirea prețului de exercitare, care este utilizat în vederea cuantificării valorii primei variabile ca diferența dintre acest preț și prețul pieței angro a energiei electrice ;”
Se propune modificarea art. 381, alin. (3) după cum urmează:
“(3) Furnizorul central de energie electrică și producătorii eligibili mari convin asupra încheierii contractului pentru diferențe, care prevede păstrarea echilibrului dintre beneficii, drepturi și responsabilități, riscuri și compensații, după cum s-a convenit între părți la semnarea contractului reglementat pentru achiziționarea energiei electrice din surse regenerabile. Prevederile privind prețul de comercializare a energiei electrice obținut în cadrul procedurii de licitație se completează cu prevederi privind prețurile pieței angro a energiei electrice și privind prima variabilă determinată de diferența dintre prețul de piață și prețul de exercitare stabilit în cadrul licitației.”

Argumentarea:
În conformitate cu “ENTSO-E Position Paper Sustainable Contracts for Difference (CfDs) Design” publicată în februarie 2024 se atestă necesitatea ca Contractele pentru Diferență să fie elaborate în așa măsură ca producătorii să poate participa pe toate piețele organizate și nu doar pe cea pentru ziua următoare: “Therefore, from a system perspective is of high importance that CfDs are designed to incentivise efficient dispatch in all market timeframes (i.e. day-ahead, intraday, balancing) as well as investments in system-optimal asset designs and siting that maximise the value and not the volume of electricity.”
Astfel, se propune ca producătorii eligibili mari să dețină posibilitatea ca să participe pe toate piețele de energie electrică - pentru ziua următoare, piața intrazilnică, și piața de echilibrare după caz. În acest sens, diferența dintre prețul de exercitare și prețul pieței angro a energiei electrice urmează să fie bazat și pe veniturile/prețurile înregistrate pe piețele respective și nu doar pe piața pentru ziua următoare.
Menționăm că abordarea asemănătoare este aplicată și în România în cadrul  Metodologiei de calcul a prețului de referință: 
“(2) Dacă condiția prevăzută la alin. (1) este îndeplinită, se determină venitul total pe tehnologie al tuturor beneficiarilor schemei CfD prin cumularea veniturilor obținute de beneficiari din contractele bilaterale încheiate pe piețele organizate, a veniturilor din vânzarea pe piața PZU, a veniturilor din vânzarea pe PI, a veniturilor obținute din vânzarea în piața de echilibrare, a veniturilor rezultate ca urmare a plăților efectuate de Contrapartea CfD către beneficiarii schemei CfD.
(3) Venitul total pe tehnologie determinat conform alin.(2) se compară cu venitul anual total pe tehnologie permis, definit ca suma pe fiecare interval orar și pe fiecare beneficiar al produsului dintre prețurile de exercitare ale fiecărui beneficiar și cantitatea livrată măsurată, cu excepția intervalelor orare în care PZU a fost negativ, la care se adaugă suma veniturilor obținute din aplicarea prevederilor art. 12 alin.(7) din HG nr. 318/2024.”
	Nu se acceptă

Având în vedere implicațiile pe care propunerea le are asupra schemelor de sprijin implementate la moment, este necesară o evaluare mai detaliată a efectelor acestei modificări atât asupra producătorilor eligibili care au contracte de achiziționare a energiei electrice semnate cu furnizorul central la moment, cât și asupra următoarelor licitații pentru oferirea statutului de producător eligibil mare. 

Prin urmare, se propune revenirea la acest subiect în cadrul unei inițiative legislative separate, care să vină cu o analiză comprehensivă a efectelor schimbărilor propuse asupra veniturilor producătorului eligibil, considerând gradul de dezvoltare a piețelor organizate din Republica Moldova.

	Agenția Națională pentru Reglementare în Energetică
	83.
	Articolul 395
(115) Comunitatea de energie din surse regenerabile este în drept să vândă energie electrică pe piața de energie electrică, iar, la solicitarea acesteia, furnizorii serviciului universal au obligația să încheie cu comunitatea respectivă un contract pentru achiziționarea energiei electrice la prețul de închidere a pieței pentru ziua următoare în perioada de facturare. Până la stabilirea unei piețe pentru ziua următoare lichide, furnizorii serviciului universal aplică prețul mediu de procurare a energiei electrice, pentru perioada de facturare, de la toate sursele, cu excepția cantităților de energie electrică procurate de la furnizorul central de energie electrică. În cazul în care, în urma unei analize, Agenția Națională pentru Reglementare în Energetică constată că menținerea obligației stabilite prin prezentul alineat în sarcina furnizorilor serviciului universal poate afecta activitatea acestora, Agenția poate dispune retragerea obligației respective.

Se propune modificarea art. 395, alin. (115) după cum urmează:
(115) Comunitatea de energie din surse regenerabile este în drept să vândă energie electrică pe piața de energie electrică, iar, la solicitarea acesteia, furnizorii serviciului universal au obligația să încheie cu comunitatea respectivă un contract pentru achiziționarea energiei electrice la prețul de închidere a pieței pentru ziua următoare pentru fiecare interval de dispecerizare în perioada de facturare. Până la stabilirea unei piețe pentru ziua următoare lichide, furnizorii serviciului universal aplică prețul de închidere a pieței pentru ziua următoare administrate de OPCOM S.A. pentru fiecare interval de dispecerizare în perioada de facturare. În cazul în care, în urma unei analize, Agenția Națională pentru Reglementare în Energetică constată că menținerea obligației stabilite prin prezentul alineat în sarcina furnizorilor serviciului universal poate afecta activitatea acestora, Agenția poate dispune retragerea obligației respective.

Argumentarea:
Pentru a avea o abordare similar în cazul comunităților de energie din surse regenerabile cu cea propusă pentru prosumatori, se propune referința la PZU gestionată de OPCOM S.A.
Totodată, pentru o mai mare claritate se propune indicarea expresă a faptului că urmează a fi luat în considerare prețul de închidere a pieței pentru ziua următoare pentru fiecare interval de dispecerizare și nu unul mediu sau mediu ponderat. Menționăm faptul că distribuitorul și furnizorul în cazul comunităților de energie din surse regenerabile vor deține informația cu privire la cantitatea de energie electrică injectată în rețeaua electrică pentru fiecare interval de dispecerizare.
	Se acceptă

Norma a fost armonizată cu prețul de procurare utilizat în cazul contractelor furnizorilor serviciului universal încheiat cu prosumatorii, pentru a asigura o abordare unică.

	Agenția Națională pentru Reglementare în Energetică
	84.
	Art. 3
producător eligibil mic– producător eligibil care operează o centrală/mai multe centrale electrice de producere a energiei electrice din surse regenerabile cu o capacitate cumulativă mai mică decât limita de capacitate stabilită de Guvern în conformitate cu art.10 alin.(1) lit. e), inclusiv unități de producere a energiei electrice în regim de cogenerare pe bază de biomasă, singaz sau biogaz, indiferent de capacitate, dacă Guvernul stabilește astfel;
Se propune înlocuirea textului “cu o capacitate cumulativă mai mică decât limita de capacitate stabilită de Guvern” cu textul “cu o capacitate cumulativă mai mică sau egală decât limita de capacitate stabilită de Guvern”.
Argumentarea:
Noțiunea de producător eligibil mare  este definită ca producător eligibil care operează o centrală/mai multe centrale electrice de producere a energiei electrice din surse regenerabile cu o capacitate cumulativă mai mare decât limita de capacitate stabilită de Guvern în conformitate cu art.10 alin.(1) lit. e).
Totodată, art. 34, alin. (1), lit. b) prevede că tariful fix este aprobat conform art. 14 lit.b1) pentru producătorul eligibil mic care deține sau urmează să dețină o centrală electrică/centrale electrice cu o putere electrică instalată/cumulată ce nu depășește limita de capacitate stabilită conform art.10 alin.(1), lit. e), dar care nu este mai mică de 10 kW.
Astfel, puterea centralei/centralelor electrice eligibile deținute de producătorii eligibili mici este mai mică sau egală decât limita de capacitate stabilită de Guvern

	Se acceptă

	Agenția Națională pentru Reglementare în Energetică
	85.
	Art. 394. Aplicarea mecanismelor de contorizare netă și facturare netă de utilizatorii sistemelor de distribuție închise și de operatorii sistemelor de distribuție închise
Se propune redenumirea art. 394 după cum urmează:
„Producerea energiei electrice din surse regenerabile în cadrul sistemelor de distribuție închise”
Argumentarea:
În cadrul sistemelor de distribuție închise între utilizatorii de sistem și operatorul sistemului de distribuție închis al energiei electrice nu pot aplicate mecanisme de sprijin cum facturare netă și contorizare netă.
	Se acceptă



	Agenția Națională pentru Reglementare în Energetică
	86.
	Art. 394, Alin (1)
”Operatorul sistemului de distribuție închis este în drept să construiască centrală electrică de producere a energie electrice din surse regenerabile pentru acoperirea consumului propriu și al utilizatorilor sistemului de distribuție închis. Operatorul sistemului de distribuție închis achită furnizorului cantitatea de energie electrică consumată lunar din rețeaua electrică la prețul pentru furnizarea energiei electrice în conformitate cu contractul de furnizare/vânzare a energiei electrice, stabilit conform prevederilor prezentei legi. Cantitatea de energie electrică livrată în rețeaua electrică din sistemul de distribuție închis se achită operatorului sistemului de distribuție închis de către furnizor lunar, la prețul pentru vânzarea energiei electrice stabilit în contractul de furnizare/vânzare a energiei electrice, în conformitate cu prevederile prezentei legi.”
Se propune uniformizarea modalității de stabilire a prețului între prosumatori și operatorul sistemului de distribuție închis al energiei electrice  după cum urmează:
„Operatorul sistemului de distribuție închis este în drept să construiască centrală electrică de producere a energie electrice din surse regenerabile pentru acoperirea consumului propriu și al utilizatorilor sistemului de distribuție închis. Operatorul sistemului de distribuție închis achită furnizorului cantitatea de energie electrică consumată lunar din rețeaua electrică la prețul pentru furnizarea energiei electrice în conformitate cu contractul de furnizare/vânzare a energiei electrice, stabilit conform prevederilor prezentei legi. Cantitatea de energie electrică livrată în rețeaua electrică din sistemul de distribuție închis se achită operatorului sistemului de distribuție închis de către furnizor lunar, la prețul pentru vânzarea energiei electrice stabilit în contractul de furnizare/vânzare a energiei electrice, în conformitate cu prevederile art. 392, alin. (2).”
Argumentarea:
Pentru evitarea interpretării modalității de stabilire a prețului în contract pentru energia electrică injectată în rețeaua electrică de către instalațiile de producere ale operatorului sistemului de distribuție închis a energiei electrice, se propune aplicarea aceluiași mecanism ca și la prosumatori.
	Nu se acceptă

Se creează o abordare diferențiată pentru operatorul sistemului de distribuție închis și utilizatorii sistemului respectiv care au centrale electrice de producere a energiei electrice din surse regenerabile, care trebuie să negocieze prețul energiei electrice injectate în rețea. 

	Agenția Națională pentru Reglementare în Energetică
	87.
	Art. 394, Alin (2)
„Utilizatorul sistemului de distribuție închis este în drept să construiască centrală electrică de producere a energie electrice din surse regenerabile pentru acoperirea consumului propriu. Utilizatorul sistemului de distribuție închis achită operatorului sistemului de distribuție închis cantitatea de energie electrică consumată lunar din sistemul de distribuție închis la prețul pentru energia electrică în conformitate cu contractul de alimentare/vânzare a energiei electrice. Cantitatea de energie electrică livrată de utilizatorul sistemului de distribuție închis în sistemul de distribuție închis se achită lunar de către operatorul sistemului de distribuție închis la prețul pentru vânzarea energiei electrice stabilit în contractul de alimentare/vânzare a energiei electrice.”
Se propune completarea ultimei propoziții cu fraza prin negociere după cum urmează:
„Utilizatorul sistemului de distribuție închis este în drept să construiască centrală electrică de producere a energie electrice din surse regenerabile pentru acoperirea consumului propriu. Utilizatorul sistemului de distribuție închis achită operatorului sistemului de distribuție închis cantitatea de energie electrică consumată lunar din sistemul de distribuție închis la prețul pentru energia electrică în conformitate cu contractul de alimentare a energiei electrice. Cantitatea de energie electrică livrată de utilizatorul sistemului de distribuție închis în sistemul de distribuție închis se achită lunar de către operatorul sistemului de distribuție închis la prețul pentru vânzarea energiei electrice stabilit prin negociere în contractul de vânzare a energiei electrice de către utilizatorul sistemului de distribuție închis.”
Argumentarea:
Pentru evitarea interpretării valorii identice a prețului pentru energia electrică consumată de utilizatorul sistemului de distribuție închis a energiei electrice și a prețului pentru energia electrică injectată în rețeaua electrică a operatorului sistemului de distribuție închis, se propune diferențierea acestuia. 
	Se acceptă


	Agenția Națională pentru Reglementare în Energetică
	88.
	Art. 394, Alin (3)
„În cazul în care utilizatorul sistemului de distribuție închis a încheiat contract de furnizare a energiei electrice cu un furnizor și are centrală electrică care produce energie electrică din surse regenerabile pentru acoperirea consumului propriu, părțile contractului încheie contractul de furnizare/vânzare a energiei electrice. Utilizatorul sistemului de distribuție închis achită furnizorului cantitatea de energie electrică furnizată lunar utilizatorului de sistem la prețul pentru energia electrică în conformitate cu contractul de furnizare/vânzare a energiei electrice. Cantitatea de energie electrică livrată de utilizatorul sistemului de distribuție închis în sistemul de distribuție închis se achită lunar de către furnizor utilizatorului sistemului de distribuție închis la prețul pentru vânzarea energiei electrice stabilit în contractul de furnizare/vânzare a energiei electrice.”
Se propune uniformizarea modalității de stabilire a prețului între prosumatori și utilizatorii sistemului de distribuție închis al energiei electrice  după cum urmează:
„În cazul în care utilizatorul sistemului de distribuție închis a încheiat contract de furnizare a energiei electrice cu un furnizor și are centrală electrică care produce energie electrică din surse regenerabile pentru acoperirea consumului propriu, părțile contractului încheie contractul de furnizare/vânzare a energiei electrice. Utilizatorul sistemului de distribuție închis achită furnizorului cantitatea de energie electrică furnizată lunar utilizatorului de sistem la prețul pentru energia electrică în conformitate cu contractul de furnizare/vânzare a energiei electrice. Cantitatea de energie electrică livrată de utilizatorul sistemului de distribuție închis în sistemul de distribuție închis se achită lunar de către furnizor utilizatorului sistemului de distribuție închis la prețul pentru vânzarea energiei electrice stabilit în contractul de vânzare a energiei livrate de către utilizatorul sistemului de distribuție închis.
Argumentarea:
Pentru evitarea interpretării valorii identice a prețului pentru energia electrică consumată de utilizatorul sistemului de distribuție închis a energiei electrice și a prețului pentru energia electrică injectată în rețeaua electrică a operatorului sistemului de distribuție închis, se propune diferențierea acestuia. 
	Se acceptă

	Agenția Națională pentru Reglementare în Energetică
	89.
	Art. 394, Alin (7)
„Prin derogare de la prevederile Legii nr.107/2016 cu privire la energia electrică, admiterea în exploatare a centralei electrice a utilizatorului sistemului de distribuție închis se confirmă prin actul de corespundere eliberat de organul supravegherii energetice de stat în conformitate cu Regulamentul de admitere în exploatare a instalațiilor electrice.”
Se propune abrogarea alin. (7).
Argumentarea:
Ținând cont de prevederile art. 72 alin. (19) al Legii 164/2025 cu privire la energia electrică, Agenția emite actul de corespundere în cazul racordării la rețelele electrice de transport a instalațiilor de utilizare, precum și în cazul racordării la rețelele electrice de distribuție a:
a) instalațiilor de utilizare cu o putere contractată mai mare de 150 kW;
b) instalațiilor electrice ce implică instalarea posturilor de transformare;
c) instalațiilor electrice ale instituțiilor de învățământ, inclusiv ale instituțiilor de învățământ preșcolar;
d) instalațiilor electrice ale instituțiilor medicale;
e) instalațiilor electrice ale azilurilor de bătrâni și ale orfelinatelor;
f) părții electrice a centralelor electrice deținute de instituțiile specificate la lit. c)–e);
g) surselor de energie electrică de rezervă ale instituțiilor specificate la lit. c)–e);
h) rețelelor de iluminat public. 
Totodată în conformitate cu prevederile alin. (18) al art. 72, în cazul racordării la rețelele electrice a centralelor electrice, a instalațiilor de stocare a energiei sau a instalațiilor de utilizare, altele decât cele indicate la alin. (19), admiterea în exploatare se confirmă prin declarația electricianului autorizat.
	Se acceptă

	Agenția Națională pentru Reglementare în Energetică
	90.
	Art. 37. Se propune adăugarea unui alineat nou (51)
„(51) Producătorilor eligibili li se interzice să modifice centralele electrice în baza cărora au obținut statut de producător , după admiterea în exploatare a centralelor electrice eligibile, prin majorarea puterii de generare a modulelor de generare, inclusiv în cazul centralelor electrice fotovoltaice a numărului și puterea panourilor fotovoltaice și/sau a numărului și puterea invertoarelor, și/sau instalarea capacităților de stocare a energiei electrice la centralele electrice eligibile, sub rezerva alin. (5).”
Argumentarea:
În scopul excluderii abuzului din partea producătorilor și a produce energie electrică în baza schemei de sprijin la tarif/preț fix, se propune interzicerea efectuării de modificări în centralele electrice în baza cărora au fost obținute sau confirmate statutul de producător eligibil.
	Se acceptă 
Art. 37 a fost completat cu un aliniat nou (51) cu următorul cuprins:

„(51) În sensul alin. (5) se consideră majorare a capacității centralei electrice existente orice modificare operată după admiterea în exploatare a centralei electrice în baza căreia producătorul a obținut statut de eligibil, care are drept efect majorarea puterii sumare de generare a centralei electrice, inclusiv pe partea de curent continuu prin  instalarea de module de generare și/sau capacități stocare a energiei electrice”

	Ministerul Culturii al Republicii Moldova, nr. 04/1-09/ 891 din 27.03.2026

	Ministerul Culturii al Republicii Moldova
	91.
	La pct. 13, care prevede completarea Legii nr. 10/2016 privind promovarea utilizării energiei din surse regenerabile cu articolele 211 - 214 , menționăm următoarele. 
Referitor la art. 212 alin. (6) lit. c) care face trimitere la zonele de interes arheologic prioritar, clasificate astfel conform prevederilor Legii nr. 218/2010 privind protejarea patrimoniului arheologic, considerăm nejustificată utilizarea sintagmei „prioritar”, întrucât toate siturile arheologice sunt bunuri de patrimoniu cultural național și beneficiază de un regim special de protecție din partea statului
Pe componenta patrimoniu cultural, se propune substituirea integrală a textelor de la art. 212 alin. (6) lit. c), d) și e) cu următorul cuprins: 
„c) siturile arheologice, înscrise în Registrul arheologic național, precum și cele descoperite ulterior, inclusiv zonele lor de protecție;” 
„d) bunurile imobile cu statut de monument, înscrise în Registrul național și registrele locale, precum și zonele lor de protecție;” 
„e) monumentele de for public, înscrise în Registrul național și registrele locale, inclusiv terenurile acestora și zonele lor de protecție;”
Totodată, se propune completarea alin. (6) al art. 212 cu două litere noi, lit. f) și g), cu următorul cuprins, iar textul actual al lit. f) se renumerotează corespunzător: 
„f) rezervațiile cultural-istorice sau cultural-naturale, precum și zonele lor de protecție;” 
„g) localitățile istorice, precum și zonele lor de protecție.”

	Se acceptă

	Ministerul Culturii al Republicii Moldova
	92.
	În temeiul Legii nr. 161/2017 privind regimul mormintelor și operelor comemorative de război, pentru protejarea acestora, se recomandă consultarea Ministerului Apărării.
	Se ia act

	Ministerul Culturii al Republicii Moldova
	93.
	Referitor la prevederile art. 21² alin. (8), menționăm că, în condițiile actuale, Ministerul Culturii nu dispune de o autoritate sau structură responsabilă de gestionarea seturilor de date spațiale aferente protejării monumentelor istorice, monumentelor de for public și siturilor arheologice. 
Prin urmare, Ministerul Culturii nu poate asigura actualizarea și menținerea la zi a informațiilor în cadrul geoportalului infrastructurii naționale de date spațiale, ceea ce poate afecta actualitatea completării datelor utilizate în procesul de identificare a patrimoniului cultural. 
În acest context, se propune revizuirea alin. (8), după cum urmează: 
„Zonele protejate prevăzute la alin. (6) se identifică de către organul central de specialitate al administrației publice în domeniul energeticii, responsabil de seturile de date spațiale privind resursele energetice, utilizând geoportalul infrastructurii naționale de date spațiale, precum și alte surse relevante pentru identificarea inițială a acestora, cum ar fi planurile urbanistice generale ale localităților, Registrul bunurilor imobile și portalurile web oficiale ale autorităților administrației publice centrale de specialitate, urmând a fi validate de către autoritățile publice responsabile.”
	Se acceptă parțial

Art. 21² alin. (8) a fost modificat astfel încât să țină cont și de datele incluse în registrele publice, cum ar fi registrele naționale și locale a monumentelor.

	Ministerul Culturii al Republicii Moldova
	94.
	Referitor la modificările propuse la Codul Urbanismului și Construcțiilor nr. 434/2023, art. 150 alin. 1 lit. q) propunem următorul cuprins: 
„q) lucrările de instalare a centralelor electrice care utilizează surse regenerabile de energie sau a pompelor de căldură, realizate în baza documentației de proiect elaborate doar pentru compartimentele de electricitate și de rezistență, sunt permise în următoarele condiții: 
– în limita terenului proprietate privată pe care se instalează centrala electrică din surse regenerabile sau pompa de căldură, precum și pe acoperișul clădirilor sau construcțiilor existente, cu condiția ca puterea instalată a centrala electrice sau a pompei de căldură nu depășește 50 kW;
 - pe acoperișul blocurilor locative, destinate alimentării cu energie electrică a locurilor de uz comun; - pe fațadele orientate spre interiorul curților și/sau stradele, cu excepția fațadelor clădirilor orientate spre bulevarde și străzi.” 
După lit. q) se propune introducerea unei noi litere, lit. q1 ) cu următorul cuprins: 
„q1 ) lucrările prevăzute la lit. q) sunt interzise la monumentele istorice. În cazul executării lucrărilor în zonele de protecție ale monumentelor istorice, în localități istorice, în rezervații cultural-istorice sau cultural-naturale, precum și în zonele de protecție ale acestora, se execută numai în baza avizului pozitiv emis de autoritatea administrației publice centrale de specialitate în domeniul patrimoniului cultural”
	Se acceptă
Redacția finala propusă la art. 150 alin. 1 a fost modificată luând în considerare și propunerile Ministerului Infrastructurii și Dezvoltării Regionale

	Asociația Businessului European, Nr. 35-2026/SP din 01 aprilie 2026

	Asociația Businessului European
	95.
	La Articolul 181 . Atribuțiile operatorilor de sistem - Se propune următoarea formulare:
Se propune următoarea formulare: 
(1) La elaborarea planurilor de dezvoltarea a rețelelor electrice, rețelelor termice și a celor de gaze naturale operatorii de sistem iau în considerare necesitatea racordării centralelor ce produc din surse regenerabile de energie, inclusiv pentru autoconsum sau pentru necesitățile comunităților de energie din surse regenerabile. 
(2) În scopul implementării cerințelor stabilite la alin. (1) operatorii de sistem analizează în special capacitățile instalate a centralelor ce produc energie din surse regenerabile ce urmează a fi dezvoltate în zonele de accelerare a proiectelor regenerabile, cele incluse de autoritățile publice locale și centrale în planurile de urbanism și de amenajare a teritoriului, precum și perioada propusă pentru racordarea acestora, în conformitate cu art. 28, alin. (6) și (6¹). 
Aceste tipuri de investiții se remunerează in tarife prin o rentabilitate (WACC) plus 3 puncte procentuale si o amortizarea accelerata prin diminuarea in jumătate duratei de amortizare.
Argumentare:
Obligația operatorului de sistem de a lua în considerare racordarea centralelor din surse regenerabile, conform art. 181 alin. (1), trebuie analizată în corelație cu prevederile art. 28 alin. (6) și (6¹). În acest sens, dezvoltarea rețelei electrice se realizează de către operator și se include în tarif doar în cazul în care investiția este prevăzută în planurile de dezvoltare aprobate și servește interesul sistemic. 
În situațiile în care dezvoltarea rețelei este în beneficiul exclusiv al producătorului, se aplică derogarea prevăzută la alin. (6¹), costurile fiind suportate de solicitant, în baza unei evaluări justificate și notificate ANRE.” 
Este necesară identificarea și asigurarea unor surse financiare suplimentare pentru a permite companiilor realizarea investițiilor în rețelele necesare racordării centralelor de producere a energiei din surse regenerabile. Resursele financiare disponibile în prezent, provenite din tarife (inclusiv prin mecanismul de amortizare a activelor), nu sunt suficiente nici pentru acoperirea necesarului de investiții în rețelele existente. În plus, au apărut noi necesități investiționale, precum dezvoltarea sistemelor de securitate cibernetică (cybersecurity), implementarea contorizării inteligente (smart metering) și alte modernizări esențiale pentru funcționarea eficientă și sigură a sistemului energetic. 
În acest context, este esențială completarea cadrului de finanțare, prin mecanisme care să sprijine investițiile strategice în infrastructura energetică
	Se accepta parțial

Au fost realizate modificări pentru a exclude echivocuri privind acoperirea costurilor de racordare. Totodată a fost păstrată obligația operatorilor de sistem de a considera integrarea centralelor ce produc energie din surse regenerabile.
Cu referință la stimulentele specificate în aviz, menționăm că acestea țin de politica tarifară și reglementările ANRE, urmând a fi discutate la nivelul legislației secundare, pentru fiecare sector de activitate (energie electrică, gaze naturale, termie)

	Asociația Businessului European
	96.
	La Articolul 28 (11). Atribuțiile operatorilor de sistem - Se propune următoarea formulare:
Articolul 28 (11) Producătorii de energie electrică din surse regenerabile și consumatorii finali care își propun racordarea la rețelele electrice de distribuție a centralelor electrice de capacitate mică care utilizează surse regenerabile de energie, inclusiv a celor deținute de prosumatori, sau a centralelor electrice ce produc energie din surse regenerabile instalate în cadrul unor proiecte demonstrative, sau racordarea pompelor de căldură, beneficiază de o procedură simplificată de racordare la rețea, cu condiția că stabilitatea, fiabilitatea și siguranța rețelei electrice sunt menținute. Instalațiile electrice pentru care se aplică procedura de notificare simplificată și procedura de notificare simplificată este descrisă în Regulamentul privind racordarea la rețelele electrice și prestarea serviciilor de transport și de distribuție a energiei electrice, aprobat în conformitate cu Legea nr. 164/2025 cu privire la energia electrică.
Argumentare:
Se propune introducerea prevederilor aferente procedurii simplificate de racordare în Regulamentul de racordare, cu aplicare graduală, având în vedere că art. 28 alin. (11 ) condiționează explicit această procedură de menținerea stabilității, fiabilității și siguranței rețelei electrice. Implementarea etapizată în cadrul Regulamentului permite evaluarea impactului asupra rețelei și ajustarea flexibilă a parametrilor tehnici și procedurali, asigurând echilibrul între facilitarea racordării și menținerea funcționării sigure a sistemului electroenergetic.
	Nu se acceptă

Modificările propuse la art. 28 țin să transpună un set de prevederi din art. 16e și 17 din versiune reformată a Directivei UE 2018/2001, prevederi care stabilesc inclusiv categoriile de instalații pentru care urmează a fi implementată procedura de notificare simplificată.
Ținem să precizăm că la etapa aceasta proiectul propus include valorile minime obligatorii stabilite de Directiva menționată.

	Asociația Businessului European
	97.
	Articolul 28 (14) - Se propune excluderea acestuia. 
              Argumentare:
Se propune introducerea prevederilor aferente procedurii simplificate de racordare în Regulamentul de racordare, cu aplicare graduală, având în vedere că art. 28 alin. (11) condiționează explicit această procedură de menținerea stabilității, fiabilității și siguranței rețelei electrice.
	Nu se acceptă

Modificările propuse la art. 28 țin să transpună un set de prevederi din art. 16e și 17 din versiune reformată a Directivei UE 2018/2001, prevederi care stabilesc inclusiv categoriile de instalații pentru care urmează a fi implementată procedura de notificare simplificată.
Ținem să precizăm că la etapa aceasta proiectul propus include valorile minime obligatorii stabilite de Directiva menționată.

	Asociația Businessului European
	98.
	Articolul 28 (17) - Se propune excluderea acestuia.
Argumentare:
Se propune introducerea prevederilor aferente procedurii simplificate de racordare în Regulamentul de racordare, cu aplicare graduală, având în vedere că art. 28 alin. (11) condiționează explicit această procedură de menținerea stabilității, fiabilității și siguranței rețelei electrice.
	Nu se acceptă

Modificările propuse la art. 28 țin să transpună un set de prevederi din art. 16e și 17 din versiune reformată a Directivei UE 2018/2001, prevederi care stabilesc inclusiv categoriile de instalații pentru care urmează a fi implementată procedura de notificare simplificată.
Ținem să precizăm că la etapa aceasta proiectul propus include valorile minime obligatorii stabilite de Directiva menționată.

	Asociația Businessului European
	99.
	Articolul 392 alin. (2) - Se propune următoarea formulare: 
În vederea aplicării schemei de sprijin pentru prosumatorii de energie electrică din surse regenerabile, furnizorii serviciului universal și furnizorii de ultimă opțiune care au semnate contracte de prosumator de energie electrică din surse regenerabile procură energia electrică livrată de prosumatori în rețeaua electrică de distribuție la prețul stabilit prin hotărâre de către Agenția Națională pentru Reglementare în Energetică, astfel încât să reflecte valoarea de piață a energiei electrice respective, asigurând un tratament echitabil al prosumatorilor și evitarea subevaluării energiei livrate, luând totodată în considerare beneficiile pe termen lung pentru rețea, mediu și societate. Prețul pentru energia electrică livrată în rețeaua electrică de prosumatorii de energie electrică din surse regenerabile care au semnate contracte de furnizare cu furnizorul care furnizează energie electrică la prețuri negociate se stabilește în contract, în urma negocierilor dintre furnizor și prosumatorul de energie electrică din surse regenerabile.

Argumentare:
Revizuirea formulării este necesară pentru a asigura că stabilirea prețului de achiziție a energiei electrice livrate de prosumatori reflectă nu doar valoarea de piață, ci și principiul tratamentului echitabil, evitând riscul subevaluării energiei produse. În lipsa unei astfel de precizări, mecanismul de stabilire a prețului poate conduce la descurajarea investițiilor în capacități de producere din surse regenerabile la nivel de prosumator. Totodată, completarea menține flexibilitatea ANRE de a lua în considerare beneficiile pe termen lung pentru rețea, mediu și societate, asigurând un echilibru între funcționarea pieței și promovarea generării distribuite.
	Se acceptă parțial

Redacția actualizată în baza tuturor avizelor primite la acest punct include o abordare cuplată la valoarea de piață a energiei stabilită pe piețele organizate de energie electrică.

	Asociația Businessului European
	100.
	Consolidarea regimului juridic aplicabil accesului la terenuri, servituților și utilizării temporare a proprietăților terților pentru infrastructura energetică.
Experiența statelor membre UE demonstrează că realizarea în termen a proiectelor energetice depinde în mod esențial de existența unor mecanisme legale clare, previzibile și neblocabile, care să permită exercitarea drepturilor de acces și utilizare a terenurilor, cu respectarea dreptului de proprietate și acordarea unor compensații echitabile. 
În acest sens, potrivit cadrului european actual consolidat prin Directiva (UE) 2023/2413, proiectele de energie regenerabilă și infrastructura aferentă sunt recunoscute ca fiind de interes public major, ceea ce justifică instituirea unor mecanisme juridice care să asigure implementarea lor eficientă și în termene rezonabile. 
Majoritatea statelor membre UE au instituit: 
· servituți legale de utilitate publică, aplicabile atât infrastructurii de rețea, cât și elementelor necesare funcționării proiectelor de producere; 
· drepturi explicite de acces și ocupare temporară a terenurilor pentru lucrări de construcție, mentenanță și intervenție; 
· mecanisme administrative prin care aceste drepturi pot fi exercitate independent de acordul proprietarului, în condițiile acordării unor despăgubiri juste. 
Un exemplu relevant îl constituie cadrul juridic din România, consacrat prin Legea nr. 123/2012 a energiei electrice și a gazelor naturale, care instituie: 
· drepturi de uz și servitute exercitate în temeiul legii, pe durata existenței capacităților energetice; 
· posibilitatea realizării lucrărilor necesare pe terenurile terților, fără blocaje procedurale, dar cu compensarea corespunzătoare a prejudiciilor; o un echilibru funcțional între interesul public și protecția dreptului de proprietate. 
· Cadrul actual din Republica Moldova, deși recunoaște formal drepturi de folosință și servitute, condiționează în mod excesiv exercitarea acestora de acordul proprietarului, inclusiv în cazul proiectelor noi, ceea ce conduce, în practică, la blocaje sistemice, întârzieri semnificative și creșterea costurilor investiționale. 
Se propune suplinirea și îmbunătățirea cadrului legal prin: 
- instituirea explicită a servituților legale terestre și aeriene, inclusiv pentru infrastructura aferentă proiectelor de producere a energiei regenerabile; 
-   reglementarea clară a dreptului de acces și ocupare temporară a terenurilor pe durata lucrărilor de proiectare, construcție și mentenanță;
	Se acceptă

Proiectul de modificare a legii include detalii privind servituțile oferite pentru proiectele ce urmează a fi amplasate in cadrul zonelor de accelerare, oferite prin prisma statutului de utilitate publică de care urmează să beneficieze astfel de proiecte.
Drepturile acordate sunt similare celor oferite pentru infrastructura de transport a energiei electrice, bazându-se pe aceleași principii.

	Asociația Businessului European
	101.
	Indexarea justa a prețului la energia electrica pentru producătorii eligibili.
În prezent, cadrul legal nu consacră la nivel de lege primară un mecanism clar și expres de indexare, ceea ce reduce predictibilitatea schemei de sprijin și afectează bancabilitatea proiectelor. Într-o piață în care costurile investiționale, echipamentele și finanțările sunt în mare parte denominate în euro, iar veniturile se realizează în lei moldovenești, lipsa unei formule explicite de ajustare expune investitorii la un risc valutar și inflaționist semnificativ. Acest risc nu poate fi compensat prin simpla accelerare procedurală. Dimpotrivă, fără un mecanism clar de indexare, există riscul ca proiectele să poată fi autorizate mai repede, dar să nu poată fi finanțate și construite.

Se propune completarea articolului 37 cu un alineat nou, după cum urmează:
Prețurile fixe stabilite pentru producătorii eligibili se ajustează anual de către Agenția Națională pentru Reglementare în Energetică, prin aplicarea cumulativă a următorilor factori: 
a) rata inflației la nivelul Uniunii Europene, determinată pe baza Indicelui Armonizat al Prețurilor de Consum (HICP), publicat de Eurostat sau de Banca Centrală Europeană; 
b) evoluția cursului de schimb al monedei naționale față de euro (EUR), stabilit de Banca Națională a Moldovei. 
Ajustarea prevăzută la prezentul alineat se aplică anual, în mod automat, pe întreaga perioadă de valabilitate a schemei de sprijin.”

Astfel de modificări ar fi pe deplin coerente cu obiectivul declarat al legii de a asigura un cadru predictibil și transparent pentru atragerea investițiilor în energie regenerabilă, menționat și în nota de fundamentare. Totodată, aceasta ar contribui în mod real la creșterea bancabilității proiectelor, la reducerea costului capitalului și la sporirea șanselor ca proiectele autorizate să fie efectiv implementate.
	Nu se acceptă

Propunerea ține de modificarea unui  element al schemei de sprijin în implementarea, prin urmare trebuie de analizat modul cum modificarea poate influența veniturile proiectele pentru care deja este acordat statutul de eligibil.
Având în vedere că subiectul dat este examinat și într-o inițiativă legislativă a unui grup de deputați (proiectul de lege înregistrat cu nr. 108 din 03.04.2026), poziția coordonată a  Guvernului la acest subiect va fi expusă în avizul proiectului de lege

	Î.C.S. „Premier Energy Distribution” S.A, Nr. de ieșire: 0505/061985-20260324

	Î.C.S. „Premier Energy Distribution” S.A
	102.
	La Articolul 181 . Atribuțiile operatorilor de sistem - Se propune următoarea formulare:
La elaborarea planurilor de dezvoltarea a rețelelor electrice, rețelelor termice și a celor de gaze naturale operatorii de sistem iau în considerare necesitatea racordării centralelor ce produc din surse regenerabile de energie, inclusiv pentru autoconsum sau pentru necesitățile comunităților de energie din surse regenerabile.
 În scopul implementării cerințelor stabilite la alin. (1) operatorii de sistem analizează în special capacitățile instalate a centralelor ce produc energie din surse regenerabile ce urmează a fi dezvoltate în zonele de accelerare a proiectelor regenerabile, cele incluse de autoritățile publice locale și centrale în planurile de urbanism și de amenajare a teritoriului, precum și perioada propusă pentru racordarea acestora, în conformitate cu art. 28, alin. (6) și (6¹). 
Aceste tipuri de investiții se remunerează in tarife prin o rentabilitate (WACC) plus 3 puncte procentuale si o amortizarea accelerata prin diminuarea in jumătate duratei de amortizare.

Argumentare:
Obligația operatorului de sistem de a lua în considerare racordarea centralelor din surse regenerabile, conform art. 181 alin. (1), trebuie analizată în corelație cu prevederile art. 28 alin. (6) și (6¹). 
În acest sens, dezvoltarea rețelei electrice se realizează de către operator și se include în tarif doar în cazul în care investiția este prevăzută în planurile de dezvoltare aprobate și servește interesul sistemic. În situațiile în care dezvoltarea rețelei este în beneficiul exclusiv al producătorului, se aplică derogarea prevăzută la alin. (6¹), costurile fiind suportate de solicitant, în baza unei evaluări justificate și notificate ANRE.” 
Este necesar da o oferi surse financiare companiilor de a face investiții in aceste rețele pentru racordarea centralelor ce produc din surse regenerabile. Cu sursele financiare din tarif sub forma de amortizarea activelor nu e suficient nici sa efectuam investițiile in rețelele existente, dar după cum cunoașteți au apărut noi necesitați de investiții ca cybersecurity, smart metering. etc.
	Se accepta parțial

Au fost realizate modificări pentru a exclude echivocuri privind acoperirea costurilor de racordare. Totodată a fost păstrată obligația operatorilor de sistem de a considera integrarea centralelor ce produc energie din surse regenerabile.
Cu referință la stimulentele specificate în aviz, menționăm că acestea țin de politica tarifară și reglementările ANRE, urmând a fi discutate la nivelul legislației secundare, pentru fiecare sector de activitate (energie electrică, gaze naturale, termie)

	Î.C.S. „Premier Energy Distribution” S.A
	103.
	La Articolul 28 (11) - Se propune următoarea formulare: Articolul 28 (11 ) Producătorii de energie electrică din surse regenerabile și consumatorii finali care își propun racordarea la rețelele electrice de distribuție a centralelor electrice de capacitate mică care utilizează surse regenerabile de energie, inclusiv a celor deținute de prosumatori, sau a centralelor electrice ce produc energie din surse regenerabile instalate în cadrul unor proiecte demonstrative, sau racordarea pompelor de căldură, beneficiază de o procedură simplificată de racordare la rețea, cu condiția că stabilitatea, fiabilitatea și siguranța rețelei electrice sunt menținute. Instalațiile electrice pentru care se aplică procedura de notificare simplificată și procedura de notificare simplificată este descrisă în Regulamentul privind racordarea la rețelele electrice și prestarea serviciilor de transport și de distribuție a energiei electrice, aprobat în conformitate cu Legea nr. 164/2025 cu privire la energia electrică.
Argumentare:
Se propune introducerea prevederilor aferente procedurii simplificate de racordare în Regulamentul de racordare, cu aplicare graduală, având în vedere că art. 28 alin. (11) condiționează explicit această procedură de menținerea stabilității, fiabilității și siguranței rețelei electrice. Implementarea etapizată în cadrul Regulamentului permite evaluarea impactului asupra rețelei și ajustarea flexibilă a parametrilor tehnici și procedurali, asigurând echilibrul între facilitarea racordării și menținerea funcționării sigure a sistemului electroenergetic.
	Nu se acceptă

Modificările propuse la art. 28 țin să transpună un set de prevederi din art. 16e și 17 din versiune reformată a Directivei UE 2018/2001, prevederi care stabilesc inclusiv categoriile de instalații pentru care urmează a fi implementată procedura de notificare simplificată.
Ținem să precizăm că la etapa aceasta proiectul propus include valorile minime obligatorii stabilite de Directiva menționată.

	Î.C.S. „Premier Energy Distribution” S.A
	104.
	Articolul 28 (14) - Se propune excluderea acestuia. 
              Argumentare:
Se propune introducerea prevederilor aferente procedurii simplificate de racordare în Regulamentul de racordare, cu aplicare graduală, având în vedere că art. 28 alin. (11 ) condiționează explicit această procedură de menținerea stabilității, fiabilității și siguranței rețelei electrice. Implementarea etapizată în cadrul Regulamentului permite evaluarea impactului asupra rețelei și ajustarea flexibilă a parametrilor tehnici și procedurali, asigurând echilibrul între facilitarea racordării și menținerea funcționării sigure a sistemului electroenergetic.
	

	Î.C.S. „Premier Energy Distribution” S.A
	105.
	Articolul 28 (15) - Se propune excluderea acestuia.
Argumentare:
Se propune introducerea prevederilor aferente procedurii simplificate de racordare în Regulamentul de racordare, cu aplicare graduală, având în vedere că art. 28 alin. (11) condiționează explicit această procedură de menținerea stabilității, fiabilității și siguranței rețelei electrice. Implementarea etapizată în cadrul Regulamentului permite evaluarea impactului asupra rețelei și ajustarea flexibilă a parametrilor tehnici și procedurali, asigurând echilibrul între facilitarea racordării și menținerea funcționării sigure a sistemului electroenergetic.
	

	Î.C.S. „Premier Energy Distribution” S.A
	106.
	Articolul 28 (17) - Se propune excluderea acestuia.
Argumentare:
Se propune introducerea prevederilor aferente procedurii simplificate de racordare în Regulamentul de racordare, cu aplicare graduală, având în vedere că art. 28 alin. (11 ) condiționează explicit această procedură de menținerea stabilității, fiabilității și siguranței rețelei electrice. Implementarea etapizată în cadrul Regulamentului permite evaluarea impactului asupra rețelei și ajustarea flexibilă a parametrilor tehnici și procedurali, asigurând echilibrul între facilitarea racordării și menținerea funcționării sigure a sistemului electroenergetic.
	

	Î.C.S. „Premier Energy Distribution” S.A
	107.
	Articolul 392 alin. (2) - Se propune următoarea formulare: 
- În vederea aplicării schemei de sprijin pentru prosumatorii de energie electrică din surse regenerabile, furnizorii serviciului universal și furnizorii de ultimă opțiune care au semnate contracte de prosumator de energie electrică din surse regenerabile procură energia electrică livrată de prosumatori în rețeaua electrică de distribuție la prețul stabilit prin hotărâre de către Agenția Națională pentru Reglementare în Energetică, astfel încât să reflecte valoarea de piață a energiei electrice respective, asigurând un tratament echitabil al prosumatorilor și evitarea subevaluării energiei livrate, luând totodată în considerare beneficiile pe termen lung pentru rețea, mediu și societate. Prețul pentru energia electrică livrată în rețeaua electrică de prosumatorii de energie electrică din surse regenerabile care au semnate contracte de furnizare cu furnizorul care furnizează energie electrică la prețuri negociate se stabilește în contract, în urma negocierilor dintre furnizor și prosumatorul de energie electrică din surse regenerabile.
Argumentare:
Revizuirea formulării este necesară pentru a asigura că stabilirea prețului de achiziție a energiei electrice livrate de prosumatori reflectă nu doar valoarea de piață, ci și principiul tratamentului echitabil, evitând riscul subevaluării energiei produse. În lipsa unei astfel de precizări, mecanismul de stabilire a prețului poate conduce la descurajarea investițiilor în capacități de producere din surse regenerabile la nivel de prosumator. Totodată, completarea menține flexibilitatea ANRE de a lua în considerare beneficiile pe termen lung pentru rețea, mediu și societate, asigurând un echilibru între funcționarea pieței și promovarea generării distribuite
	Se acceptă parțial

Redacția actualizată în baza tuturor avizelor primite la acest punct include o abordare cuplată la valoarea de piață a energiei stabilită pe piețele organizate de energie electrică.

	Ministerul Finanțelor al Republicii Moldova, nr. 09/2-03/207/485 din 31.03.2026

	Ministerul Finanțelor al Republicii Moldova
	108.
	La Nota de fundamentare: 
Potrivit compartimentului 4.2 ,,Impactul financiar și argumentarea costurilor estimative”, costurile asociate aprobării acestei legi sunt nesemnificative, acestea limitându-se la eventuale cheltuieli pentru dezvoltarea și integrarea sistemului informațional legat de Ghișeul unic, instruirea personalului și actualizarea procedurilor interne. Cu toate acestea, reieșind din prevederile Legii nr. 100/2017 cu privire la actele normative, în compartimentul 4.2 din Nota de fundamentare urma să fie descris impactul financiar asupra bugetului de stat, cu indicarea exactă a costurilor necesare pentru punerea în aplicare a actelor normative. 
Prin urmare, pe lângă indicarea cheltuielilor, atragem atenția asupra faptului că, realizarea prevederilor prezentei legi se va efectua din contul și în limita alocațiilor bugetare aprobate prin legea bugetară anuală sau cadrul bugetar pe termen mediu, aferente Ministerului Energiei, fără necesitatea alocării mijloacelor bugetare suplimentare, precum și din surse de asistență externă nerambursabilă. Reieșind din cele relatate, proiectul urmează a fi definitivat prin prisma propunerilor și obiecțiilor prezentate.
	Se acceptă
Nota informativă a fost actualizată pentru a reflecta impactul financiar preconizat.

	Ministerul Infrastructurii și Dezvoltării Regionale al Republicii Moldova, Nr. 12-1742 din 01.04.2026

	Ministerul Infrastructurii și Dezvoltării Regionale al Republicii Moldova
	109.
	Art. I ce vizează modificarea Legii nr. 10/2016 privind promovarea utilizării energiei din surse regenerabile: 
1. Se propune revizuirea clauzei de armonizare, având în vedere că referința CELEX indicată în proiect este eronată, aceasta vizând o altă directivă, respectiv Directiva (UE) 2019/944, în timp ce referința corectă, relevantă obiectului proiectului, este CELEX 02018L2001-20240716, aferentă Directivei (UE) 2018/2001 privind promovarea utilizării energiei din surse regenerabile.
	Se acceptă
Clauza de armonizare a fost modificată considerând și avizul Centrului de armonizare a legislației.

	Ministerul Infrastructurii și Dezvoltării Regionale al Republicii Moldova
	110.
	2. La pct. 5, se propune revizuirea art. 5 alin. (4), întrucât formularea potrivit căreia statutul proiectelor respective urmează să prevaleze intereselor individuale are un caracter prea larg, în timp ce art. 16f din Directiva (UE) 2018/2001, astfel cum a fost modificată, consacră interesul public superior doar în contextul punerii în balanță a intereselor juridice în cazuri individuale, fără a înlătura obligațiile aplicabile în materia evaluării impactului asupra mediului și a protecției biodiversității sau a drepturilor și intereselor legitime ale persoanelor.
	Nu se acceptă

Redacția actuală a art. 5 alin. (4) este elaborată ținând cont de prevederile legislației în domeniul mediului ce țin de armonizată cu prevederile Legii nr. 86/2014 privind evaluarea impactului asupra mediului, Legii nr. 11/2017 privind evaluarea strategică de mediu.
Totodată precizăm că redacția propusă aici nu oferă derogări de la procedurile de evaluare strategică de mediu sau a impactului de mediu. 
Eventualele derogări de la aceste proceduri și condițiile în care acestea pot fi acordate sunt incluse la art. 212 – 213. 
De asemenea, menționăm că statul de interes public major este restrâns doar la proiectele ce urmează a fi dezvoltate în zonele de accelerare a proiectelor regenerabile și dezvoltarea rețelelor electrice în scopul racordării acestor centrale sau a instalațiilor de stocare necesare pentru integrarea centralelor ce produc energie din sure regenerabile amplasate în zonele de accelerare. Comparativ, art. 16f din Directive UE 2018/2001 stabilește acest statut pentru toate proiectele de producere a energiei din surse regenerabile.

	Ministerul Infrastructurii și Dezvoltării Regionale al Republicii Moldova
	111.
	3. La pct. 10, care prevede completarea art. 16 cu alin. (11 ), menționăm că, cerințele și modul de elaborare a documentației de urbanism se stabilește prin documentul normativ NCM B.01.02:2016 „Sistematizarea teritoriului și localităților. Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului”. Astfel, la nivel de politici publice nu este clar cum va fi stabilită această obligație pentru autoritățile publice locale de a considera în procesul de elaborare sau revizuire a documentației de urbanism și de amenajare a teritoriului integrarea surselor de energie regenerabile. Astfel, norma data urmează a fi exclusă.
	Se acceptă parțial
Redacția propusă la art. 16 cu alin. (11) a fost modificată pentru a alinia mai bine sfera de competență a MIDR și modul de stabilire a cerințelor privind considerarea producerii de energie regenerabilă de către APL la etapa de elaborare a documentației de urbanism.

În versiunea modificată rolul MIDR rămâne de a promova sursele regenerabilele la nivelul de politici, acte normative și normative tehnice în construcții, iar APL urmând să respecte cerințele respective, ceea ce se va transpune în includerea producerii din regenerabile ca element al documentației de urbanism.
Dacă e să oferim un exemplu, o astfel de abordare permite includerea graduală a cerințelor privind producerea energiei din surse regenerabile, similar modului cum au fost considerate aspectele de performanță energetică a clădirilor și de eficiență energetică în cadrul NCM B.01.02:2016 „Sistematizarea teritoriului și localităților. Instrucțiuni privind conținutul, principiile metodologice de elaborare, avizare și aprobare a documentației de urbanism și amenajare a teritoriului”

	Ministerul Infrastructurii și Dezvoltării Regionale al Republicii Moldova
	112.
	Cu referire la completarea art. 16 cu alin. (5), precizăm că, Inspectoratul Național pentru Supraveghere Tehnică exercită controlul calității construcțiilor în ansamblu și nu separat la instalarea echipamentelor SER. Totodată, este de menționat că, sistemele SER care utilizează surse regenerabile de energie, precum și echipamentele și instalațiile auxiliare necesare funcționării acestora, nu se încadrează în categoria instalațiilor tehnice potențial periculoase, în sensul Legii nr. 151/2022 privind funcționarea în condiții de siguranță a obiectivelor industriale și a instalațiilor tehnice Ministerul Infrastructurii și Dezvoltării Regionale al Republicii Moldova potențial periculoase. În acest context, se va ține cont de faptul că, INST nu exercită atribuții privind verificarea echipamentelor și sistemelor SER, ci atribuții ce țin de controlul general de stat al calității în construcții, potrivit Codului urbanismului și construcțiilor nr. 434/2023, precum și de supraveghere a instalațiilor tehnice potențial periculoase, în sensul Legii nr. 151/2022. Prin urmare, alin . (5) se va exclude, deoarece vine în contradictoriu ca cadrul normativ primar amintit
	Se acceptă parțial

Redacția inițială propusă la art. 16 cu alin. (5) a fost modificată prin aliniere la atribuțiile INST stabilite în Codul urbanismului și construcțiilor nr. 434/2023. În redacția definitivată art. 16 cu alin. (5) urmează a fi expus în următoarea redacție:

”(5) În cadrul controalelor de stat al calității în construcții, realizate în conformitate cu prevederile Codului urbanismului și construcțiilor nr. 434/2023, Inspectoratul Național pentru Supraveghere Tehnică verifică inclusiv respectarea cerințelor documentelor normativ-tehnice ce țin de instalarea, funcționarea și exploatarea cazanelor, furnalelor sau sobelor, pe bază de biomasă, a sistemelor fotovoltaice și termice solare, a sistemelor geotermale de mică adâncime și a pompelor de căldură.”

	Ministerul Infrastructurii și Dezvoltării Regionale al Republicii Moldova
	113.
	5. Subsidiar, se va reține că, art. 16 din Legea nr. 10/2016 privind promovarea utilizării energiei din surse regenerabile, în redacția actuală, este constituit doar din 3 alineate. În acest sens urmează să se corecteze numerotarea alineatului (5).
	Se acceptă

	Ministerul Infrastructurii și Dezvoltării Regionale al Republicii Moldova
	114.
	6. La pct.10 (care ar urma să fie renumerotat succesiv cu 11, și ulterior asigurată numerotarea corectă pe tot textul proiectului), cu referire la completarea art. 17 cu alin. (11 ), evocăm faptul că, impune revizuirea normei propuse, deoarece prin normativele tehnice în construcții nu se promovează alimentarea centralizată cu energie termică, în contextul în care, normativele tehnice stabilesc cerințe de proiectare și construcție, dar nu aspecte privind modul de selectare a furnizorului de energie termică.
	Se acceptă

Prevederea propusă la art. 17 a fost exclusă.

	Ministerul Infrastructurii și Dezvoltării Regionale al Republicii Moldova
	115.
	7. La pct. 13, se propune revizuirea art. 21² alin. (14), având în vedere că, deși textul instituie anumite condiții cumulative pentru emiterea acordului de mediu la etapa evaluării prealabile, derogarea propusă de la Legea nr. 86/2014 privind evaluarea impactului asupra mediului necesită o formulare mai riguroasă, în concordanță cu art.16a din Directiva (UE) 2018/2001, astfel încât să rezulte cu suficientă claritate menținerea verificării de către Agenția de Mediu a eventualelor efecte negative semnificative, inclusiv sub aspect transfrontalier.
	Se acceptă parțial

Obligativitatea evaluării prealabile a activității se menține, Agenția de mediu urmând la această etapă să examineze dacă solicitantul întrunește cerințele stabilite în art. 212.

	Ministerul Infrastructurii și Dezvoltării Regionale al Republicii Moldova
	116.
	8. Cu referire la completarea cu art. 212 alin. (18), având în vedere că, ulterior procedurii de expropriere, terenurile vizate rămân în proprietate publică și sunt transmise în folosință producătorului eligibil mare conform prevederilor alin. (17), iar costurile rezultate din exproprierea terenurilor sunt rambursate de către producătorul eligibil mare organului central de specialitate al administrației publice în domeniul energeticii în termen de 6 luni de la finalizarea procedurii de expropriere a terenurilor, este necesar de adus clarificări în Nota de fundamentare la proiect, de ce costurile se restituie organului central de specialitate în domeniul energeticii și nu, de exemplu, bugetului de stat. Astfel, se propune revizuirea art. 21² alin. (17)–(19) din proiect, având în vedere că soluțiile propuse instituie, în favoarea producătorului eligibil mare, un regim patrimonial special formulat excesiv de larg și insuficient individualizat. În particular, transmiterea cu titlu gratuit, pe o perioadă de până la 35 de ani, a terenurilor proprietate publică, coroborată cu posibilitatea inițierii exproprierii terenurilor proprietate privată în cazul neajungerii la un consens cu proprietarii și cu constituirea, prin efectul legii, a drepturilor de folosință și servitute asupra bunurilor imobile, necesită o reglementare mai riguroasă și o delimitare mai clară a instrumentului juridic aplicabil în fiecare situație concretă. Or, potrivit cadrului normativ special, exproprierea reprezintă un transfer pentru cauză de utilitate publică, realizat după o dreaptă și prealabilă despăgubire, iar obiect al exproprierii poate fi inclusiv dreptul de folosință asupra bunurilor imobile, în principiu, pe un termen de până la 5 ani, dacă părțile nu convin altfel.

	Se acceptă parțial

Regimul de acordare a dreptului de folosință pentru terenurile aflate în proprietate publică a fost modificat, urmare a mai multor comentarii la acest subiect.
Prevederile actualizate au fost incluse la alin. (17) și (18) din art. 212.

	Ministerul Infrastructurii și Dezvoltării Regionale al Republicii Moldova
	117.
	Art. II ce vizează modificarea Codului urbanismului și construcțiilor nr. 434/2023:
1. La pct. 32, completarea propusă nu este justificată, având în vedere că articolul vizat se referă exclusiv la Autorizarea execuției lucrărilor de construcții pe terenurile care urmează a fi utilizate în scopul exploatării zăcămintelor de substanțe minerale utile.
	Nu se acceptă

Prevederea propusă este aliniată cerințelor art. 15c alin. (1) lit. a, indice i) din Directiva UE 2018/2001, care stabilește că la  promovarea dezvoltării  surselor regenerabile de energie autoritățile trebuie să prioritizeze utilizarea suprafețelor artificiale și construite, cum ar fi acoperișurile și fațadele clădirilor, infrastructura de transport și împrejurimile sale directe, zonele de parcare, fermele, depozitele de deșeuri, siturile industriale, minele, corpurile de apă interioare artificiale, lacurile sau rezervoarele artificiale și, după caz, stațiile de tratare a apelor urbane reziduale, precum și terenurilor degradate care nu pot fi utilizate pentru agricultură.
Prin urmare prevederile propuse au drept scop oferirea posibilității autorizării proiectelor regenerabil inclusiv în perimetrul zonelor de exploatare minieră.
Această abordare ar permite valorificare potențialului regenerabil cu limitarea excluderii unor terenuri din circuitul agricol sau similar.

	Ministerul Infrastructurii și Dezvoltării Regionale al Republicii Moldova
	118.
	2. La pct. 33, solicităm excluderea obligatorie a propunerii, atenționând despre interzicerea amplasării surselor regenerabile de energie după linia roșie. Conform art.3 din Codul urbanismului și construcțiilor nr. 434/2023, linie roșie reprezintă linie convențională inviolabilă, stabilită în documentația de urbanism, care delimitează terenurile construite sau destinate construcției, aflate în proprietate publică sau privată, de terenurile rezervate pentru domeniul public, inclusiv pentru străzi, căi de comunicație și rețele edilitare inginerești. În cazul zonelor protejate, linia roșie poate coincide cu aliniamentul stradal istoric. Sub aspectul „rețele edilitare (inginerești)” sunt prezumate ansamblu de conducte, instalații, canale, cabluri (subterane, supraterane și/sau aeriene) care sunt amplasate pe un anumit teritoriu și/sau în cadrul construcțiilor și care sunt destinate pentru asigurarea serviciilor de alimentare cu apă și de canalizare, furnizării energiei electrice și termice, a gazelor naturale, a serviciilor de comunicații electronice etc., conform aceluiași articol din codul prenotat. Astfel amplasarea surselor regenerabile de energie nu se încadrează în lista obiectivelor permise a fi amplasate, conform cadrului normativ nominalizat.
	Nu se acceptă
Similar comentariului anterior, prevederea propusă este aliniată cerințelor art. 15c alin. (1) lit. a, indice i) din Directiva UE 2018/2001, care stabilește că la  promovarea dezvoltării  surselor regenerabile de energie autoritățile trebuie să prioritizeze utilizarea suprafețelor artificiale și construite, cum ar fi acoperișurile și fațadele clădirilor, infrastructura de transport și împrejurimile sale directe, zonele de parcare, fermele, depozitele de deșeuri, siturile industriale, minele, corpurile de apă interioare artificiale, lacurile sau rezervoarele artificiale și, după caz, stațiile de tratare a apelor urbane reziduale, precum și terenurilor degradate care nu pot fi utilizate pentru agricultură.

Prin urmare prevederile propuse au drept scop oferirea posibilității autorizării proiectelor regenerabile inclusiv ca parte a infrastructurii rutiere. 

Redacția actuală inclusă în Codul urbanismului și construcțiilor împiedică dezvoltarea proiectelor regenerabile pe teritoriul Carierelor sau zonelor de exploatare miniere, sau in adiacentul infrastructurii rutiere (de-a lungul autostrăzilor, pe poduri, etc.).
Precizăm că modificarea propusă doar oferă dreptul integrării centralelor de producere în astfel de infrastructură, regimul specific cum instalațiile de producere a energiei regenerabile urmează a fi integrate în infrastructura de transport urmând a fi clarificat la etapa emiterii actelor permisive în domeniul construcției, care va detalia cerințele specifice ce trebuie respectate pentru proiectul individual propus.

	Ministerul Infrastructurii și Dezvoltării Regionale al Republicii Moldova
	119.
	3. La pct. 34, alin. (1) lit. q) va avea următorul cuprins: 
„q) lucrările de instalare a panourilor fotovoltaice și/sau a pompelor de căldură și a infrastructurii asociate pentru casele individuale (inclusiv case de tip duplex, sau înșiruite) pe acoperiș, fațadă și/sau pe terenul aferent, în limita terenului proprietate privată, pentru blocurile locative, pe acoperiș sau fațadă doar pentru alimentarea cu energie electrică a locurilor de uz comun, precum și pentru alte tipuri de clădiri pe acoperiș sau pe fațadă.”
	Se acceptă

	Ministerul Infrastructurii și Dezvoltării Regionale al Republicii Moldova
	120.
	4. În continuare, alin. (3) va avea următorul cuprins: „(3) Lucrările expuse la alin. (1) lit. q) se efectuează în baza documentației de proiect elaborate doar pentru compartimentul de electricitate, întocmit în baza avizului de racordare emis proprietarului sau locatarului, cu acordul scris al proprietarului, coordonat cu operatorul, precum și pentru compartimentul de rezistență. În cazul instalării pe fațadele și/sau acoperișurile șarpante a altor tipuri de clădiri decât casele individuale, suplimentar compartimentul de rezistență va fi întocmit în baza expertizei tehnice și se va elabora inclusiv compartimentul arhitectural, avizat de către structura specializată de arhitectură și urbanism din cadrul autorității administrației publice locale. În cazul execuției lucrărilor respective în zonele protejate și în zonele de protecție ale monumentelor istorice se va prezenta avizul pozitiv al organului central de specialitate responsabil de domeniul patrimoniului cultural.”.
	Se acceptă

	Ministerul  Dezvoltării Economice și Digitalizării Regionale al Republicii Moldova, Nr. 03-1152 din 03.04.2026

	Ministerul  Dezvoltării Economice și Digitalizării Regionale al Republicii Moldova
	121.
	La Art. I:- modificări la Legea nr. 10/2016 privind promovarea utilizării energiei din surse regenerabile:
La pct.6, la art. 10 alin. (1) d1) proiectul introduce o atribuție suplimentară a Guvernului privind recunoașterea schemelor voluntare sau a schemelor naționale aprobate de Comisia Europeană. Formularea actuală generează confuzii, întrucât Comisia Europeană nu aprobă schemele naționale. Dacă s-ar considera că aprobarea schemelor naționale ține de competența Comisiei, această atribuție nu ar putea fi conferită Guvernului Republicii Moldova. De altfel, Directiva (UE) 2018/2001, care urmează a fi transpusă, prevede că, în cazul în care Comisia constată că un sistem național respectă condițiile stabilite de directivă, acesta poate fi recunoscut de către Comisia Europeană. În acest context, norma juridică menționată necesită revizuire pentru a reflecta corect mecanismul de recunoaștere și delimitarea atribuțiilor între Guvernul Republicii Moldova și Comisia Europeană.
	Se acceptă 

Redacția propusă a fost revizuită pentru a delimita clar interacțiunea dintre schemele voluntare de certificare, aprobate de Comisia Europeană, și schemele naționale de certificare, care urmează a fi aprobate de Guvern. 
Prin prisma acestei divizări, art. 10 alin. (1) d1) urmează a fi expus în următoarea redacție:

„d1) la propunerea organului central de specialitate al administrației publice în domeniul energeticii și a organului central de specialitate al administrației publice pentru resurse naturale și mediu recunoaște schemele voluntare de certificare prin care se stabilesc standarde pentru producția de biocarburanți, de biolichide și de combustibili din biomasă, aprobate de către Comisia Europeană, și/sau aprobă scheme naționale de certificare prin care se stabilesc standarde pentru producția de biocarburanți, de biolichide și de combustibili din biomasă și prin care se confirmă că respectivele standarde și criterii de durabilitate și de reducere a emisiilor de gaze cu efect de seră sunt îndeplinite de către producătorii de biocombustibili, cu respectarea prevederilor art. 262”

	Ministerul  Dezvoltării Economice și Digitalizării Regionale al Republicii Moldova
	122.
	La pct. 10, potrivit alin. (11) al art. 17, proiectul stipulează că „prin documentele normative în construcții, Guvernul și autoritățile administrației publice locale promovează sistemul eficient…”. Formularea este imprecisă, întrucât Guvernul are atribuții de elaborare a politicilor publice și de adoptare a actelor normative cu forță juridică superioară (proiecte de legi, hotărâri de Guvern), nu de elaborare a documentelor normative în construcții. Or, conform art. 343 și 344 din Codul urbanismului și construcțiilor nr. 434/2023, pentru fiecare cerință fundamentală aplicabilă construcțiilor, aferent etapelor de viață ale acestora (proiectare, execuție, exploatare, urmărirea comportării în exploatare, intervenții în timp și postutilizare), precum și pentru cerințele privind calitatea mediului construit, amenajarea teritoriului și urbanism, se elaborează „normative tehnice în construcții”. Acestea sunt acte normative inferioare, elaborate de organul central de specialitate prin intermediul comitetelor tehnice și aprobate prin ordinul conducătorului organului central de specialitate.
În acest context, norma din proiect trebuie revizuită pentru a reflecta corect rolul Guvernului (politici și acte normative generale) și rolul organului central de specialitate (elaborarea și aprobarea normativelor tehnice în construcții).

Obiecția este valabilă pentru pct. 11, care prevede că „Guvernul prin intermediul organului central de specialitate al administrației publice în domeniul energeticii asigură crearea, funcționarea și actualizarea infrastructurii naționale de date spațiale privind resursele energetice” și pentru pct. 20, care, în linii generale, statuează că „Guvernul recunoaște schemele voluntare sau naționale recunoscute de Guvern în cadrul cărora se recunosc documentele care confirmă calitatea biocarburanților importați cu luarea în considerare a piețelor de pe care sunt importați.”
	Se acceptă parțial

Propunerile de modificare a art. 17 se exclud, iar prevederile ce țin de atribuțiile Guvernului în contextul dezvoltării datelor spațiale au fost modificate.

	Ministerul  Dezvoltării Economice și Digitalizării Regionale al Republicii Moldova
	123.
	La pct.13, cu titlu general, referitor la completarea cu articolele 211 -214  cu privire la Ghișeul unic de autorizare, comunicăm că, în forma actuală, textul proiectului nu prevede expres coordonarea și integrarea procedurilor existente, ceea ce poate genera suprapuneri cu regimul general al actelor permisive reglementat prin Codul urbanismului și construcțiilor nr. 434/2023, Legea nr. 86/2016 privind evaluarea impactului asupra mediului, Legea nr. 160/2011 privind reglementarea prin autorizare a activității de întreprinzător, etc.
Astfel, lipsa unor clarificări exprese poate conduce la dublarea circuitului documentar, prelungirea termenelor și incertitudine juridică pentru investitori.
Proiectul menționează interconectarea cu SIA GEAP, dar nu stabilește expres utilizarea acestei platforme ca instrument principal pentru digitalizarea procedurilor.
În acest context propunem:
(i) introducerea unei prevederi exprese conform căreia procedura specială instituită prin Ghișeul unic coordonează și integrează procedurile existente, fără a genera etape suplimentare de autorizare; 
(ii) clarificarea raportului dintre procedura specială și regimul general al actelor permisive, prin stabilirea prevalenței procedurii speciale în caz de suprapunere, cu respectarea cerințelor de fond din legislația sectorială; 
(iii) stabilirea caracterului obligatoriu al digitalizării procedurilor prin utilizarea exclusivă a SIA GEAP ca platformă dedicată pentru Ghișeul unic; 
(iv) introducerea obligației ca în cadrul Ghișeului unic să se monitorizeze și să se publice periodic datele privind timpul mediu consacrat procedurilor de autorizare și numărul de proiecte procesate, pentru monitorizarea eficienței procedurii speciale (transparența și monitorizarea procesului de autorizare).
	Se acceptă
Conceptul inițial al ghișeului unic a fost modificat pentru a asigura integrarea cu portalul guvernamental al serviciilor publice, bazându-se inclusiv pe modificările propuse prin  avizul primit de la Agenția de Guvernare Electronică și luând în considerare toate comentariile primite în acest sens.



	Consiliul Concurenței, nr. DJ-06/223-552 din 06 aprilie 2026

	Consiliul Concurenței 
	124.
	Proiectul utilizează termenul ”instituția publică de suport” fără a indica expres denumirea acesteia. În acest context, considerăm oportun ca, în cuprinsul proiectului, să fie prevăzută în mod expres denumirea concretă a autorității competente stabilită la nivel national și faptului că acțiunile propuse a fi realizate nu vor rămâne doar la nivel de intenție în vederea asigurării clarității și previzibilității normelor juridice.
	Nu se acceptă 
Organizarea și funcționarea instituției publice de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile este reglementată printr-un act normativ de nivel inferior (HG), atât denumirea acesteia cât și modul de organizare fiind posibil de modificat prin intervenții la nivel de Guvern. Pentru a exclude conflictul de norme, în eventualitatea unor modificări în denumirea instituției publice de suport, la nivelul legislației primare se va păstra sintagma „instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile”

	Consiliul Concurenței 
	125.
	Potrivit art.212 alin.(17) din proiect, terenurile proprietate publică aflate în proprietatea statului sau a unităților administrativ-teritoriale, necesare pentru construcția centralei electrice ce produce energie din surse regenerabile amplasată în limita teritorială a zonei de accelerare a proiectelor regenerabile desemnată prin Hotărâre de Guvern se transmit în folosință cu titlu gratuit producătorului eligibil mare, câștigător al licitației organizate conform Regulamentului privind desfășurarea licitațiilor pentru oferirea statutului de producător eligibil mare pentru locații specifice, pentru perioada de exploatare a centralei respective, dar nu mai mult de 35 de ani.
Astfel, transmiterea în folosință cu titlu gratuit dar nu mai mult de 35 de ani a terenurilor proprietate publică necesare pentru construcția centralei electrice ce produce energie din surse regenerabile producătorului eligibil mare ar putea prezenta semne de ajutor de stat reglementat de art.3 din Legea nr.139/2012 cu privire la ajutorul de stat, dacă va conferi producătorului eligibil mare un avantaj economic care nu ar fi fost obținut în condiții normale de piață.
	Se accepta 

Prevederea inclusă în art. 212 alin. (17) a fost modificată, pentru a asigura că orice regim special aplicat la darea în folosință a terenurilor proprietate publică pentru construcția centralei electrice ce produce energie din surse regenerabile amplasată în limita teritorială a zonei de accelerare a proiectelor regenerabile este realizată doar cu consimțământul și concursul autorităților în proprietatea cărora se află terenurile vizate. De asemenea, norma propusă a fost armonizată cu prevederile Legii nr. 121/2007 privind administrarea și deetatizarea proprietății publice.
Totodată, pentru a asigura respectarea prevederilor Legii nr. 139/2012 cu privire la ajutorul de stat art. 212 a fost completat cu un alin. suplimentar cu următoarea redacție:
„În scopul asigurării întrunirii cerințelor Legii nr. 139/2012 cu privire la ajutorul de stat, la etapa de elaborare a documentației de licitație pentru oferirea statutului de producător eligibil mare pentru locații specifice organul central de specialitate al administrației publice în domeniul energeticii notifică Consiliul Concurenței intenția de acordare a ajutorului de stat prezentând informații detaliate privind structura ajutorului de stat preconizat, inclusiv prin considerarea facilităților prevăzute la alin. (17) – (19) din prezentul articol.”

	Consiliul Concurenței 
	126.
	Art.212 alin.(18) din proiect prevede că producătorul eligibil mare care urmează să construiască o centrală electrică ce produce din surse regenerabile energie amplasată în zona de accelerare a proiectelor regenerabile este responsabil de obținerea dreptului de proprietate sau folosință asupra terenurilor private destinate proiectului. În cazul în care nu se ajunge la un acord cu proprietarii, producătorul poate solicita organului central de specialitate în domeniul energeticii inițierea procedurii de expropriere, conform Legii nr. 488/1999. Ulterior procedurii de expropriere, terenurile expropriate devin proprietate publică și sunt transmise în folosință producătorului eligibil mare, iar costurile procedurii de expropriere se rambursează de către producătorul eligibil mare organului central de specialitate în termen de șase luni de la finalizarea acesteia. Prin urmare, în cazul în care organul central de specialitate transmite terenurile expropriate producătorului eligibil mare cu titlu gratuit, la un preț sub nivelul pieței sau rambursarea eșalonată, aceste măsuri sunt de natură să confere un avantaj economic producătorului eligibil mare față de concurenții săi, fapt ce ar putea întruni semne ale ajutorului de stat sau ajutor de minimis reglementat de Legea nr.139/2012 cu privire la ajutorul de stat. Respectiv, în eventualitatea în care măsurile prevăzute de art. 212 alin.(17) și art.212 alin.(18) din proiect cad sub incidența Legii nr.139/2012 cu privire la ajutorul de stat, furnizorul ajutorului de stat urmează să asigure respectarea normelor materiale și procedurale stabilite în Legea nr.139/2012 cu privire la ajutorul de stat, Regulamentul privind ajutorul de minimis aprobat prin Hotărârea Plenului Consiliului Concurenței nr.06/2024 și actele normative ale Consiliului Concurenței și urmează, după caz, a fi notificate Consiliului Concurenței la nivel de intenție proiectele de acte juridice prin care se propune acordarea măsurilor de sprijin și, ulterior, raportate anual Consiliului Concurenței.
	Se accepta 

Regimul de transmitere în folosință a terenurilor proprietate publică inclus la  art. 212 alin. (18) a fost ajustat la cel propus în redacția modificată a alin. (17).
Totodată, pentru a asigura respectarea prevederilor Legii nr. 139/2012 cu privire la ajutorul de stat art. 212 a fost completat cu un alin. suplimentar cu următoarea redacție:
„În scopul asigurării întrunirii cerințelor Legii nr. 139/2012 cu privire la ajutorul de stat, la etapa de elaborare a documentației de licitație pentru oferirea statutului de producător eligibil mare pentru locații specifice organul central de specialitate al administrației publice în domeniul energeticii notifică Consiliul Concurenței intenția de acordare a ajutorului de stat prezentând informații detaliate privind structura ajutorului de stat preconizat, inclusiv prin considerarea facilităților prevăzute la alin. (17) – (19) din prezentul articol.”

	Consiliul Concurenței 
	127.
	Subsecvent, comunicăm că anterior Ministerul Energiei a notificat Consiliului Concurenței măsurile de sprijin acordate în temeiul art. 34 din Legea nr.10/2016 privind promovarea utilizării energiei din surse regenerabile. Prin Decizia Plenului Consiliului Concurenței nr.EMAS-30 din 30 septembrie 2024 a fost autorizată schema de ajutor de stat sub formă de preț fix/primă variabilă (producător eligibil mare) și tarif fix (producător eligibil mic) până la 31 decembrie 2040. În acest context, ținem să informăm că în cazul în care beneficiarii măsurii de ajutor de stat autorizate prin Decizia Plenului Consiliului Concurenței nr.EMAS-30 din 30 septembrie 2024, vor fi eligibili și pentru măsurile de sprijin propuse prin aceste modificări la Legea nr.10/2016 privind promovarea utilizării energiei din surse regenerabile, furnizorul ajutorului de stat are obligația de a asigura controlul respectării regulilor privind cumulul ajutorului de stat astfel încât să nu fie admise acordarea măsurilor de sprijin pentru aceleași costuri eligibile.
	Se ia act

	Agenția de Guvernare Electronică, nr. 3007-092 din 21.04.2026

	Agenția de Guvernare Electronică
	128.
	Instituția publică „Agenția de Guvernare Electronică” (în continuare - AGE), a examinat proiectul legii pentru modificarea acte normative (eficientizarea procesului de autorizare a producerii energiei din surse regenerabile) (număr unic 210/MEn/2026), autor – Ministerul Energiei, prezentat pentru avizare, și în limita competențelor funcționale comunicăm următoarele obiecții și propuneri: 
1. Obiecție conceptuală: Conflictul cu cadrul normativ general 
În forma propusă, pe componenta de guvernanță digitală și autorizare electronică, proiectul nu poate fi susținut. Instituirea unui „ghișeu unic” sectorial, astfel cum este configurat la art.211 din proiectul de lege, se suprapune peste infrastructura informațională și procedurală deja reglementată, generând un paralelism juridic și tehnic nejustificat. 
Astfel, art.211 definește ghișeul unic drept „platformă digitală comună de acces” și îi atribuie funcții ce depășesc sfera informării și orientării, inclusiv rol de punct unic de contact, proces digitalizat și unificat de solicitare a actelor permisive, mecanism de monitorizare a procedurilor administrative și a statutului examinării, confirmarea caracterului complet al cererii, precum și publicarea actelor pe portalul propriu. De asemenea, proiectul prevede realizarea prin intermediul acestui ghișeu a solicitării și eliberării anumitor avize de racordare. 
În această redactare, ghișeul unic nu apare ca simplu instrument de interoperabilitate ori agregare a informației, ci ca un canal procedural distinct, paralel cu sistemele informaționale de stat deja operaționale. Propunerea Ministerului Energiei de a crea o „platformă comună de acces” sectorială dublează inutil funcționalitățile de procesare care aparțin de drept și de fapt Sistemului informațional automatizat de gestionare și eliberare a actelor permisive (în continuare - SIA GEAP). 
1.1 Conflictul cu cadrul normativ general 
Potrivit Legii nr.160/2011 privind reglementarea prin autorizare a activității de întreprinzător, arhitectura juridică generală pentru actele permisive este deja instituită. Legea definește SIA GEAP ca sistem informațional destinat procesării informației și gestionării eliberării actelor permisive și stabilește că acesta se accesează direct sau prin intermediul portalului guvernamental al serviciilor publice. 
Totodată, aceeași lege p revede expres că portalul guvernamental al serviciilor publice se utilizează drept ghișeu unic electronic pentru solicitarea actelor permisive, iar actele permisive se eliberează, se refuză, se prelungesc, se reperfectează, se suspendă și se retrag în mod obligatoriu prin intermediul SIA GEAP (portalului guvernamental al serviciilor publice). 
Suplimentar, Legea nr. 160/2011 stabilește că autoritatea emitentă este cea care recepționează și înregistrează cererea, emite certificatul constatator, administrează dosarul de autorizare și asigură trasabilitatea etapelor procedurale și a statutului actual al actului permisiv. În acest context, atribuirea către ghișeul unic sectorial a unor funcții precum verificarea completitudinii cererii, monitorizarea procedurală ori gestionarea unui circuit propriu de publicare și interacțiune cu solicitantul generează un risc de conflict de competență și de deviere de la regimul juridic unitar instituit prin Legea nr. 160/2011. 
Relevant este și faptul că însăși legea sectorială în vigoare operează deja cu logica interoperabilității și a reutilizării infrastructurii digitale existente, p revăzând obținerea electronică a datelor disponibile prin platforma de interoperabilitate și evitarea solicitării repetate a documentelor justificative atunci când acestea pot fi accesate prin resursele informaționale de stat. În consecință, soluția normativă firească nu este multiplicarea unui nou mecanism procedural, ci valorificarea cadrului existent de interoperabilitate și a sistemelor deja instituite. 
Totodată, proiectul trebuie corelat și cu cadrul de consolidare a accesului la serviciile publice electronice în Portalul guvernamental integrat EVO, consacrat prin Hotărârea Guvernului nr. 677/2025. În această logică, accesul utilizatorului la serviciul public electronic nu ar trebui fragmentat prin crearea unui nou portal sectorial autonom, ci integrat în ecosistemul guvernamental existent, astfel încât să fie evitată dublarea front-office-ului public și dispersarea punctelor de acces la serviciile electronice. 
1.2 Confuzie procedurală
În aceeași ordine de idei, proiectul nu delimitează suficient actele permisive de „hotărârile”, „deciziile” și „avizele” incluse în același flux al ghișeului unic. Or, actele permisive sunt supuse unui regim juridic distinct și exhaustiv reglementat de Legea nr.160/2011, în timp ce alte categorii de servicii publice pot avea natură juridică, emitent și regim procedural diferit. 

1.3 Neconformitatea cu acquis-ul Uniunii Europene 
Totodată, în partea ce ține de instituirea ghișeului unic, se remarcă faptul că Directiva (UE) 2018/2001 privind promovarea utilizării energiei din surse regenerabile (reformare) (Text cu relevanță pentru SEE), parțial transpusă prin proiectul examinat, nu impune în mod expres crearea unui ghișeu unic sectorial distinct pentru autorizarea producerii energiei din surse regenerabile. 
În aceste condiții, o asemenea soluție trebuie justificată și corelată riguros cu cadrul normativ național deja existent. Or, la nivel național, mecanismele generale privind ghișeul unic electronic și prestarea serviciilor publice sunt reglementate prin Legea nr. 234/2021 și Legea nr. 282/2024. Subliniem că, prin acest cadru normativ, Portalul guvernamental integrat EVO este desemnat oficial drept portalul web național de referință (national gateway) în raport cu Uniunea Europeană și ghișeul unic electronic (single point of contact) pentru Republica Moldova. Instituirea unui alt „punct unic” sectorial prin prezentul proiect nu doar că încalcă mandatul legal ce urmează a fi atribuit exclusiv Portalului EVO, dar periclitează interoperabilitatea cu Portalul Digital Unic European (Single Digital Gateway) și generează un sistem de raportare fragmentat, redundant și contradictoriu. 
În plus, accesul la serviciile publice electronice este consolidat în cadrul Portalului guvernamental integrat EVO. În lipsa unei delimitări exprese față de aceste mecanisme, instituirea prin lege sectorială a unui ghișeu unic autonom riscă să genereze paralelisme normative, suprapuneri funcționale și fragmentarea punctelor de acces la serviciile publice electronice. 
Prin prisma obiecțiilor menționate la pct.1.1-1.3 din prezentul aviz, redacția actuală a dispozițiilor proiectului de lege referitoare la ghișeul unic generează concomitent: 
· risc de neconcordanță cu Legea nr. 160/2011, prin dublarea sau deplasarea unor funcții rezervate SIA GEAP și autorităților emitente; 
· risc de dublare nejustificată a procedurilor administrative, inclusiv în privința depunerii, verificării și monitorizării cererilor; 
· risc de fragmentare a infrastructurii digitale a statului, prin apariția unui nou strat procedural și a unui nou punct de acces sectorial, în locul reutilizării și integrării soluțiilor deja instituite. 

Prin prisma obiecțiilor expuse, se impune revizuirea substanțială a art.211 și întregului proiect de lege, în sensul delimitării clare a rolului ghișeului unic. Acesta poate fi reglementat, eventual, doar ca mecanism de informare, orientare, interoperabilitate și agregare a informațiilor relevante pentru investitori, fără a dubla procesele de solicitare, înregistrare, examinare, trasabilitate și emitere a actelor permisive, care trebuie să rămână exclusiv în cadrul SIA GEAP / Portalului guvernamental integrat EVO, în condițiile Legii nr.160/2011. De asemenea, interfața publică a unei asemenea soluții urmează a fi corelată cu arhitectura 
Portalului guvernamental integrat EVO, pentru a asigura coerența și unitatea accesului la serviciile publice electronice. 
În concluzie, proiectul nu poate fi susținut în forma propusă pe componenta referitoare la ghișeul unic, întrucât dispozițiile respective creează suprapuneri funcționale și procedurale cu SIA GEAP și nu sunt suficient corelate cu cadrul normativ general privind actele permisive și cu arhitectura guvernamentală existentă de prestare a serviciilor publice electronice. Se recomandă revizuirea textului în sensul limitării ghișeului unic la funcții de informare și interoperabilitate, cu menținerea tuturor fluxurilor juridice ale actelor permisive în cadrul infrastructurii deja instituite.
	Se acceptă

Art.211  a fost modificat prin prisma prevederilor Legii nr. 234/2021 cu privire la serviciile publice. Atribuțiile ghișeului unic urmând a fi integrate în portalul guvernamental al serviciilor publice.
Toate referințele în text la ghișeul unic au fost modificate pentru a reflecta abordare nou propusă a punctului unic de contact destinat dezvoltatorilor de proiecte în domeniul regenerabilelor

	
	129.
	Separat, în partea ce ține de instituirea registrului de biocarburanți și a altor eventuale registre sectoriale, proiectul trebuie să clarifice cum se integrează acestea în sistemul existent al resurselor informaționale de stat, care este sistemul informațional de bază în care aceste registre vor fi reunite și modul în care ele vor face schimb de date cu registrele deja instituite în domeniu. 
	Se ia act.
Ținem să menționăm că detaliile ce țin de instituirea registrului de biocarburanți este subiectul unei inițiative legislative distincte mai ample, focusată pe implementarea pieței de biocombustibili în Republica Moldova.

